അതിവേഗത്തില് പാകിസ്ഥാനിലെത്തി – ആയിരം രോഗികള് – മരണം7; രാജ്യമടച്ചാല് സാമ്പത്തികമാന്ദ്യമെന്ന് ഇമ്രാന്‍ഖാന് | Gramajyothi News\nMarch 26, 2020 1:16 pm Published by : സ്വന്തം ലേഖകൻ\nകറാച്ചി: ലോകമാകെ മരണതാണ്ഡവമാടുന്ന കോവിഡ് വൈറസ് പാക്കിസ്ഥാനെയും വിറപ്പിക്കുന്നു. നിലവില് ആയിരത്തോളം പേര് രോഗബാധിതരാവുകയും 7പേര് മരിക്കയും ചെയ്തതോടെ പാക്കിസ്ഥാനില് ഭീതി വളരുകയാണ്. ഇന്ത്യയേക്കാള് വേഗത്തിലാണ് പാക്കിസ്ഥാനില് കൊറോണ പകരുന്നത് എന്നാണ് റിപ്പോര്‍ട്ടുകള്. എന്നാല് ഇന്ത്യന് പ്രധാനമന്ത്രി നരേന്ദ്ര മോദി ചെയ്തപോലെ രാജ്യം മൊത്തമായി ലോക് ഡൗണ് ചെയ്യാന് കഴിയില്ലെന്നാണ് പാക് പ്രധാനമന്ത്രി ഇംറാന് ഖാന് പറയുന്നത്. അങ്ങനെ ചെയ്താല് രാജ്യത്ത് കടുത്ത സാമ്ബത്തിക മാന്ദ്യം വരുമെന്നും, നിത്യതൊഴില ചെയ്തു ജീവിക്കുന്നരും പാവപെട്ടവരും എങ്ങനെ അതിജീവിക്കുമെന്നുമാണ് ഇംറാന് ഖാന് ചോദിക്കുന്നത്. അതേസമയം കോവിഡ് ഏറ്റവും അധികം ബാധിച്ച സിന്ധ് പ്രവിശ്യ ലോക് ഡൗണ് ചെയ്തിട്ടുണ്ട്. രാജ്യത്തുനിന്നുള്ള്ള എല്ലാ വിമാനസര്‍വീസുകളും നിര്‍ത്തിവെച്ചു. ട്രെയിന് ഗതാഗതവും ഭാഗികമായി നിരോധിച്ചിട്ടുണ്ട്. ഇന്ത്യമായി അതിര്‍ത്തി പങ്കി്ടുന്ന വാഗയും അഫ്ഗാന് ബോര്‍ഡറുമെല്ലാം അടച്ചിട്ടുണ്ട്.\nനമ്മുടെ രാജ്യത്തെ ജനസംഖ്യയുടെ ഇരുപത്തിയഞ്ച് ശതമാനം ദാരിദ്ര്യരേഖയ്ക്ക് കീഴിലാണ് ജീവിക്കുന്നത്. രാജ്യം പൂട്ടിയിരിക്കുക എന്നത് അര്‍ത്ഥമാക്കുന്നത് ദെനംദിന കൂലി തൊഴിലാളികള്, തെരുവ് കച്ചവടക്കാര്, ചെറുകിട ഷോപ്പ് ഉടമകള് എന്നിവരെ അവരുടെ വീടുകളില് പൂട്ടിയിടും എന്നാണ്. അപ്പോള് അവര് എങ്ങനെ ജീവിക്കുംം ”- കഴിഞ്ഞ ദിവസം രാജ്യത്തെ അഭിസംബോധന ചെയ്യവേ ഇംറാന്‍ഖാന് ചോദിച്ചു. മാരകമായ കൊറോണ വൈറസിനെ ചെറുക്കുന്നതിനും നിലവിലുള്ള സാഹചര്യങ്ങളില് പാവപ്പെട്ടവര്‍ക്ക് സൗകര്യമൊരുക്കുന്നതിനുമായി പാക്കിസ്ഥാന് പ്രധാനമന്ത്രി ഉത്തേജക പാക്കേജ് പ്രഖ്യാപിച്ചിട്ടുണ്ട്. തൊഴിലാളികളുടെ ദുരിതങ്ങള് ലഘൂകരിക്കാനായി 2000 കോടി രൂപയുടെ പാക്കേജ് അനുവദിച്ചിട്ടുണ്ടെന്നും വ്യവസായ സമൂഹത്തിന്റെ സഹായം അഭ്യര്‍ത്ഥിച്ചിട്ടുണ്ടെന്നും ഇംറാന് ഖാന് പറഞ്ഞു. ചെറുകിട, ഇടത്തരം സംരംഭങ്ങള്‍ക്കും കാര്‍ഷിക മേഖലകള്‍ക്കുമായാണ് ഇത് നീക്കിവെക്കുക. പലിശയടവ് മാറ്റിവയ്ക്കല്, ആനുകൂല്യ വായ്പാ സൗകര്യം എന്നിവയും കൊറോണ പാക്കേജിന്റെ ഭാഗാമയി ഖാന് പ്രഖ്യാപിച്ചിട്ടുണ്ട്.\nകൊറോണ ബാധിതരില് വലിയ പങ്കും സിന്ധ് പ്രവിശ്യയില് നിന്നുള്ളവരാണ്. 400ലധികം പേര്‍ക്കാണ് ഈ പ്രവിശ്യയില് വൈറസ് ബാധ ഉണ്ടായിട്ടുള്ളത്. പഞ്ചാബ് പ്രവിശ്യയില് 300 പേര്‍ക്ക് കൊറോണ സ്ഥിരീകരിച്ചിട്ടുണ്ട്. ബലൂചിസ്താനില് 110 പേര്‍ക്കും ബാല്‍ട്ടിസ്താനില് 56 പേര്‍ക്കും ഖൈബര് പഖ്തുഖ്വായില് 78 പേര്‍ക്കുമാണ് കൊറോണ വൈറസ് ബാധ സ്ഥിരീകരിച്ചത്.സിന്ധ് പ്രവിശ്യയുടെ മുഖ്യമന്ത്രി മുറാദ് അലി ഷാ ജനങ്ങളോട് ജാഗ്രത പാലിക്കാന് ആവശ്യപ്പെട്ടിട്ടുണ്ട്. ജനങ്ങളോട് പുറത്തിറങ്ങരുതെന്ന് അദ്ദേഹം അഭ്യര്‍ത്ഥിച്ചിട്ടുണ്ട്.\nഇറാനില് തീര്‍ത്ഥാടനം കഴിഞ്ഞെത്തിയ 5000ത്തിലധികം ഷിയാ വിശ്വാസികളാണ് രാജ്യത്തെമ്ബാടും കൊറോണ പടര്‍ത്തിയതെന്നാണ് പാക്കിസ്ഥാന് സര്‍ക്കാരിന്റെ വിലയിരുത്തല്.


'തന്റെ മരണ ശേഷം മറ്റുള്ളവർക്ക് ബാധ്യതയാകും', ഭർത്താവിന്റെ സഹോദരനെയും മരണത്തിൽ ഒപ്പം കൂട്ടി വീട്ടമ്മ - BIGNEWSLIVE | Latest Malayalam News\nപാറശാല: കുളത്തിൽ വീട്ടമ്മയെ കുളത്തിൽ മരിച്ചനിലയിൽ കണ്ടെത്തിയ സംഭവത്തിൽ പോലീസും നാട്ടുകാരും കടവിൽ തെരച്ചിൽ തുടരുന്നു. വീട്ടമ്മയുടെ കുടുംബത്തിനുണ്ടായിരുന്ന കടത്തിന്റെ പലിശക്കെണി മൂലം ഇവർ ജീവനൊടുക്കിയെന്ന് സംശയം. ഒപ്പം കുളത്തിൽ ചാടിയെന്നു കരുതുന്ന ജന്മനാ അന്ധനും ബധിരനും മാനസിക വെല്ലുവിളി നേരിടുന്ന ആളുമായ ഭർതൃസഹോദരനെ കണ്ടെത്താനായി തെരച്ചിൽ തുടരുകയാണ്. പതിനഞ്ച് അടിയിലേറെ വെള്ളമുള്ള കുളത്തിന്റെ ബണ്ട് പൊട്ടിച്ച് ആഴം കുറച്ച ശേഷമായിരുന്നു തിരച്ചിൽ. ഫയർഫോഴ്‌സ് സംഘവും നാട്ടുകാരും തിരച്ചിലിനുണ്ട്.\nചെങ്കൽ പോരന്നൂർ തോട്ടിൻകര ചിന്നംകോട്ടുവിള വീട്ടിൽ പരേതനായ നാഗരാജന്റെ ഭാര്യ സരസ്വതി (55)യാണ് മരിച്ചത്. നാഗരാജന്റെ സഹോദരൻ നാഗേന്ദ്രനായാണ് (55) രാത്രി വൈകിയും വീടിനു സമീപമുള്ള പെരുമ്പല്ലി കുളത്തിൽ തിരച്ചിൽ. സരസ്വതിയുടെ ഭർത്താവായ നാഗരാജൻ ആറു വർഷം മുമ്പു മരിച്ചുപോയതാണ്. ഇദ്ദേഹത്തിന്റെ സഹോദരനായ നാഗേന്ദ്രൻ പൂർണമായും പരസഹായം വേണ്ട വ്യക്തിയാണ്. ഇദ്ദേഹത്തെ ഇക്കാലമത്രയും പരിചരിച്ചിരുന്ന സരസ്വതി മരണത്തിലും നാഗേന്ദ്രനെ ഒപ്പം കൂട്ടുകയായിരുന്നുവെന്നു കരുതുന്നു.\nഒരു വർഷം മുൻപ് മകനെ വിദേശത്ത് അയക്കുന്നതിന് വേണ്ടി സരസ്വതി പലിശയ്ക്ക് പണം കടം വാങ്ങിയിരുന്നു. പലിശ മുടങ്ങിയതിനെ തുടർന്ന് പണം തിരിച്ച് നൽകാൻ സമ്മർദം ശക്തമായതാണ് ആത്മഹത്യയ്ക്ക് കാരണം എന്നാണ് പ്രാഥമിക നിഗമനം.\n‘തന്റെ മരണ ശേഷം മറ്റുള്ളവർക്ക് ബാധ്യതയാകും എന്ന ഭയം മൂലം നാഗേന്ദ്രനെ മരണത്തിൽ ഒപ്പം കൂട്ടുന്നു’-എന്ന സരസ്വതിയുടെ ആത്മഹത്യക്കുറിപ്പ് വീട്ടിൽ നിന്നു കണ്ടെത്തി. നടക്കാനും പരസഹായം വേണ്ട നാഗേന്ദ്രനെ സരസ്വതി വീടിനു സമീപത്തെ കുളത്തിലേക്ക് എത്തിച്ചുവെന്നാണ് കരുതുന്നത്.\nവെള്ളിയാഴ്ച രാവിലെ അഞ്ചുമണിക്കും ആറിനും ഇടയിൽ ആണ് ആത്മഹത്യ ചെയ്തതെന്നാണ് കരുതപ്പെടുന്നത്. സരസ്വതിയുടെ മൃതദേഹം രാവിലെ ഒമ്പതരയോടെ കണ്ടെത്തി.\nവെള്ളിയാഴ്ചയായിരുന്നു കടം വാങ്ങിയ പണം തിരിച്ചുകൊടുക്കേണ്ടതിന്റെ അവസാനദിനം. സരസ്വതിയുടെ മൃതദേഹം പാറശാല താലൂക്ക് ആശുപത്രി മോർച്ചറിയിൽ. മക്കൾ മഹേഷ്, മായ.\n(ശ്രദ്ധിക്കുക: ആത്മഹത്യ ഒന്നിനും പരിഹാരമല്ല. മാനസികാരോഗ്യ വിദഗ്ധരുടെ സഹായം തേടുക, അതിജീവിക്കാൻ ശ്രമിക്കുക. ഹെൽപ്‌ലൈൻ നമ്പർ -1056, 0471 2552056)\nTags: home makerKeralalocal nesParassalathiruvannathapuram\n'ഇതൊക്കെ ഇപ്പൊ പെയ്ത മഴയില് മുളച്ച കൂണ് ആണെന്ന് പറയുമ്പോള് എന്ത് മന നിമ്മതി ആണ് കിട്ടുന്നത്'; ആര്യ ദയാലിനെ വിമര്‍ശിക്കുന്നവരോട് ഹരീഷ് ശിവരാമകൃഷ്ണന്\n'ടിടി അടിക്കുന്ന പോലെ, ഒരു പ്രശ്നവുമില്ല'; വാക്സിന് സ്വീകരിച്ച ഡോക്ടര് പറയുന്നു


ഓർമ്മകൾ അഗ്നിയാണ് പെണ്ണേ - Likhitham\nപ്രിയപ്പെട്ടവളെ.., ഞാൻ നിന്നോടും നീ എന്നോടും പറയാതിരുന്ന ഒത്തിരി സ്വപ്‌നങ്ങൾ നമുക്കുണ്ടായിരുന്നല്ലേ? പങ്കുവെക്കാത്തത് കൊണ്ടാണോ നമ്മുടെ സ്വപ്‌നങ്ങൾ സ്വപ്‌നങ്ങൾ തന്നെയായി മാറിയത്? 'നീ ഇനിയില്ല' എന്ന തിരിച്ചറിവിന് ശേഷം ഓർമകളുടെ ചവറ്റുകൊട്ടകൾ ഞാൻ തുറക്കാറില്ല. -നിന്റെ നഷ്ട്ടം- അതെ, നിന്റെ നഷ്ടം എന്ന യാഥാർത്ഥ്യം ഞാൻ എങ്ങനെ എന്നെ പഠിപ്പിക്കും? പരസ്പരം തുറന്നു പറയാതെ നമ്മൾ എങ്ങനെ പ്രണയിച്ചു എന്ന് നീ ഓർത്തിട്ടുണ്ടോ പെണ്ണേ? കണ്ണുകളാണോ നമ്മുടെ ഹംസങ്ങളായത്? എന്റെ ഹൃദയത്തിൽ പ്രണയത്തിന്റെ നീരുറവ സൃഷ്ടിച്ചത് നീയല്ലേ? എന്തിനു പ്രിയപ്പെട്ടവളേ വരണ്ടു കിടന്നിരുന്ന എന്റെ ഭൂമിയിൽ നീ പ്രണയത്തിന്റെ പനിനീർപുഷ്പ്പങ്ങൾ നട്ടുവെച്ചത്!\nസ്വന്തമാവില്ല എന്നുറപ്പിലും നമ്മൾ ഒഴുകുകയായിരുന്നു, ഓളങ്ങൾ കൊണ്ട് ഓർമ്മകൾ സൃഷ്ടിച്ചു കൊണ്ട്. പ്രണയത്തിന്റെ മാസ്മരികതയിൽ ഞാനും നീയും മാത്രമാകുന്ന സുന്ദരവും മധുരിതവുമായ ലോകം! ആ നാളുകളുടെ നന്മകൾ ഇനിയും കിട്ടുമെങ്കിൽ ഞാൻ ഒരു തിരിച്ചു പോക്കിന് കൊതിക്കുന്നു ഹൃദയമേ...\nനിന്നെ കാണാൻ ഞാൻ നിന്റെ കലാലയത്തിലേക്ക് വന്നത് ഓർക്കുന്നുവോ നീ? പ്രണയ പുഷ്പങ്ങൾ മാത്രം പൂത്തിരുന്ന ആ കുന്നിലേക്ക് നീ എന്നെ ക്ഷണിച്ചത് എന്തിനായിരുന്നു..? ഞാൻ ആരായിരുന്നു നിനക്കന്ന്? നിന്റെ കണ്ണുകൾ എന്നോട് പറഞ്ഞിരുന്നത് എന്തായിരുന്നു..? ഉത്തരങ്ങളേ, നിങ്ങളെ എനിക്ക് തിരിച്ചറിയാൻ അവളുടെ ശൂന്യത വേണ്ടി വന്നല്ലോ.!! ഓർമ്മകൾ അഗ്നിയാണ് പെണ്ണേ... പ്രണയത്തിന്റെ ചുടുചുംബനങ്ങൾ തന്ന് അതിനെ ശമിപ്പിക്കാൻ സ്വപ്നത്തിലെങ്കിലും നീ വരൂ...\nനമുക്ക് യാത്ര പോവണ്ടേ? നീ പറയാതെ പറഞ്ഞിരുന്ന നിന്റെ ഇഷ്ടങ്ങൾ -ചാറ്റൽ മഴയുള്ള പകലിൽ എന്റെ പുറകിലിരുന്നു കാട്ടുപാതകളിലൂടെ ചുറ്റിലും പടരുന്ന മഴത്തുള്ളികളേം മരങ്ങളേം അസൂയപ്പെടുത്തികൊണ്ട്..! ഓർമ്മകൾ..! ഓർമകളാണ് ഹൃദയമേ... അവയ്ക്കിന്നും പുതുമഴയിലെ മണ്ണിന്റെ ഗന്ധമാണ്.\nനമ്മുടെ സ്വപ്‌നങ്ങൾ യാഥാർത്ഥ്യമാകുന്ന ഒരു ജന്മത്തിൽ ഞാനും നീയും നമ്മുടെ ഓർമ്മകളും മാത്രം കൂട്ടിനായി ആ കാട്ടുപാതകളിലൂടെ ഞാൻ നിന്നെ കൊണ്ടുപോവും. അവിടെ വെച്ച് നീ എന്നോട് അലിഞ്ഞു ചേരും. പ്രണയത്തിന്റെ ഏത് അലങ്കാര പദങ്ങൾ ചേർത്ത് ഉപമിച്ചാലും തീരാത്ത സുന്ദരനിമിഷങ്ങൾ പകുതി നൽകിക്കൊണ്ട് നമ്മൾ പൂർണ്ണതയിലെത്തും. മഴയും കാറ്റും കാട്ടുവൃക്ഷങ്ങളും സാക്ഷിയായി നിന്റെ ചുണ്ടുകളിൽ ഞാൻ ചുംബിക്കും...


India vs Bangladesh Pink Ball test in Kolkata day two live score updates-അർധസെഞ്ചുറി തികച്ച് അജിൻക്യ രഹാനെയും; ബംഗ്ലാദേശിനെതിരെ ഇന്ത്യ കൂറ്റൻ സ്കോറിലേക്ക്\nരണ്ടാം ദിനം മൂന്ന് വിക്കറ്റിന് 174 റൺസെന്ന നിലയിൽ ബാറ്റിങ് പുനരാരംഭിച്ച ഇന്ത്യ അതിവേഗം തന്നെ സ്കോറിങ്ങിൽ താളം കണ്ടെത്തി\nUpdated: November 23, 2019 4:30:42 pm\nകൊൽക്കത്ത: ഇന്ത്യയ്ക്കെതിരെ ബംഗ്ലാദേശ് പിങ്ക് ബോൾ മത്സരത്തിൽ തിരിച്ചുവരുന്നു. സെഞ്ചുറി നേടിയ വിരാട് കോഹ്‌ലിയെയും ക്രീസിൽ നിലയുറപ്പിക്കുന്നതിനിടയിൽ രവീന്ദ്ര ജഡേജയെയും കൂടാരം കയറ്റാൻ ബംഗ്ലാദേശ് താരങ്ങൾക്കായി. ഒടുവിൽ വിവരം ലഭിക്കുമ്പോൾ ഇന്ത്യ ആറു വിക്കറ്റ് നഷ്ടത്തിൽ 310 റൺസെന്ന നിലയലാണ്. ഒന്നാം ഇന്നിങ്സിൽ 204 റൺസിന്റെ ലീഡാണ് ഇന്ത്യ ഇതുവരെ നേടിയിരിക്കുന്നത്. 13 റൺസുമായി വൃദ്ധിമാൻ സാഹയും അക്കൗണ്ട് തുറക്കാതെ അശ്വിനുമാണ് ക്രീസിൽ.\n194 പന്തിൽ 136 റൺസ് നേടിയ ശേഷമാണ് നായകൻ കോഹ്‌ലി പുറത്തായത്. 18 ബൗണ്ടറികൾ അടങ്ങുന്നതായിരുന്നു നായകന്റെ ഇന്നിങ്സ്.\nരണ്ടാം ദിനം മൂന്ന് വിക്കറ്റിന് 174 റൺസെന്ന നിലയിൽ ബാറ്റിങ് പുനരാരംഭിച്ച ഇന്ത്യ അതിവേഗം തന്നെ സ്കോറിങ്ങിൽ താളം കണ്ടെത്തി. 69 പന്തിൽ 51 റൺസെടുത്ത രഹാനെയുടെ വിക്കറ്റാണ് ഇന്ന് ഇന്ത്യയ്ക്ക് നഷ്ടമായത്. തയ്ജുൽ ഇസ്‌ലാമാണ് താരത്തെ പുറത്താക്കിയത്.\nചരിത്ര ടെസ്റ്റിൽ ഇന്ത്യ ബംഗ്ലാദേശിനെ ആദ്യ ഇന്നിങ്സിൽ 106 റൺസിന് പുറത്താക്കിയാണ് മറുപടി ബാറ്റിങ് ആരംഭിച്ചത്. ആതിഥേയരുടെ തുടക്കവും തകർച്ചയോടെയായിരുന്നെങ്കിലും ക്രീസിൽ നിലയുറപ്പിച്ച നായകൻ വിരാട് കോഹ്‌ലിയും ചേതേശ്വർ പൂജാരയും ലക്ഷ്യം മറികടന്ന് ഇന്ത്യയെ ലീഡിലേക്ക് നയിച്ചു. 14 റൺസെടുത്ത മായങ്കിന്റെ വിക്കറ്റാണ് ഇന്ത്യയ്ക്ക് ആദ്യം നഷ്ടമായത്. തുടർച്ചയായ രണ്ടാം മത്സരത്തിലും റൺസ് കണ്ടെത്തുന്നതിൽ പരാജയപ്പെട്ട രോഹിത് 21 റൺസിന് പുറത്തായി.\nലീഡിലേക്ക് എത്തിയ ശേഷമാണ് പൂജാര കൂടാരം കയറിയത്. എട്ട് ബൗണ്ടറികളടക്കം 55 റൺസെടുത്ത പൂജാരയെ എബദത്ത് ഹൊസൈൻ ഷദ്മാൻ ഇസ്‌ലാമിന്റെ കൈകളിൽ എത്തിക്കുകയായിരുന്നു. എബദത്ത് തന്നെയാണ് ഇന്ത്യയുടെ രണ്ട് വിക്കറ്റുകൾ വീഴ്ത്തിയത്. അൽ അമിനാണ് മായങ്കിന്റെ വിക്കറ്റ്.\nകൊൽക്കത്തയിൽ തിരിച്ചുവരവിനൊരുങ്ങിയ ബംഗ്ലാദേശിന്റെ ആദ്യ ഇന്നിങ്സ് 106 ൽ അവസാനിക്കുകയായിരുന്നു. അഞ്ചു വിക്കറ്റ് നേടിയ ഇഷാന്ത് ശർമയാണ് ബോളർമാരിൽ തിളങ്ങിയത്. മൂന്നു വിക്കറ്റുമായി ഉമേഷ് യാദവും രണ്ടുവിക്കറ്റുമായി മുഹമ്മദ് ഷമിയും ഇന്ത്യൻ ടീമിന്റെ നെടുംതൂണായി.\nBangladesh Cricket TeamIndian Cricket Team\nWeb Title: India vs bangladesh pink ball test in kolkata day two live score updates


തൃശൂര് അതിരപ്പിള്ളിയിൽ യുവാവിനെ വെട്ടേറ്റു മരിച്ച നിലയിൽ കണ്ടെത്തി\nതൃശൂര്: തൃശൂര് അതിരപ്പിള്ളിയിൽ യുവാവിനെ വെട്ടേറ്റു മരിച്ച നിലയിൽ കണ്ടെത്തി. ഇന്ന് പുലർച്ചെ 1.30 ഓടെ ആണ് കൊലപാതകം നടന്നത്. കണ്ണൻകുഴി താളത്തുപറമ്പിൽ പ്രദീപ് ( 39) ആണ് വെട്ടേറ്റു മരിച്ചത്. അതിരപ്പിള്ളി കണ്ണൻകുഴി പാലത്തിന് സമീപം വച്ചാണ് വെട്ടേറ്റ് മരിച്ചത്.\nജലനിധിക്കുള്ള പമ്പ് അടിച്ച് വരുന്ന വഴിയാണ് അതിരപ്പിള്ളിക്ക് സമീപം കണ്ണൻകുഴി പാലത്തിനോട് ചേർന്നാണ് കൊലപാതകം നടക്കുന്നത്. അതിരപ്പിള്ളി പ്ലാന്റേഷനിലെ പമ്പ് ഓപ്പറേറ്റർ ആണ് മരിച്ച പ്രദീപ്. കണ്ണൻകുഴി സ്വദേശിയായ ഗിരീഷ് ആണ് പ്രദീപിനെ വെട്ടിയത്. കഴിഞ്ഞ ദിവസം പ്രദീപും ഗിരീഷും തമ്മിൽ വാക്ക് തർക്കം ഉണ്ടായിരുന്നു. അതിനെ തുടർന്ന് പൊലീസ് ഇന്ന് രാവിലെ 10 മണിയോടെ ഇരുവരെയും സ്റ്റേഷനിലേക്ക് വിളിപ്പിച്ചിരുന്നു. കൊലപാതകിക്കായുള്ള തിരച്ചിൽ പൊലീസ് ശക്തമാക്കി.


Google Glass Starts Selling in The US for $1500: Still in Beta Stages - Malayalam Gizbot\nഗൂഗിള് ഗ്ലാസ് യു.എസില് വില്‍പന തുടങ്ങി; വില 1500 ഡോളര്!!!\n| Published: Wednesday, May 14, 2014, 16:48 [IST]\nഒടുവില് ഗൂഗിള് ഗ്ലാസ് ഔദ്യോഗികമായി പുറത്തിറങ്ങി. യു.എസിലാണ് നിലവില് ലോഞ്ച് ചെയ്തിരിക്കുന്നത്. 1500 ഡോളര് (ഏകദേശം 89175 രൂപ) ആണ് വില. ഈ വര്‍ഷം ആദ്യം ഒറ്റ ദിവസത്തേക്കു മാത്രമായി ഗൂഗിള് ഗ്ലാസ് യു.എസില് വില്‍പന നടത്തിയിരുന്നു. നേരത്തെ ബുക് ചെയ്യുന്നവര്‍ക്കു മാത്രമായിരുന്നു അന്ന് നല്‍കിയിരുന്നത്. എന്നാല് ഇപ്പോള് സ്‌റ്റോക് തീരുന്നതുവരെ ഏത് ഉപഭോക്താവിനും ഗ്ലാസ് വാങ്ങാന് സാധിക്കും.\nഗൂഗിള് ഗ്ലാസിന്റെ അടിസ്ഥാന വേര്‍ഷനാണ് ഇപ്പോള് വില്‍ക്കുന്നത്. കൂടുതല് വികസിപ്പിച്ച കണ്‍സ്യൂമര് വേര്‍ഷന് ഈ വര്‍ഷം അവസാനത്തോടെ വിപണിയിലെത്തുമെന്ന് കമ്പനി അറിയിച്ചു.\nചെറിയ സ്‌ക്രീനോടു കൂടിയ ഗ്ലാസ് ഫ്രേമാണ് യദാര്‍ഥത്തില് ഗൂഗിള് ഗ്ലാസ്. വീഡിയോ റെക്കോഡ് ചെയ്യുക, ഫോട്ടോ എടുക്കുക, ഇ മെയില് പരിശോധിക്കുക, ബ്രൗസിംഗ് എന്നിവയെല്ലാം ഇതിലൂടെ സാധിക്കും. സ്മാര്‍ട്‌ഫോണുമായി വയര്‍ലെസ് ആയി കണക്റ്റ് ചെയ്യാനും സാധിക്കും. കുടാതെ ഗൂഗിള് നൗവിന്റെ സഹായത്തോടെ ശബ്ദം കൊണ്ടും ഗ്ലാസ് നിയന്ത്രിക്കാം.\n\nബ്ലുടൂത്ത്, വൈ-ഫൈ, ജി.പി.എസ്, സ്പീക്കര്, ക്യാമറ, മൈക്രോഫോണ് എന്നിവയെല്ലാം ഇന്‍ബില്‍റ്റായി ഗൂഗിള് ഗ്ലാസില് ഉണ്ട്. നേരത്തെ ഇന്ത്യയുള്‍പ്പെടെ വിവിധ രാജ്യങ്ങളില് പരീക്ഷണാടിസ്ഥാനത്തില് തെരഞ്ഞെടുത്ത വ്യക്തികള്‍ക്കും സ്ഥാപനങ്ങള്‍ക്കും ഗ്ലാസ് നല്‍കിയിരുന്നു.\nStory first published: Wednesday, May 14, 2014, 16:48 [IST]


Euro cup 2021: Belgium, Finland makes winning start and Wales- Switzerland match ends in draw - Malayalam MyKhel\n» Euro Cup 2021: ബെല്‍ജിയത്തിനു വിജയത്തുടക്കം, ഡെന്‍മാര്‍ക്കിനെ അട്ടിമറിച്ച് ഫിന്‍ലാന്‍ഡ്\nUpdated: Sunday, June 13, 2021, 7:25 [IST]\nകോപ്പന്‍ഹേഗന്: യൂറോ കപ്പ് ഫുട്‌ബോള് ചാംപ്യന്‍ഷിപ്പിന്റെ രണ്ടാംദിനം നടന്ന മല്‍സരങ്ങളില് കരുത്തരായ ബെല്‍ജിയത്തിനും അരങ്ങേറ്റക്കാരായ ഫിന്‍ലാന്‍ഡിനും ജയം. ഗ്രൂപ്പ് ബിയില് റഷ്യയെയാണ് ബെല്‍ജിയം എതിരില്ലാത്ത മൂന്നു ഗോളുകള്‍ക്കു കശാപ്പ് ചെയ്തത്. ഇതേ ഗ്രൂപ്പിലെ മറ്റൊരു കളിയില് ഫിന്‍ലാന്‍ഡ് 1-0ന് ഡെന്മാര്‍ക്കിനെ ഞെട്ടിക്കുകയായിരുന്നു. എന്നാല് ഗ്രൂപ്പ് എയിലെ വെയ്ല്‍സ്- സ്വിറ്റ്‌സര്‍ലാന്‍ഡ് മല്‍സരം 1-1നു സമനിലയില് കലാശിച്ചു.\nസൂപ്പര് താരം റൊേേമലു ലുക്കാക്കുവിന്റെ ഇരട്ടഗോളുകളാണ് റഷ്യക്കെതിരേ ബെല്‍ജിയത്തിനു ആധികാരിക വിജയം സമ്മാനിച്ചത്. 10, 88 മിനിറ്റുകളിലായിരുന്നു അദ്ദേഹം റഷ്യന് വലകുലുക്കിയത്. മറ്റൊരു ഗോള് 34ാം മിനിറ്റില് തോമസ് മ്യുനിയെറുടെ വകയായിരുന്നു. കളിയിലുടനീളം ആധിപത്യം പുലര്‍ത്തിയാണ് ബെല്‍ജിയം ജയിച്ചുകയറിയത്. ബോള് പൊസെഷനിലും പാസിങിലുമെല്ലാം അവര് എതിരാളികളെ ഏറെ പിന്നിലാക്കി.\nഈ വിജയത്തോടെ ബെല്‍ജിയം ഗ്രൂപ്പില് തലപ്പത്തേക്കു കയറിയപ്പോള് റഷ്യ അവസാനസ്ഥാനത്തേക്കു പിന്തള്ളപ്പെട്ടു. 10ാം മിനിറ്റില് മെര്‍ട്ടന്‍സിന്റെ ക്രോസ് ക്ലിയര് ചെയ്യുന്നതില് റഷ്യന് താരം സെമനോവിനു വന് പിഴവ് മുതലെടുത്തായിരുന്നു ലുക്കാക്കുവിന്റെ ഓപ്പണിങ് ഗോള്. 34ാം മിനിറ്റില് റഷ്യക്കു കാര്യങ്ങള് കൂടുതല് ദുഷ്‌കരമാക്കി പകരക്കാരനായെത്തിയ മ്യുനിയര് വീണ്ടും ലക്ഷ്യംകണ്ടു. ഈദന് ഹസാര്‍ഡിന്റെ ക്രോസ് ഗോളി ഷ്യുനിന് കുത്തിയകയറ്റിയപ്പോള് റീബൗണ്ട് ചെയ്ത ബോള് മ്യൂനിയര് വലയിലേക്കു വഴി തിരിച്ചുവിട്ടു.\nആദ്യപകുതി 2-0നു അവസാനിപ്പിക്കാന് ബെല്‍ജിയത്തിനു സാധിച്ചു. രണ്ടാംപകുതിയിലും ബെല്‍ജിയം ആധിപത്യം തുടര്‍ന്നു. ഒടുവില് നിശ്ചിത സമയം തീരാന് രണ്ടു മിനിറ്റ് ബാക്കിയുള്ളപ്പോള് ബെല്‍ജിയത്തിന്റെ വിജയം കൂടുതല് ആധികാരികമാക്കിക്കൊണ്ട് ലുക്കാക്കു ഗോള്‍പട്ടിക പൂര്‍ത്തിയാക്കി. മ്യുനിയറായിരുന്നു ഈ ഗോളിനു ചരടുവലിച്ചത്. മധ്യനിരയില് നിന്നും ബോളുമായി മുന്നേറി മ്യുനിയര് നല്‍കിയ ത്രൂബോളുമായി ബോക്‌സിലേക്കു ഓടിക്കയറിയ ലുക്കാക്കു മികച്ചൊരു ഗ്രൗണ്ട് ഷോട്ടിലൂടെ വലകുകുലുക്കുകയായിരുന്നു.\nഅതേസമയം, സൂപ്പര് താരം ക്രിസ്റ്റ്യന് എറിക്‌സണ് കുഴഞ്ഞുവീണ ശേഷം പുനരാരംഭിച്ച വൈകാരികമായ മല്‍സരത്തില് 60ാം മിനിറ്റിലായിരുന്നു വിധി നിര്‍ണയിച്ച ഗോളിന്റെ പിറവി. കൗണ്ടര്‍അറ്റാക്കിനൊടുവില് ഇടതു പാര്‍ശ്വത്തില് നിന്നും സഹതാരം ബോക്‌സിനു കുറുകെ അളന്നു മുറിച്ചുനല്‍കിയ ക്രോസ് ജോള് പൊയാന്‍പാലോ ഹെഡ്ഡറിലൂടെ വലയിലെത്തിക്കുകയായിരുന്നു. ഗോള്‍ലൈനിന് തൊട്ടുമുന്നില് പിച്ച് ചെയ്ത് വലയിലേക്കു നീങ്ങിയ ബോള് ഗോളിയുടെ കൈകളില് നിന്നും വഴുതി ലക്ഷ്യത്തിലെത്തുകയായിരുന്നു.\n74ാം മിനിറ്റില് പെനല്‍റ്റിയുടെ രൂപത്തില് ഡെന്‍മാര്‍ക്കിനു സമനില ഗോളിനുള്ളള സുവര്‍ണാവസരം ലഭിച്ചിരുന്നു. പക്ഷെ പിയറെ എമില് ഹോബെര്‍ഗിന്റെ പെനല്‍റ്റി ലക്ഷ്യം കണ്ടില്ല. കളിയിലുടനീളം ഡാനിഷ് ടീമിനായിരുന്നു ആധിപത്യം. പക്ഷെ ലഭിച്ച ഗോളവസരങ്ങളൊന്നും മുതലാക്കാന് അവര്‍ക്കായില്ല. ഒരുപാട് നാടകീയ മുഹൂര്‍ത്തങ്ങള് കണ്ട മല്‍സരം കൂടിയായിരുന്നു ഇത്. ഒന്നാംപകുതി തീരുന്നതിന് തൊട്ടുമുമ്പാണ് എറിക്‌സണ് ഗ്രൗണ്ടില് ബോധരഹിതനായി കുഴഞ്ഞുവീണത്. തുടര്‍ന്ന് അദ്ദേഹത്തെ ആശുപത്രിയിലേക്കു മാറ്റുകയായിരുന്നു. മല്‍സരം റദ്ദാക്കുന്നതായും യുവേഫ പ്രഖ്യാപിച്ചിരുന്നു. എറിക്‌സണ് അപകടനില തരണം ചെയ്‌തെന്നു ഉറപ്പായതോടെ മല്‍സരം പുനരാരംഭിക്കാന് ഇരുടീമുകളിലെയും കളിക്കാര് ആവശ്യപ്പെട്ടതോടെ രണ്ടു മണിക്കൂറുകളോളം കഴിഞ്ഞ ശേഷം കളി പുനരാരംഭിക്കുകയായിരുന്നു.\nഗ്രൂപ്പ് എയിലെ വെയ്ല്‍സ്- സ്വിറ്റ്‌സര്‍ലാന്‍ഡ് മല്‍സരം ആവേശകരമായിരുന്നു. 49ാം മിനിറ്റില് ബ്രീല് എംബോളോ നേടിയ ഹെഡ്ഡര് ഗോളില് സ്വിസ് ടീമായിരുന്നു ആദ്യം മുന്നിലെത്തിയത്. 74ാം മിനിറ്റില് കീഫര് മൂറെ മറ്റൊരു ഹെഡ്ഡറിലൂടെ വെയ്ല്‍സിനെ ഒപ്പമെത്തിച്ചു. അവാസന മിനിറ്റുകളില് സ്വിസ് ടീം വീണ്ടും ലക്ഷ്യം കണ്ടെങ്കിലും റഫറി വിഎആര്‍എറിന്റെ സഹായം തേടുകയും ഇത് ഓഫ് സൈഡ് വിധിക്കുകയുമായിരുന്നു.\nRead more about: euro cup 2021 belgium denmark russia wales switzerland euro football ബെല്‍ജിയം ഡെന്‍മാര്‍ക്ക് റഷ്യ വെയ്ല്‍സ്


FACT CHECK: ഇന്ത്യയുടെ പുതിയ പാര്‍ലമെന്‍റ് കെട്ടിടം നിര്‍മിക്കുന്നത് വെറും 852 കോടി രൂപക്കാണോ...? സത്യാവസ്ഥ അറിയൂ... - FactCrescendo | The leading fact-checking website in India\nUPA സര്‍ക്കാര് അഫ്ഗാനിസ്ഥാനില് പാര്‍ലമെന്‍റ് നിര്‍മിച്ചത് 969 കോടി രൂപക്കാണ് എനിട്ടും അവര് ഇന്ത്യയില് വരും 852 കോടി രൂപക്ക് നിര്‍മിക്കാന് പോകുന്ന പുതിയ പാര്‍ലമെന്‍റിനെ എതിര്‍ക്കുന്നു എന്ന തരത്തില് സാമുഹ മാധ്യമങ്ങളില് പ്രചരിപ്പിക്കുന്നുണ്ട്.\nപക്ഷെ ഈ വാദങ്ങളിലെ വസ്തുതകള് ഞങ്ങള് പരിശോധിച്ചപ്പോള് ഈ പ്രചരണം തെറ്റാണെന്ന് കണ്ടെത്തി. എന്താണ് പ്രചരണത്തിന്‍റെ യാഥാര്‍ത്ഥ്യം നമുക്ക് നോക്കാം.\nഅഫ്ഗാനിസ്ഥാനില് പുതിയ പാര്‍ലമെന്‍റ പണിയാന് കോണ്‍ഗ്രസിന്‍റെ നേതൃത്വത്തിലുള്ള UPA 710 കോടി രൂപ അനുവദിച്ചു, പുതുകീയ ചിലവ് 969 കോടി… എന്ന് മുകളില് നല്‍കിയ പോസ്റ്ററില് വാദിക്കുന്നു. കുടാതെ, ഇന്ന് ഇന്ത്യക്ക് പുതിയ പാര്‍ലമെന്‍റ മന്ദിരം നിര്മിക്കുന്നതിനെ അവര് എതിര്‍ക്കുന്നു…ചെലവ് 852 കോടി… എന്നും അവകാശിച്ച് കോണ്‍ഗ്രസ് എപ്പോഴും ഇന്ത്യയുടെ പുരോഗമനത്തിന് എതിരാണ് എന്ന ആരോപണം പോസ്റ്റരിളുടെ ഉന്നയ്യിക്കുന്നു.\nപോസ്റ്റിന്‍റെ അടികുറിപ്പില് പറയുന്നത്, “തിരിച്ചറിയുക ഈ ഇരട്ടത്താപ്പ്..” എന്നാണ്. എന്നാല് UPA സര്‍ക്കാര് അഫ്ഗാനിസ്ഥാനില് പാര്‍ലമെന്‍റ നിര്‍മിക്കാന് എത്ര ചെലവാക്കി എന്നതിനെ കൂടെ എന്തിനാണ് ഇത്ര കാശ് ചിലവാക്കിയത് എന്നും കൂടി അറിയേണ്ടതാണ്. കുടാതെ ഇന്ത്യയില് പണിയാന് പോക്കുന്ന പുതിയ പാര്‍ലമെന്‍റ കെട്ടിടം 852 കോടി രുപയിലാണോ നിര്‍മിക്കുന്നത് എന്നും നമുക്ക് അന്വേഷിക്കാം.\nഞങ്ങള് അഫ്ഗാനിസ്ഥാന് പാര്‍ലമെന്‍റ് നിര്‍മിക്കാന് 2007ല് കോണ്‍ഗ്രസ് സര്‍ക്കാര് എത്ര രൂപ അനുവദിച്ചു എന്നതിനെ കുറിച്ച് അന്വേഷിച്ചു. പക്ഷെ ഇതിനെ കുറിച്ച് കൃത്യമായ വിവരം എവിടെയും ലഭിച്ചില്ല. പക്ഷെ ദി കാരവാന് 2011ല് പ്രസിദ്ധികരിച്ച ഈ വാര്‍ത്ത‍യുടെ പ്രകാരം അന്ന് ഇതിന്‍റെ ചെലവ് കണക്കാക്കിയത് 178 മില്യണ് യു.എസ്. ഡോളര് അതായത് 2011ലെ ഒരു ഡോളറിന്‍റെ ശരാശരി വില വെച്ച് നോക്കിയാല് ഏകദേശം 812.93 കോടി രൂപയാകും. (1st Sept 2011 exchange rates: 1USD=45.67 INR)\nലേഖനം വായിക്കാന്- The Caravan | Archived Link\nഡിസംബര് 2015ലാണ് പ്രധാനമന്ത്രി നരേന്ദ്ര മോദി അഫ്ഗാനിസ്ഥാന് പാര്‍ലമെന്‍റിന്‍റെ ഉത്ഘാടനം ചെയ്തത്. അന്ന് വന്ന റിപ്പോര്‍ട്ടുകള് പ്രകാരം ഈ പാര്‍ലമെന്‍റിന്‍റെ മുകളില് ഇന്ത്യ ചെലവാക്കിയത് 90 മില്യണ് അമേരിക്കന് ഡോളറുകളായിരുന്നു.\nഅന്നത്തെ ഡോളര് വില അനുസരിച്ച് ഇന്ത്യന് രൂപയില് ഇത് 592.47 കോടി രൂപയാണ് (25th Dec 2015 exchange rates: 1USD=65.83 INR). ഈ ഉത്ഘാടനത്തിന് ശേഷം ഈ പ്രൊജെക്റ്റിന്‍റെ മുഴുവന് ചെലവ് കാബിനെറ്റ് 27 ജനുവരി 2016ന് അനുവദിച്ചത് 969 കോടി രൂപയാണ്. അങ്ങനെ ഈ മുഴുവന് പ്രൊജെക്റ്റിന് ഇന്ത്യന് സര്‍ക്കാര് ചെലവാക്കിയത് 969 കോടി രൂപയാണ് എന്ന് വ്യക്തമാണ്. പക്ഷെ ഈ പാര്‍ലമെന്‍റ് നിര്‍മാണം 2009ല് കോണ്‍ഗ്രസ് സര്‍ക്കാറിന്‍റെ സമയത്ത് തുടങ്ങിയിരുന്നെങ്കിലും പൂര്‍ത്തിയായത് നരേന്ദ്ര മോദി സര്‍ക്കാര് വന്നതിന് ശേഷമാണ്.\nവാര്‍ത്ത വായിക്കാന്-PM India\nഎന്തിനാണ് ഇന്ത്യ അഫ്ഗാനിസ്ഥാനിനെ സഹായിക്കുന്നത്?\n2001ല് താലിബാനിനെ പുറത്താക്കി അമേരിക്കയും സഖ്യ രാജ്യങ്ങളും അഫ്ഗാനിസ്ഥാനില് ജനാധിപഥ്യം സ്ഥാപിച്ചതിന് ശേഷം അവരെ അംഗീകരിക്കുന്ന ആദ്യത്തെ രാജ്യങ്ങളില് ഒന്നായിരുന്നു ഇന്ത്യ. 2001 മുതല് ഇന്ത്യന് ഭരണകൂടം അഫ്ഗാനിസ്ഥാന്‍റെ പുനര്‍നിര്‍മാണത്തിനായി എല്ലാ വിധം സഹായം നല്‍കാന് പ്രഖ്യാപിച്ചിരുന്നു. ഇതിന്‍റെ ഭാഗമായിട്ടാണ് ഇന്ത്യ ഇത് വരെ3ബില്യന് യു.എസ്. ഡോളറിനെ കാളും അധികം ദാനം അഫ്ഗാനിസ്ഥാന് നല്‍കിയിരിക്കുന്നത്.\nലേഖനം വായിക്കാന്-Firstpost | Archived Link\nഇന്ത്യ അഫ്ഗാനിസ്ഥാനിനെ സഹായിക്കുന്നതിന്‍റെ പിന്നില് പാകിസ്ഥാനും ചൈനയും വലിയൊരു കാരണമാണ്. അമേരിക്കന് സൈന്യം അഫ്ഗാനിസ്ഥാനില് നിന്ന് പിന്മാറുന്നു എന്ന് അറിഞ്ഞ ചൈന ഉടനെ അഫ്ഗാനിസ്ഥാനിലേക്ക് CPEC അതായത് ചൈന പാക്കിസ്ഥാന് സാമ്പത്തിക ഇടനാഴിയെ വിസ്ഥാരിക്കാനുള്ള പദ്ധതി പ്രഖ്യാപ്പിച്ചു. ഖനികള് നിറഞ്ഞു നില്‍കുന്ന അഫ്ഗാനിസ്ഥാന്‍റെ മുകളിലാണ് ചൈനയുടെ കണ്ണ്. അതിനാല് അഫ്ഗാനിസ്ഥാനില് ഇന്ത്യക്ക് സ്വാധീനം ഉണ്ടാവുന്നത് ഒരു ആവശ്യമാണ്.\nലേഖനം വായിക്കാന്- Pak Tribune | Archived Link\nഎല്ലാ സര്‍ക്കാരുകള് അത് കാരണം 2001 മുതല് അഫ്ഗാനിസ്ഥാനെ നിക്ഷേപം വഴിയും സാമ്പത്തിക സഹായത്തിന്‍റെ വഴിയിലും വലിയ തോതില് സഹായിച്ചിട്ടുണ്ട്. കഴിഞ്ഞ നവംബറില് കേന്ദ്ര സര്‍ക്കാര് അഫ്ഗാനിസ്ഥാനില് 80 മില്യന് ഡോളര് ചിലവഴിക്കുന്ന 100 പ്രൊജെക്റ്റുകള് പ്രഖ്യാപിച്ചിരുന്നു.\nലേഖനം വായിക്കാന്-Livemint | Archived Link\nഇന്ത്യയില് നിര്‍മിക്കാന് പോകുന്ന പുതിയ പാര്‍ലമെന്‍റ് മന്ദീരത്തിന്‍റെ ചിലവ് എത്രയാണ്?\nലോകസഭയില് കേന്ദ്ര മന്ത്രി ഹാര്‍ദീപ് സിംഗ് പുരി ഈ ചോദ്യത്തിന്‍റെ മറുപടി നല്‍കിയിട്ടുണ്ട്. ദക്ഷിണ കോല്‍കാത്ത മണ്ഡലത്തില് നിന്ന് തിരഞ്ഞെടുത്ത തൃണമൂല് കോണ്‍ഗ്രസ് എം.പി. മാല റോയി ചോദിച്ച ചോദ്യത്തിനാണ് മന്ത്രി മറുപടി പറഞ്ഞത്. ഹര്‍ദീപ്പ് സിംഗ് പുരി പറയുന്നത്, “പുതിയ പാര്‍ലമെന്‍റിന്‍റെ കെട്ടിടം നിര്‍മിക്കാന് 971 കോടി രൂപ ചിലവ് വരും എന്നാണ് അനുമാനം,”.\nമുഴുവന് ഉത്തരം വായിക്കാന്-Loksabha Questions\nഅങ്ങനെ നമുക്ക് അന്വേഷണത്തില് നിന്ന് മനസിലാവുന്നത്:\nഅഫ്ഗാനിസ്ഥാനിനെ 2001 മുതല് ഇന്ത്യന് ഭരണകൂടം സഹായിക്കുന്നുണ്ട്.\n2009ലാണ് മന്‍മോഹന് സിംഗ് സര്‍ക്കാറിന്‍റെ കാലത്ത് അഫ്ഗാനിസ്ഥാന്‍റെ പുതിയ പാര്‍ലമെന്‍റ കെട്ടിടത്തിന്‍റെ നിര്‍മാണം ആരംഭിച്ചത്. 2011ല് വന്ന റിപ്പോര്‍ട്ടുകള് പ്രകാരം അന്ന് ഈ കെട്ടിടം നിര്‍മിക്കാന് 178 മില്യന് ഡോളര് അതവ അന്നത്തെ ഡോളര് വില അനുസരിച്ച് 944 കോടി രൂപയായിരുന്നു അനുമാണം.\nഡിസംബര് 2015ലാണ് പ്രധാനമന്ത്രി നരേന്ദ്ര മോദി പുതിയ അഫ്ഗാന് പാര്ലാമെന്‍റിന്‍റെ ഉത്ഘാടനം ചെയ്തത്. അന്ന് വന്ന റിപ്പോര്‍ട്ടുകള് പ്രകാരം കെട്ടിടം നിര്‍മിക്കാന് ഇന്ത്യ ചിലവാക്കിയത് 577 കോടി രൂപയായിരുന്നു. പിന്നിട് ജനുവരി 2016ല് നടന്ന കാബിനെറ്റ് യോഗത്തില് 969 കോടി രൂപയുടെ ബജറ്റിന് കേന്ദ്ര മന്ത്രി സഭ അനുവാദം നല്‍കിയിരുന്നു.\nഇന്ത്യ അഫ്ഗാനിസ്ഥാനിനെ സഹായിക്കുന്നത് നയതന്ത്രപരമായ കാരണങ്ങള് കൊണ്ട് ആണ്. 2001 മുതല് എല്ലാ സര്‍ക്കാരുകള് അഫ്ഗാനിസ്ഥാനിനെ സാമ്പത്തികമായി സഹായിച്ചിട്ടുണ്ട്.\nഇന്ത്യയുടെ പുതിയ പാര്‍ലമെന്‍റ മന്ദീരം നിര്‍മിക്കാന് 971 കോടി രൂപ ചിലവ് വരും എന്ന് കേന്ദ്ര മന്ത്രി ഹര്‍ദീപ്പ് സിംഗ് പുരി ലോകസഭയില് അറിയിച്ചിട്ടുണ്ട്.\nപോസ്റ്റില് പ്രചരിപ്പിക്കുന്നത് തെറ്റിദ്ധരിപ്പിക്കുന്നതാണ് എന്ന് അന്വേഷണത്തില് നിന്ന് മനസിലാവുന്നു. അഫ്ഗാന് പാര്‍ലമെന്‍റ് നിര്‍മിക്കാന് 969 കോടി രൂപയുടെ ഉയര്‍ത്തിയ ചിലവ് കേന്ദ്ര സര്‍ക്കാര് അംഗീകരിച്ചത് 2016ലാണ്. കുടാതെ പുതിയ ഇന്ത്യന് പാര്‍ലമെന്‍റ് മന്ദീരം നിര്‍മിക്കാന് ചിലവ് 971 കോടി രൂപ വരെയുണ്ടാകും എന്ന് കേന്ദ്ര സര്‍ക്കാര് അനുമാനിക്കുന്നു.\nTitle:ഇന്ത്യയുടെ പുതിയ പാര്‍ലമെന്‍റ് കെട്ടിടം നിര്‍മിക്കുന്നത് വെറും 852 കോടി രൂപക്കാണോ…? സത്യാവസ്ഥ അറിയൂ…


Lionel Messi beats COVID,\nകോവിഡിനെയും തോല്‍പ്പിച്ച് മെസി\nക്ലബ്ബ് വിടാന് താല്‍പര്യം അറിയിച്ച് മെസി തന്നെ ബാഴ്‌സലോണ മാനേജ്‌മെന്റിന് ഫാക്‌സ് അയിച്ചിരുന്നു\n29 Aug, 2020 at 01:17 PM\nഗൂഗിളില് ഏറ്റവും കൂടുതല് സെര്‍ച്ച് ചെയ്യപ്പെട്ടതില് കോവിഡിനെ പിന്നിലാക്കി മെസി. മെസി ബാഴ്‌സലോണ വിടാനുള്ള തീരുമാനം പ്രഖ്യാപിച്ചതോടെ ലോകത്തെ ഏറ്റവും ആധികം ആളുകള് ഗൂഗിളില് തിരഞ്ഞത് മെസ്സിയെ സംബന്ധിക്കുന്ന വാര്‍ത്തകളാണ്. കഴിഞ്ഞ ഏതാനും മാസങ്ങളായി കോവിഡ് ആയിരുന്നു ഗൂഗിളിന്റെ സെര്‍ച്ച് ചാര്‍ട്ടില് മുന്‍പില് നിന്നിരുന്നത്. മെസി എന്ന വാക്ക് ഉപയോഗിച്ചുള്ള സെര്‍ച്ചുകള് കൂടിയതിനൊപ്പം, മെസി ലീവ്‌സ് ബാഴ്‌സ എന്ന വാക്കുകള് ഉപയോഗിച്ചുള്ള തെരച്ചിലിന്റെ എണ്ണം വര്‍ധിച്ചത് 2300 ശതമാനമാണ്.\nമെസിയെ സെര്‍ച്ച് ചെയ്യുന്നവരുടെ എണ്ണം കുത്തനെ കൂടിയതിന് ഒപ്പം ബാഴ്‌സ പ്രസിഡന്റ് ബാര്‍തോമ്യുവിനെ തെരയുന്നതും കുത്തനെ വര്‍ധിച്ചു. ബാര്‍തൊമ്യുവിനെ സെര്‍ച്ച് ചെയ്യുന്നതില് 1450 ശതമാനം വര്‍ധനവാണ് ഉണ്ടായത്.\nക്ലബ്ബ് വിടാന് താല്‍പര്യം അറിയിച്ച് മെസി തന്നെ ബാഴ്‌സലോണ മാനേജ്‌മെന്റിന് ഫാക്‌സ് അയിച്ചിരുന്നു. ക്ലബ്ബിന്റെ നിലവിലെ പ്രസിഡന്റ് ബാര്‍ത്തോമുവുമായുള്ള അഭിപ്രായ ഭിന്നതയാണ് മെസ്സിയെ ക്ലബ്ബ് വിടാന് പ്രേരിപ്പിക്കുന്നത്. മെസ്സിയുടെ പല ആവിശ്യങ്ങളും ക്ലബ്ബ് പരിഗണിക്കാത്തതും മെസ്സിയുടെ കൂടുമാറ്റത്തിന് വഴി തുറന്നുവെന്നാണ് വിലയിരുത്തപ്പെടുന്നത്.\nLionel MessiBarcelonacovid 19\nപാലത്തിനടിയിൽ ഉറങ്ങുന്നതിനിടെ പുഴയില് വെള്ളം കൂടി; വയോധികനെ ഫയർഫോഴ്സ് സാഹസികമായി രക്ഷപ്പെടുത്തി\nചെന്നൈക്കായി നൂറാം വിജയവും നേടി ധോണി; ഈ നേട്ടത്തിലെത്തുന്ന ആദ്യ നായകന്\nട്രംപിന് മാരക വിഷമടങ്ങിയ കത്ത്; അന്വേഷണം തുടങ്ങി\nകൈക്കൂലി കേസിൽ ഡിജിപി ടോമിൻ ജെ തച്ചങ്കരിക്ക് വിജിലൻസിന്‍റെ ക്ലീൻ ചിറ്റ്\nജയത്തോടെ തുടങ്ങി സിംഹങ്ങള്\nലീഡ്‍സിന് ത്രില്ലിംഗ് വിജയം\nഐ.പി.എൽ 2020; സ്റ്റേഡിയത്തിലേക്ക് മാധ്യമങ്ങള്‍ക്കും പ്രവേശനമില്ല\nഐ.പി.എൽ ആരവത്തിന് ഇന്ന് തുടക്കം


പൗരത്വ നിയമ ഭേദഗതി: സര്‍ക്കാറിനെ ഭൂമിയിലെ ഒരു ശക്തിക്കും തടയാനാകില്ലെന്ന് ബിജെപി | No Force on earth can stall implementation of CAA; BJP says\nപൗരത്വ നിയമ ഭേദഗതി: സര്‍ക്കാറിനെ ഭൂമിയിലെ ഒരു ശക്തിക്കും തടയാനാകില്ലെന്ന് ബിജെപി\nNew Delhi, First Published 12, Jan 2020, 10:25 AM\nരാജസ്ഥാന് തെരഞ്ഞെടുപ്പ് പ്രകടന പത്രികയില് ഹിന്ദുക്കളായ അഭയാര്‍ത്ഥികള്‍ക്ക് പൗരത്വം നല്‍കുമെന്നത് കോണ്‍ഗ്രസ് വാഗ്ദാനമായിരുന്നു. ഗുജറാത്തിലും ഇതേ ആവശ്യം കോണ്‍ഗ്രസ് ഉന്നയിച്ചെന്ന് ബിജെപി വക്താവ് പറഞ്ഞു.\nദില്ലി: പൗരത്വ നിയമ ഭേദഗതി നടപ്പാക്കുന്നതില് നിന്ന് കേന്ദ്ര സര്‍ക്കാറിനെ ഭൂമിയിലെ ഒരു ശക്തിക്കും തടയാനാകില്ലെന്ന് ബിജെപി. കോണ്‍ഗ്രസ് ഭരിക്കുന്ന സംസ്ഥാനങ്ങളില് പ്രമേയം പാസാക്കാനുള്ള തീരുമാനത്തിന് പിന്നാലെയാണ് ബിജെപിയുടെ മറുപടി. സിഎഎ നിലവില് വന്നു. ഇനി ആര്‍ക്കും പിന്തിരിപ്പിക്കാനാകില്ലെന്ന് ബിജെപി വക്താവ് ജിവിഎല് നരസിംഹറാവു പറഞ്ഞു.\nസിഎഎ, എന്‍പിആര് എന്നിവ സംബന്ധിച്ച് കോണ്‍ഗ്രസിന്‍റെ കാപട്യം തുറന്നുകാട്ടും. രാജസ്ഥാന് തെരഞ്ഞെടുപ്പ് പ്രകടന പത്രികയില് ഹിന്ദുക്കളായ അഭയാര്‍ത്ഥികള്‍ക്ക് പൗരത്വം നല്‍കുമെന്നത് കോണ്‍ഗ്രസ് വാഗ്ദാനമായിരുന്നു. ഗുജറാത്തിലും ഇതേ ആവശ്യം കോണ്‍ഗ്രസ് ഉന്നയിച്ചു. പാകിസ്ഥാനില് നിന്നും ബംഗ്ലാദേശില് നിന്നും ഇന്ത്യയിലെത്തിയ ന്യൂനപക്ഷ വിഭാഗക്കാര്‍ക്ക് പൗരത്വം നല്‍കണമെന്ന് മന്‍മോഹന് സിംഗ് രാജ്യസഭയില് ആവശ്യപ്പെട്ടിരുന്നു. എന്‍പിആര് നടപ്പാക്കാന് 2010ല് തീരുമാനിച്ചത് കോണ്‍ഗ്രസാണ്. 2020ല് എത്തിയപ്പോള് എന്‍പിആര് എങ്ങനെയാണ് അപകടകരമായത്. കോണ്‍ഗ്രസിന് ഇക്കാര്യങ്ങളിലെല്ലാം ഇരട്ടത്താപ്പാണെന്നും ബിജെപി വക്താവ് ആരോപിച്ചു.\nകോണ്‍ഗ്രസ് ഭരിക്കുന്ന സംസ്ഥാനങ്ങളില് സിഎഎക്കെതിരെ നിയമസഭകള് പ്രമേയം പാസാക്കുമെന്ന് കോണ്‍ഗ്രസ് അറിയിച്ചതിന് പിന്നാലെയാണ് ബിജെപി രംഗത്തെത്തിയത്. പൗരത്വ നിയമ ഭേതഗതി പിന്‍വലിക്കുക, എന്‍പിആര് പുതുക്കല് നിര്‍ത്തിവെക്കുക തുടങ്ങിയ ആവശ്യങ്ങള് കേന്ദ്രത്തോട് ഉന്നയിച്ചാണ് പ്രമേയം പാസാക്കുക. വിദ്യാര്‍ത്ഥി സമരങ്ങള്‍ക്കെതിരെ കേന്ദ്രം സ്വീകരിക്കുന്ന നടപടിയില് പ്രതിഷേധിച്ച് വര്‍ക്കിംഗ് കമ്മിറ്റിയും പ്രമേയം പാസാക്കി. സര്‍ക്കാറിനെതിരെയുള്ള വിദ്യാര്‍ത്ഥികളുടെ സമരത്തിന് കോണ്‍ഗ്രസ് പിന്തുണ നല്‍കും. സാമ്പത്തിക രംഗത്തെ സര്‍ക്കാറിന്‍റെ തുടര് പ്രവര്‍ത്തനങ്ങള് വ്യക്തമാക്കാനും കശ്മീരിലെ മനുഷ്യാവകാശങ്ങള് പുന:സ്ഥാപിക്കണമെന്നും കോണ്‍ഗ്രസ് ആവശ്യപ്പെട്ടു.\nLast Updated 12, Jan 2020, 10:25 AM


kallada bus service attack: സുരേഷ് കല്ലടയ്‍ക്ക് എതിരെ കൂടുതല് അന്വേഷണത്തിന് പോലീസ് - kerala police wants further probe in assault case involving suresh kallada | Samayam Malayalam\nkerala police wants further probe in assault case involving suresh kallada\nSamayam Malayalam | Updated: 28 Apr 2019, 12:32:00 PM\nകല്ലട ട്രാവല്‍സ് ഉടമ സുരേഷ് കല്ലടയ്‍ക്ക് എതിരെ കൂടുതല് അന്വേഷണം വേണമെന്ന് കേരള പോലീസ്. യാത്രക്കാരെ കല്ലട ജീവനക്കാര് ക്രൂരമായി മര്‍ദ്ദിച്ച കേസിലാണ് പോലീസ് അന്വേഷണം. സുരേഷ് കല്ലടയെ പോലീസ് ചോദ്യം ചെയ്‍തിരുന്നു\nസുരേഷ് കല്ലട കൂടുതല് അന്വേഷണം നേരിടണം\nജീവക്കാരെ വീണ്ടും ചോദ്യം ചെയ്യുമെന്ന് പോലീസ്\nകല്ലട ബസ്സില് യാത്രക്കാരെ മര്‍ദ്ദിച്ച കേസ്\nകൊച്ചി: അന്തര് സംസ്ഥാന ബസ് സര്‍വീസ് കല്ലട ട്രാവല്‍സ് ഉടമ സുരേഷ് കല്ലടയ്‍ക്ക് എതിരെ കൂടുതല് അന്വേഷണം വേണമെന്ന് കേരള പോലീസ്. യാത്രക്കാരെ കല്ലട ജീവനക്കാര് ക്രൂരമായി മര്‍ദ്ദിച്ച കേസിലാണ് പോലീസ് അന്വേഷണം. സുരേഷ് കല്ലടയെ പോലീസ് ചോദ്യം ചെയ്‍തിരുന്നു.\nകഴിഞ്ഞ ദിവസം തൃക്കാക്കര അസിസ്റ്റന്‍റ് കമ്മീഷണറുടെ ഓഫീസിലേക്ക് സുരേഷ് കല്ലടയെ വിളിച്ചുവരുത്തിയാണ് മൊഴിയെടുത്തത്. ആരോഗ്യപ്രശ്‍നങ്ങൾ ഉള്ളതിനാൽ ചോദ്യംചെയ്യലിന് ഹാജരാകാൻ കഴിയില്ലെന്ന് സുരേഷ് പോലീസിനെ അറിയിച്ചിരുന്നു. ഉയർന്ന രക്തസമ്മർദ്ദത്തെത്തുടർന്ന് തിരുവനന്തപുരത്തെ ആശുപത്രിയിൽ ചികിത്സയിലാണെന്നായിരുന്നു സുരേഷിന്‍റെ വിശദീകരണം.\nതുടര്‍ന്ന് ചികിത്സാ രേഖകൾ ഹാജരാക്കാൻ പോലീസ് ആവശ്യപ്പെട്ടു. സംഭവത്തിൽ സുരേഷിന് പങ്കുണ്ടോയെന്നാണ് പോലീസ് അന്വേഷിക്കുന്നത്.\nഒരാഴ്‍ച്ച മുന്‍പാണ് എറണാകുളം വൈറ്റിലയില് വച്ച് കല്ലട ബസ്സില് യാത്ര ചെയ്‍ത രണ്ട് യുവാക്കള്‍ക്ക് ക്രൂരമായ മര്‍ദ്ദനമേറ്റത്. കല്ലട ബസ് ജീവനക്കാരാണ് മര്‍ദ്ദിച്ചത്. സുരേഷ് കല്ലടയുടെ പേര് പറ‌ഞ്ഞായിരുന്നു പന്ത്രണ്ടംഗ സംഘം ബിടെക് വിദ്യാര്‍ഥികളെ കയ്യേറ്റം ചെയ്‍തത്.\nബെംഗലൂരുവിലേക്ക് യാത്ര തിരിച്ച ബസ് ഇടയ്‍ക്ക് കേടായത് ചോദ്യം ചെയ്‍തതിനായിരുന്നു മര്‍ദ്ദനം. ബസ്സില് നിന്ന് വലിച്ചിറക്കിയാണ് യാത്രക്കാരെ മര്‍ദ്ദിച്ചത്. ആക്രമണത്തിന്‍റെ വീഡിയോ യാത്രക്കാരില് ഒരാള് പകര്‍ത്തി ഫേസ്‍ബുക്കില് പോസ്റ്റ് ചെയ്‍തു. ഇത് വൈറലായതോടെ കല്ലടയ്‍ക്കും അന്തര്‍സംസ്ഥാന ബസ് സര്‍വ്വീസുകള്‍ക്കും എതിരെ കര്‍ശന നടപടിയെടുക്കാന് സര്‍ക്കാര് നിര്‍ബന്ധിതമായത്.\nകണ്ണൂരിലെ കള്ളവോട്ട്: ദൃശ്യങ്ങൾ വ്യാജമല്ലെന്ന് വെബ്ക്യാം ഓപ്പറേറ്റ‍ര് ആര്‍ട്ടിക്കിള് ഷോ\nസുരേഷ് കല്ലട കല്ലട ട്രാവല്‍സ് suresh kallada kallada travels incident Kallada Travels kallada bus service attack\nWeb Title : kerala police wants further probe in assault case involving suresh kallada


നടൻ റാണ ദഗുബാട്ടിയുടെ വിവാഹമാണ് ഓഗസ്റ്റ് എട്ടിന്. സുഹൃത്തായ മിഹീഖയെ ആണ് താരം ജീവിതസഖിയാക്കുന്നത്. കൊവിഡ് മാനദണ്ഡങ്ങള് പാലിച്ചുകൊണ്ടാണ് ഇവരുടെ വിവാഹം. ഇപ്പോഴിതാ വിവാഹത്തിന് മുന്നോടിയായിട്ടുളള ഹല്‍ദി ചടങ്ങ് വധുവിന്‍റെ വീട്ടില് നടന്നിരിക്കുകയാണ്.\nആഘോഷത്തിന്‍റെ ചിത്രങ്ങൾ ഇതിനോടകം തന്നെ സോഷ്യൽ മീഡിയയിൽ വൈറലായിരിക്കുകയാണ്. മഞ്ഞ ലഹങ്ക അണിഞ്ഞ മിഹീഖയുടെ ചിത്രങ്ങള് സോഷ്യൽ മീഡിയ ഏറ്റെടുത്തിരിക്കുകയാണ്.\n30ല് താഴെ അതിഥികള് മാത്രമാണ് ഇവരുടെ വിവാഹത്തിനുണ്ടാകൂ എന്നാണ് റിപ്പോർട്ടുകൾ.\nസ്‌പെഷ്യല് തീമിലാകും വിവാഹമെന്നും റിപ്പോര്‍ട്ടുകളുണ്ട്. മിഹീഖയും അമ്മയും ചേര്‍ന്നാണ് വിവാഹത്തിനുള്ള തീം ഒരുക്കിയിരിക്കുന്നത്.\nപരമ്പരാഗത തെലുങ്കു-മര്‍വാരി ആചാര പ്രകാരമാണ് വിവാഹം. മുംബൈ ആസ്ഥാനമായി പ്രവര്‍ത്തിക്കുന്ന ഡ്യൂ ഡ്രോപ്പ് ഡിസൈന് സ്റ്റുഡിയോയുടെ സ്ഥാപകയാണ് മിഹീഖ.\nPrevious ആ നല്ല കഥാപാത്രത്തിന് പിന്നില് ദിലീപ്: ദേവന്\nNext താങ്കളെ അറിയുമെന്നതില് അഭിമാനം; നമ്മുടെ സംസാരങ്ങള് എന്നുമോര്ക്കും: പൈലറ്റിനെ അനുസ്മരിച്ച് പൃഥ്വിരാജ്


‘പള്ളിയല്ല പള്ളിക്കൂടമാണ് വേണ്ടത്’; അയോധ്യ വിധിയില് പ്രതികരണവുമായി നടന് സല്‍മാന്റെ പിതാവ് - ഇ വാർത്ത | evartha Salim Khan on Ayodhya verdict\nഅയോധ്യ വിധിയിൽ സുപ്രീം കോടതി മുസ്ലീങ്ങള്‍ക്ക് പള്ളി നിർമ്മിക്കാൻ അയോധ്യയിൽ അഞ്ച് ഏക്കര് ഭൂമി നല്‍കണം എന്ന് വിധിച്ചിരുന്നു. എന്നാല് കോടതി നിർദ്ദേശിച്ച സ്ഥലത്ത് പള്ളിയല്ല പള്ളിക്കൂടമാണ് വേണ്ടതെന്ന് അഭിപ്രായപ്പെട്ടിരിക്കുകയാണ് ബോളിവുഡ് താരം സല്‍മാന് ഖാന്റെ പിതാവും നിര്‍മ്മാതാവുമായ സലിം ഖാന്. രാജ്യത്ത് മുസ്ലീം വിഭാഗക്കാര്‍ക്ക് പള്ളില്ല മറിച്ച് വിദ്യാഭ്യാസമാണ് വേണ്ടത്. ക്ഷമാ ശീലത്തെക്കുറിച്ചും സ്‌നേഹത്തെക്കുറിച്ചുമാണ് പ്രവാചകന് പറഞ്ഞിരിക്കുന്നതെന്നും അദ്ദേഹം കൂട്ടിച്ചേര്‍ത്തു.\n”അയോധ്യയുമായി ബന്ധപ്പെട്ട വിധി വന്നതിന് ശേഷം പ്രവാചകന് പറഞ്ഞ ഈ രണ്ട് ഗുണങ്ങളില്‍നിന്ന് വ്യതിചലിക്കാതെയാകണം ഓരോ മുസ്ലീമും മുന്നോട്ട് സഞ്ചരിക്കേണ്ടത്. പരസ്പരം സ്‌നേഹവും കരുണയും പ്രകടിപ്പിക്കുക. കഴിഞ്ഞുപോയ കാലത്തെ പ്രതിസന്ധികളെക്കുറിച്ച് ചിന്തിക്കാതെ, മുന്നോട്ട് പോകുക.” സലിം ഖാന് പറഞ്ഞു.\n”ഇതുപോലുള്ള സെന്‍സിറ്റീവായ വിഷയങ്ങളില് തീര്‍പ്പ് കല്‍പ്പിക്കപ്പെടുമ്പോള് ഐക്യവും സമാധാനവുമാണ് പുലരേണ്ടത്. വിധിയെ സമാധാനപരമായി സ്വീകരിക്കേണ്ടതാവശ്യമാണ്. വളരെകാലമായി വളരെയധികം വിവാദമുയര്‍ത്തിയ ഒരു വിഷയത്തില് തീര്‍പ്പ് കല്‍പിക്കപ്പെട്ടു. ഇപ്പോൾ ഇതാ എന്റെ ഹൃദയത്തിന്റെ അടിത്തട്ടില് നിന്ന് ഞാന് പറയുന്നു, ഈ വിധിയെ ഞാന് സ്വാഗതം ചെയ്യുന്നു.” – അദ്ദേഹം അഭിപ്രായപ്പെട്ടു.\n”അയോധ്യ വിഷയത്തിലെ വിധിയെക്കുറിച്ച് മുസ്ലിങ്ങള് ചര്‍ച്ച ചെയ്യേണ്ടതില്ല. അവര് മുന്നോട്ട് ആശങ്കപ്പെടേണ്ടത് അവരുടെ അടിസ്ഥാന കാര്യങ്ങളെക്കുറിച്ചും അവ എങ്ങനെ പരിഹരിക്കണമെന്നതിനെക്കുറിച്ചുമായിരിക്കണം. ഭാവിയിൽ സ്‌കൂളുകളും ആശുപത്രികളുമാണ് നമുക്ക് വേണ്ടത്.\nകോടതി പളളി പണിയാന് നല്‍കിയ അഞ്ചേക്കര് സ്ഥലത്ത് ഒരു കോളേജ് നിര്‍മ്മിക്കുന്നതാണ് നല്ലത്. അതുവഴി നമുക്ക് എവിടെ വേണമെങ്കിലും നിസ്‌കരിക്കാന് സാധിക്കും. അതായത് ട്രെയിനിലും വിമാനത്തിലും യാത്ര ചെയ്യുന്ന സമയത്തുമൊക്കെ നിസ്‌കരിക്കാം. ഇനി നമുക്ക് വേണ്ടത് വിദ്യാലയങ്ങളാണ്.\nരാജ്യത്തെ 22 കോടി മുസ്ലീങ്ങള്‍ക്ക് വിദ്യാഭ്യാസം ലഭിക്കുകയാണെങ്കില് ഇവിടെ പല മാറ്റങ്ങളും സംഭവിക്കാന് കാരണമാകും. ധാരാളം പ്രശ്‌നങ്ങള്‍ക്ക് പരിഹാരം കാണാനും സാധിക്കും.” സലിം ഖാന് അഭിപ്രായപ്പെടുന്നു.\nഎക്കാലത്തെയും ബോളിവുഡ് ഹിറ്റായ ഷോലെ, മിസ്റ്റര് ഇന്ത്യ, ഡോണ് തുടങ്ങിയ ചിത്രങ്ങളുടെ തിരക്കഥ സലിം ഖാന്റേതായിരുന്നു. ഇതിന് പുറമെ ജാവേദ് അക്തറിനൊപ്പം അദ്ദേഹം നിരവധി സിനിമകള്‍ക്ക് തിരക്കഥ തയ്യാറാക്കിയിട്ടുണ്ട്.\nTopics: Ayodhya salman


പ്രാദേശിക ലേഖകരുടെ പ്രശ്നങ്ങൾ സർക്കാരിന്റെ ശ്രദ്ധയിൽ കൊണ്ടുവരും - എം.എൽ.എ ടി.സിദ്ദിഖ്\nസമൂഹത്തിനു വേണ്ടി പ്രയത്നിക്കുന്ന പ്രാദേശികലേഖകർ ദുരിതപൂർണ്ണമായ ജീവിതം നയിക്കുന്നവരാണ്. ഇവരെ സംരക്ഷിക്കേണ്ട ഉത്തരവാദിത്തം സമൂഹത്തിനുണ്ട്\nസംസ്ഥാനത്തെ 5000ത്തോളം വരുന്ന പ്രാദേശിക ലേഖകരുടെ പ്രശ്നങ്ങൾ സർക്കാരിനു മുന്നിൽ കൊണ്ടു വരുമെന്ന് കല്പറ്റ എം.എൽ.എ.യും കെ.പി.സി.സി. വൈസ് പ്രസിഡന്റുമായ ടി.സിദ്ദിഖ്. കെ.ജെ.യു. വയനാട് ജില്ലാ നേതാക്കളുമായി സംസാരിക്കുമ്പോഴാണ് സിദ്ദിഖ് ഈ ഉറപ്പ് നല്കിയത്.\nസമൂഹത്തിനു വേണ്ടി പ്രയത്നിക്കുന്ന പ്രാദേശികലേഖകർ ദുരിതപൂർണ്ണമായ ജീവിതം നയിക്കുന്നവരാണ്. ഇവരെ സംരക്ഷിക്കേണ്ട ഉത്തരവാദിത്തം സമൂഹത്തിനുണ്ട്. മറുള്ളവരുടെ നീറുന്ന പ്രശ്നങ്ങൾ മാധ്യമങ്ങളിലൂടെ അധികൃതരുടെ മുന്നിലെത്തിച്ച് പരിഹാരമുണ്ടാക്കുന്ന സാമൂഹ്യ പ്രവർത്തകരായ പ്രാദേശിക ലേഖകർക്ക് ക്ഷേമനിധി അടക്കമുള്ള ആനുകൂല്യങ്ങൾ നല്കുവാൻ നിയമസഭയിൽ പ്രശ്നം ഉന്നയിക്കും.\nപ്രാദേശിക ലേഖകർക്ക് ജീവിത സായാഹ്‌നത്തിൽ കഷ്ടപ്പെടാതെ ജീവിക്കന്നതിനുള്ള സാമ്പത്തികസഹായം നല്കാൻ സർക്കാർ പ്രതിജ്ഞാബന്ധമാണെന്നും സിദ്ദിഖ് പറഞ്ഞു. കെ.ജെ.യു. വയനാട് ജില്ലാ കൺവീനർ ബാബു നമ്പുടാകം എം.എൽ.എ.യ്ക്ക് സ്നേഹോപഹാരം നല്കി. ജില്ലാ ജോ. കൺവീനർ എൻ.എ.സതീഷ്, ടി.എം.ജെയിംസ്, ബാബു വടക്കേടത്ത് എന്നിവരുടെ നേതൃത്വത്തിൽ എം.എൽ.എ.യെ ആദരിച്ചു.


കേരള ലോ അക്കാദമി സംഘടിപ്പിച്ച ലാവോജിന് സമാപനമായി - Sarkardaily : Breaking News | Latest Malayalam News | Latest English News\nതിരുവനന്തപുരം: നാഷണൽ സർവ്വീസ് അതോരിറ്റിയുടെ കീഴിൽ ഡിസ്ട്രിക്ട് ലീഗൽ സർവീസ് അതോരിറ്റിയും കേരള ലോ അക്കാദമി ലീഗൽ എയ്ഡ് ക്ലീനിക്ക് & സർവീസസും നാഷണൽ സർവീസ് സ്കീമും സംയുക്തമായി സംഘടിപ്പിച്ച ഒരാഴ്ച നീണ്ടുനിന്ന നിയമഅവബോധ പരിപാടി ലാവോജിന് സമാപനം കുറച്ചു.\n2021 ഒക്ടോബർ 27 വൈകുന്നേരം6മണിക്ക് നടന്ന സമാപന സമ്മേളനത്തിൻ്റെ ഉദ്ഘാടനം ലീഗൽ സർവ്വിസ് അതോറിറ്റി സെക്രട്ടറിയും സബ് ജഡ്ജിയുമായ ജൂബിയ എ ഓൺലൈനായി നിർവഹിച്ചു. ജനങ്ങളെ ബോധവാന്മാരാക്കുന്നതിൽ വിദ്യാർത്ഥികൾക്ക് വലിയ പങ്കുണ്ട്. നിയമ വിദ്യാർഥികൾ വേണം സമുഹത്തിന് വേണ്ട ബോധവൽകരണം നടത്താൻ. ലാവോജ് എന്ന സംരംഭത്തിന് പിന്നിൽ പ്രവർത്തിച്ച എല്ലാവർക്കും ഹൃദയത്തിൽ നിന്ന് നന്ദി രേഖപ്പെടുത്തുന്നുവെന്നും സബ് ജഡ്ജി പറഞ്ഞു.\nചടങ്ങിൽ ഒരാഴ്ച നീണ്ടുനിന്ന പരിപാടിയുടെ റിപ്പോർട്ട് ഫ്രൊ. രേഷ്മ സോമൻ അവതരിപ്പിച്ചു.\nഫ്രൊ. അരുൺ വി ഉണ്ണിത്താൻ സ്വാഗതവും\nഅഡ്വ. ആര്യ സുനിൽ പോൾ നന്ദിയും രേഖപ്പെടുത്തി.\nഒക്ടോബർ 20ന് കേരള ഹൈകോടതി ജഡ്ജി ജസ്റ്റിസ് മുഹമ്മദ് നിയാസ് ഉദ്ഘാടനം നിർവ്വഹിച്ചു. ഒരാഴ്ചക്കാലം നീണ്ടുനിന്ന ലാവോജിൽ കുടുംബ കോടതി ജഡ്ജി കെ ഷിബു മേനോൻ, എം എ സി ടി ജഡ്ജി എൻ ശേഷാദ്രി നാഥൻ, സബ് ജഡ്ജി ഷിബു ഡാനിയേൽ,\nഡോ. കൈലാസനാഥ പിള്ള, അഡ്വ. നാരായൻ രാധാകൃഷ്ണൻ, അഡ്വ. ഭുവനേന്ദ്രൻ നായർ തുടങ്ങിയ പ്രഗൽഭരായ നിയമ വിദഗ്ദ്ധരുടെ ക്ലാസുകൾ നടന്നു.\nജഡ്ജിയും ടി എൽ എസ് സി ചെയർമാനുമായ കെ സുനിൽകുമാർ, ലോ അക്കാഡമി ഡയറക്ടർ അഡ്വ. നാഗരാജ് നാരായണൻ, പ്രിൻസിപ്പൽ പ്രൊഫ. ഹരീന്ദ്രൻ, ലോ അക്കാദമി പ്രൊഫ. അനിൽ കുമാർ, പ്രൊഫ. അജിത നായർ, പ്രൊഫ. അനിൽ കുമാർ ജി, ഡോ. ദക്ഷിണ സരസ്വതി തുടങ്ങിയവർ പരിപാടിയിൽ പങ്കെടുത്തു.\nഒരാഴ്ച നീണ്ടുനിന്ന ബോധവൽകരണ പരിപാടിയിൽ ക്വിസ്, ഡിബേറ്റ്, പോസ്റ്റർ ഡിസൈനിംഗ്, എസെ റൈറ്റിംഗ്, ഇലക്യൂഷൻ കോമ്പറ്റീഷൻ തുടങ്ങി വിവിധയിനം മത്സരങ്ങൾ നടത്തി.


Will return Padma Bhushan if Centre doesn't fulfill promises: Anna Hazare: കേന്ദ്രം വാക്കുപാലിച്ചില്ലെങ്കില് പത്മഭൂണണ് തിരിച്ചു നല്‍കും: അണ്ണാ ഹസാരെ\nWill Return Padma Bhushan If Centre Doesnt Fulfill Promises Anna Hazare\nകേന്ദ്രം വാക്കുപാലിച്ചില്ലെങ്കില് പത്മഭൂഷണ് തിരിച്ചു നല്‍കും: അണ്ണാ ഹസാരെ\nതനിക്കെന്തെങ്കിലും സംഭവിച്ചാല് അതിന്റെ ഉത്തരവാദി നരേന്ദ്ര മോദി ആയിരിക്കുമെന്നും കഴിഞ്ഞ ദിവസം അണ്ണാ ഹസാരെ പറഞ്ഞിരുന്നു\nFebruary 04, 2019 01:09:16 pm\nന്യൂഡല്‍ഹി: അഴിമതിക്കെതിരെ അണ്ണാ ഹസാരെ നടത്തുന്ന അനിശ്ചിതകാല നിരാഹാര സമരം അഞ്ചാം ദിവസം പിന്നിട്ടു. നരേന്ദ്ര മോദി സര്‍ക്കാര് തങ്ങളുടെ വാഗ്‌ദാനങ്ങള് പാലിച്ചില്ലെങ്കില് തന്റെ പത്മഭൂഷണ് തിരികെ നല്‍കുമെന്ന് അണ്ണാ ഹസാരെയുടെ മുന്നറിയിപ്പ്. അണ്ണാ ഹസാരെയുടെ സമരത്തിന് പിന്തുണ അറിയിച്ചുകൊണ്ട് ശിവസേന രംഗത്തു വന്നു.\nഅഴിമതി വിരുദ്ധ സംഘടനകള് സ്ഥാപിക്കുന്നതില് നരേന്ദ്ര മോദിയുടെ ഭരണകൂടം പരാജയപ്പെട്ടുവെന്നും അതിനാല് കേന്ദ്രത്തില് ലോക്പാലും, സംസ്ഥാനങ്ങളില് ലോകായുക്തയും രൂപീകരിക്കണമെന്നും ആവശ്യപ്പെട്ട് ജന് ആന്ദോളന് സത്യാഗ്രഹ എന്ന പേരില് ജനുവരി 30നാണ് തന്റെ ഗ്രാമമായ റലെഗാന് സിദ്ധിയില് അണ്ണാ ഹസാരെ നിരാഹാര സമരം ആരംഭിച്ചത്.\n‘ഈ സര്‍ക്കാര് രാജ്യത്തിന് നല്‍കിയ വാഗ്‌ദാനങ്ങള് പാലിച്ചില്ലെങ്കില് വരും ദിവസങ്ങളില് ഞാനെന്റെ പത്മഭൂഷണ് തിരികെ നല്‍കുന്നതായിരിക്കും. മോദി സര്‍ക്കാര് ജനങ്ങളുടെ വിശ്വാസം തകര്‍ത്തു,’ അണ്ണാ ഹസാരെ പറഞ്ഞു. 1992ലാണ് അണ്ണാ ഹസാരെയ്ക്ക് രാജ്യം പത്മഭൂഷണ് നല്‍കി ആദരിക്കുന്നത്.\nനിരാഹാരം കിടന്ന് തനിക്കെന്തെങ്കിലും സംഭവിച്ചാല് അതിന്റെ ഉത്തരവാദി നരേന്ദ്ര മോദി ആയിരിക്കുമെന്നും കഴിഞ്ഞ ദിവസം അണ്ണാ ഹസാരെ പറഞ്ഞിരുന്നു. ‘സാഹചര്യങ്ങളെ വേണ്ടവിധം ഉപയോഗപ്പെടുത്തിയ ഒരാള് എന്ന നിലയിലായിരിക്കും ജനങ്ങള് എന്നെ ഓര്‍ക്കുക. അല്ലാതെ എരിതീയില് എണ്ണ ഒഴിച്ച ആളായിട്ടാകില്ല. എനിക്കെന്തെങ്കിലും സംഭവിച്ചാല് അതിന്റെ പൂര്‍ണ ഉത്തരവാദിത്തം ജനം പ്രധാനമന്ത്രി നരേന്ദ്ര മോദിക്ക് നല്‍കും,’ ഹസാരെ പറഞ്ഞു.\n‘ലോക്പാല് വഴി, ജനങ്ങളുടെ പക്കല് തെളിവുകളുണ്ടെങ്കില് പ്രധാനമന്ത്രിക്കെതിരെ പോലും അന്വേഷണം നടത്താവുന്നതാണ്. അതുപോലെ ആരെങ്കിലും തെളിവുകള് നല്‍കിയാല് ലോകായുക്ത വഴി, മുഖ്യമന്ത്രിക്കും അദ്ദേഹത്തിന്റെ കീഴിലുള്ള മറ്റു മന്ത്രിമാര്‍ക്കും എംഎല്‍എമാര്‍ക്കുമെല്ലാം എതിരെ അന്വേഷണം നടത്താം. അതുകൊണ്ടാണ് അവര്‍ക്കിതിനോട് താത്പര്യമില്ലാത്തത്. ഒരു പാര്‍ട്ടിക്കും ഇത് വേണ്ട. 2013ല് പാര്‍ലമെന്റ് ലോക്പാല് പാസാക്കിയിട്ടുണ്ട്. പക്ഷെ സര്‍ക്കാര് ഇനിയും അത് രൂപീകരിച്ചിട്ടില്ല,’ അണ്ണാ ഹസാരെ പറഞ്ഞു.\nKerala Win Win W-498 Lottery Result Today: വിൻ വിൻ W-498 ഭാഗ്യക്കുറി; ഒന്നാം സമ്മാനം കോഴിക്കോടിന്\nഒരു സൂപ്പര് ഹിറ്റിന്റെ ഓര്‍മ്മയ്ക്ക്: ’96’ സംവിധായകന് വിജയ് സേതുപതിയുടെ സ്നേഹസമ്മാനം\nരാജ്യത്തിനായി ത്യാഗം ചെയ്ത ആളാണ് സവര്‍ക്കര്; ഭാരതരത്‌ന അര്‍ഹിക്കുന്നു: അണ്ണാ ഹസാരെ\n‘ലോക്‌പാല് ഉടന് നടപ്പിലാക്കണം’; നിരാഹാര സമരവുമായി അണ്ണാ ഹസാരെ വീണ്ടും\nഅണ്ണാ ഹസാരെ നിരാഹാരം അവസാനിപ്പിച്ചു\n‘ലോകം മാറുന്നു, നമ്മളെന്തിന് ബാലറ്റ് പേപ്പറിലേക്ക് തിരിച്ചുപോണം’; കേജ്രിവാളിന് മറുപടിയുമായി അണ്ണാ ഹസാരെ


Metro Vaartha - കയറ്റുമതിക്ക് കാര്‍ഷിക ഉത്പന്നങ്ങള്; പദ്ധതിയുമായി കേന്ദ്രം\nകയറ്റുമതിക്ക് കാര്‍ഷിക ഉത്പന്നങ്ങള്; പദ്ധതിയുമായി കേന്ദ്രം\nസംസ്ഥാനങ്ങളിലെ കൃഷിവകുപ്പുമായി സഹകരിച്ച് യുദ്ധകാലാടിസ്ഥാനത്തില്\nപരിപാടി നടപ്പാക്കാനാണ് തീരുമാനം.\nകൊച്ചി: കയറ്റുമതിക്ക് ഉതകുന്ന ഭക്ഷ്യസാധനങ്ങള് ഉത്പാദിക്കുന്ന കര്‍ഷകര്‍ക്ക് സാമ്പത്തിക സഹായങ്ങളുള്‍പ്പെടെ വിവിധ പദ്ധതികളുമായി കേന്ദ്രസര്‍ക്കാര് എത്തുന്നു. അരിയിലും മറ്റ് ഭക്ഷ്യ സാധനങ്ങളിലും വന്‍തോതിലുള്ള കെമിക്കല് സാന്നിധ്യം കണ്ടത്തിയതിനെത്തുടര്‍ന്നാണ് ഈ നീക്കം.\nസംസ്ഥാനങ്ങളിലെ കൃഷിവകുപ്പുമായി സഹകരിച്ച് യുദ്ധകാല അടിസ്ഥാനത്തില് പരിപാടി നടപ്പാക്കുന്നതിനെക്കുറിച്ചാണ് ആലോചന. ഇന്ത്യയില് നിന്ന് കയറ്റുമതി ചെയ്യുന്ന ബസുമതി വിളകളിലെ അമിത കീടനാശിനി ഉപയോഗം ആഗോള തലത്തില് കയറ്റുമതിയെ ബാധിക്കുന്ന നിലയില് എത്തിയതോടെയാണ് നീക്കം. കഴിഞ്ഞ മാസം കേന്ദ്രസര്‍ക്കാര് വിളിച്ചുകൂട്ടിയ ഹരിയാന, പഞ്ചാബ്, ഉത്തര്‍പ്രദേശ് എന്നിവിടങ്ങളിലെ കാര്‍ഷിക ഉദ്യോഗസ്ഥരുടെ യോഗത്തില് വിത്ത്, രാസവളം, കീടനാശിനി ഉത്പന്നങ്ങള് കര്‍ഷകരിലേക്ക് ഏകജാലക സംവിധാനത്തിലൂടെ എത്തിക്കുന്ന കാര്യം പരിഗണിച്ചിരുന്നു. അമിതമായ തോതില് കീടനാശിനികള് ഉപയോഗിക്കുന്നത് തടയാന് ആവശ്യമുള്ള അളവില് ഹാനികരമല്ലാത്തത് നല്‍കുക എന്നതിനാണിത്.\nകയറ്റുമതിക്ക് ഉതകുന്ന രീതിയിലുള്ള വിളകള് നല്‍കുന്ന കര്‍ഷകര്‍ക്ക് മറ്റ് പാക്കെജുകള് നല്‍കുന്ന കാര്യവും സര്‍ക്കാര് ആലോചിക്കുന്നുണ്ട്. ജൈവ കൃഷി പരിഹാരമായി പറയുന്നുണ്ടെങ്കിലും ആവശ്യത്തിന് ഭക്ഷ്യധാന്യം ഉത്പാദിപ്പിക്കാൻ അതുകൊണ്ടുമാത്രം കഴിയില്ല. അതിനാല് ആവശ്യമുള്ള അളവില് മാത്രം വളവും കീടനാശിനിയും ഉപയോഗിക്കുക എന്ന സന്ദേശമാണ് ഇപ്പോള് നല്‍കുക. ഈ കൃഷി സീസണ് മുതല് പദ്ധതി നടപ്പിലാക്കും. യൂറോപ്യന് യൂണിയനുമായുള്ള ഇന്ത്യന് ബസുമതി കയറ്റുമതിയില് ഉയര്‍ന്ന അളവിലുള്ള കീടനാശിനി ഉപയോഗം ഇത്തവണ വില്ലനായിട്ടുണ്ട്. യൂറോപ്യന് യൂണിയന് മാത്രമല്ല. പല രാജ്യങ്ങളും കീടനാശിനിയുടെ സാന്നിധ്യം ഉയര്‍ത്തിക്കാണിക്കുന്നുണ്ട്. താമിസിയാതെ മറ്റ് ഉത്പന്നങ്ങളെയും ഇത് ബാധിക്കും.\nഅതിനാല് കര്‍ഷകര്‍ക്ക് കയറ്റുമതിക്ക് വേണ്ടി ഉത്പന്നങ്ങള് നിർമിക്കുന്നതിനുവേണ്ടിയുള്ള ബോധവത്കരണം നടത്തും. വിത്തു ഗുണനിലവാരത്തെക്കുറിച്ചും വ്യത്യസ്ത വിത്തുകള്‍ക്കും വ്യത്യസ്ത തരത്തിലുള്ള കീടനാശിനികള് നല്‍കേണ്ടതിന്‍റെ ആവശ്യകതയും ഹ്രസ്വകാല കോഴ്‌സിലൂടെ കര്‍ഷകര്‍ക്ക് നല്‍കും. ഇതിനായി സ്വകാര്യ ഏജന്‍സികളെ വരെ സര്‍ക്കാര് പരിഗണിക്കുന്നുണ്ട്. അടുത്ത മൂന്നു മാസത്തിനുള്ളില് എല്ലാ സംസ്ഥാനങ്ങളിലെ കൃഷിവകുപ്പുകളുമായി ഇതു സംബന്ധിച്ച് ചര്‍ച്ചകള് പൂര്‍ത്തിയാക്കുമെന്നാണ് സൂചന.


ലോക്‌സഭാ തിരഞ്ഞെടുപ്പ്; പെരുമാറ്റച്ചട്ട ലംഘനം പരാതിപ്പെടാന് മൊബൈല് ആപ്പ് - News From Different Online Sources - News Aggregation Website\nHome / News / ലോക്‌സഭാ തിരഞ്ഞെടുപ്പ്; പെരുമാറ്റച്ചട്ട ലംഘനം പരാതിപ്പെടാന് മൊബൈല് ആപ്പ്\nലോക്‌സഭാ തിരഞ്ഞെടുപ്പ്; പെരുമാറ്റച്ചട്ട ലംഘനം പരാതിപ്പെടാന് മൊബൈല് ആപ്പ്\nby Admin on 2:34 PM in News\nന്യൂഡല്‍ഹി: തിരഞ്ഞെടുപ്പ് തീയ്യതി പ്രഖ്യാപിച്ചതോടെ മാതൃകാ പെരുമാറ്റച്ചട്ടം നിലവില് വന്നിരിക്കുകയാണ്. പെരുമാറ്റച്ചട്ട ലംഘനം ശ്രദ്ധയില് പെട്ടാല് ജനങ്ങള്‍ക്ക് തന്നെ എളുപ്പം പരാതിപ്പെടുന്നതിനായി ഒരു 'സിവിജില് ആപ്പ് (cVIGIL app)' പുറത്തിറക്കിയിരിക്കുകയാണ് തിരഞ്ഞെടുപ്പ് കമ്മീഷന്.\nഇങ്ങനെ ലഭിക്കുന്ന പരാതികളില് നൂറ് മിനിറ്റില് (ഒരു മണിക്കൂര് 40 മിനിറ്റില്) നടപടി സ്വീകരിക്കാന് ഉദ്യോഗസ്ഥര് ബാധ്യസ്ഥരാണ് എന്ന് ചീഫ് ഇലക്ഷന് കമ്മീഷണര് സുനില് അറോറ പറഞ്ഞു.\n17-ാമത് ലോക്‌സഭാ തിരഞ്ഞെടുപ്പ് ഞായറാഴ്ചയാണ് കമ്മീഷന് പ്രഖ്യാപിച്ചത്. ഏഴ് ഘട്ടങ്ങളിലായി നടക്കുന്ന തിരഞ്ഞെടുപ്പ് ഏപ്രില് 11നാണ് ആരംഭിക്കുക. ഏപ്രില് 23 നാണ് കേരളത്തില് വോട്ടെടുപ്പ്. മേയ് 23 ന് വോട്ടെണ്ണല്.\nContent Highlights: cVIGIL App Unveiled by Election Commission


ആസിഫ് അലിയും മഡോണയും ഒന്നിക്കുന്ന ഇബിലിസ്; രസകരമായ ട്രെയിലര് കാണാം – Malanad Online\nSaturday, March 23, 2019 18:03:50\nആസിഫ് അലിയും മഡോണയും ഒന്നിക്കുന്ന ഇബിലിസ്; രസകരമായ ട്രെയിലര് കാണാം\nആസിഫ് അലിയെ നായകനാക്കി യുവസംവിധായകന് രോഹിത് ഒരുക്കുന്ന ഇബ്‌ലിസിന്റെ രസകരമായ ട്രെയിലര് പുറത്തുവിട്ടു. വൈശാഖന് എന്നാണ് ചിത്രത്തിലെ ആസിഫ് അലി കഥാപാത്രത്തിന്റെ പേര്. അഡ്വെഞ്ചര്‍സ് ഓഫ് ഓമനക്കുട്ടന് എന്ന ചിത്രത്തിന് ശേഷം രോഹിതും ആസിഫും ഒന്നിക്കുന്ന ചിത്രം കൂടിയാണിത്. സിനിമ ഓഗസ്റ്റ് മൂന്നിന് തീയേറ്ററുകളിലെത്തും. പ്രേമം എന്ന ഒറ്റ ചിത്രത്തിലൂടെ തന്നെ മലയാളികളുടെ മനം കീഴടക്കിയ സുന്ദരി മഡോണ സെബാസ്റ്റ്യന് ആണ് ചിത്രത്തില് ആസിഫിന്റെ നായികയായി എത്തുന്നത്.\nനിലവില് തെലുങ്ക്, തമിഴ് സിനിമകളിലെ സ്ഥിരം സാന്നിധ്യമാണ് മഡോണ.ആസിഫും രോഹിത്തും വീണ്ടും ഒന്നിക്കുമ്പോള് മറ്റൊരു ഫാന്റസി കോമഡിക്കായാണ് പ്രേക്ഷകര് കാത്തിരിക്കുന്നത്. ലാലും ഈ ചിത്രത്തില് സുപ്രധാനമായ വേഷം കൈകാര്യം ചെയ്യുന്നുണ്ട്. ഓമനക്കുട്ടന് തിരക്കഥ ഒരുക്കിയ സമീര് അബ്ദുല് തന്നെയാണ് ഈ സിനിമയുടെയും തിരക്കഥ രചിക്കുന്നത്.\nസൈജുകുറുപ്പ്, ശ്രീനാഥ് ഭാസി, സിദ്ധിഖ്, രവീന്ദ്ര ജയന്, നസീര് സംക്രാന്തി, ഗോകുലം ഗോകു എന്നിവരാണ് ചിത്രത്തിലെ മറ്റ് അഭിനേതാക്കള്.\n#asif ali Movies, Trailer & Teaser No Comments » Print this News\n« മന്ത്രി കെ.ടി.ജലീലിനും ഭാര്യയ്ക്കുമായുള്ളത് 11 ലക്ഷം രൂപയുടെ പോളിസി മാത്രം (Previous)\n(Next) ദിയയുടെ ജാതകത്തില് ഇത് മോശം സമയം; ഞാനായിരുന്നുവെങ്കില് ദിയയെ അടിക്കുമായിരുന്നുവെന്ന് അനൂപ്; ദിയ ട്രാന്‍സ് ജെന്‍ഡര് ആക്ടിവിസ്റ്റല്ലെന്ന് അഞ്ജലി »


By Nandakumar Edamana | 23 Jul, 2018 08:17 AM IST\nസ്വയം വായിക്കുന്ന പിയാനോയും തനിയേ നീങ്ങുന്ന വണ്ടിയുമെല്ലാം പ്രേതചിത്രങ്ങളില് കണ്ടിട്ടില്ലേ? ഇതുപോലെ കംപ്യൂട്ടര് സ്ക്രീനിലും ഓരോന്ന് സ്വയം പ്രവര്‍ത്തിച്ചുതുടങ്ങിയാലോ? ആരെയും പേടിപ്പിക്കാനല്ല, ജോലി എളുപ്പമാക്കാനാണ് ഈ പരിപാടി.\nനിറം ശരിയാക്കുക, വെട്ടിക്കളയുക, വലിപ്പം മാറ്റുക തുടങ്ങി ഒരുപാടുകാര്യങ്ങള് ഒരു ചിത്രത്തില് ചെയ്യാനുണ്ടെന്നുകരുതുക. ഏതെങ്കിലുമൊരു ഇമേജ് എഡിറ്റര് ഉപയോഗിക്കാം. എന്നാല് ഒരു പത്തു ചിത്രത്തില് ഇതേ പരിപാടി ആവര്‍ത്തിക്കണമെങ്കിലോ? ഒന്നാമത്തെ ചിത്രത്തില് ചെയ്ത കാര്യമെല്ലാം 'റെക്കോഡ്' ചെയ്ത ശേഷം മറ്റുചിത്രങ്ങളില് ആവര്‍ത്തിക്കാന് ആവശ്യപ്പെട്ടാല്‍മതി. ഇതാണ് 'മാക്രോ' (Macro) സംവിധാനം.\nഎല്ലാ ആപ്ലിക്കേഷനുകളിലും ഈ സൌകര്യമുണ്ടാവില്ല. മാക്രോ പഠിച്ചുതുടങ്ങാന് റൈറ്ററോ വേഡോ ഉപയോഗിക്കാം. Tools > Macros > Record Macro എന്ന ക്രമത്തിലാണ് റൈറ്ററില് മാക്രോ റെക്കോഡ് ചെയ്യേണ്ടത്. ഈ സൌകര്യം കാണാനില്ലെങ്കില് Tools > Options > LibreOffice > Advanced എടുത്ത് Enable macro recording ശരിയിടണം.\nKeywords (click to browse): macros automation libreoffice writer scripting kids computer tech-tips technology balabhumi mathrubhumi


Top foreign actresses in Bollywood - Malayalam Filmibeat\n| Published: Friday, October 4, 2013, 17:05 [IST]\nവിദേശതാരങ്ങള്‍ക്ക് മികച്ച കരിയര് ഉണ്ടാക്കിയെടുക്കാന് വളക്കൂറുള്ള മണ്ണാണ് ബോളിവുഡിന്റേത്. മറ്റേതുഭാഷയിലേക്കാളുമേറെ വിദേശതാരങ്ങള് സ്വീകരിക്കപ്പെടുകയും ഇന്ത്യന് താരങ്ങളെപ്പോലും അതിശയിപ്പിക്കുമാറ് വളരുകയും ചെയ്യുന്നുണ്ട് അവിടെ. പാകിസ്താനില് നിന്നും ശ്രീലങ്കയില് നിന്നും യുകെയില് നിന്നും വരെയുള്ള താരങ്ങള് വിലസുന്നുണ്ട് ബോളിവുഡില്.\nചിലര് ബോളിവുഡിലെ സാന്നിധ്യം ഒന്നോ രണ്ടോ ചിത്രങ്ങളില് മാത്രം ഒതുക്കുമ്പോള് മറ്റു ചിലര് ബോളിവുഡിനെ ഇഷ്ടതാവളമാക്കി മാറ്റുകയും പ്രേക്ഷകരെ കയ്യിലെടുക്കുകയും ചെയ്യുന്നു.\nഇതാ ബോളിവുഡിലെ ചില വിദേശി സുന്ദരിമാര്\nബോളിവുഡിലെ വിദേശതാരങ്ങളെക്കുറിച്ച് പറയുമ്പോള് ഇന്നത്തെ സാഹചര്യത്തില് ആദ്യം പറയേണ്ടുന്ന പേരാണിത്. കാരണം കാനഡയിലെ ഇന്ത്യന് വംശജയായ ഈ നീലച്ചിത്രതാരത്തിന് ആ ഇമേജ് മായ്ച്ചുുകളയത്തക്കവിധമുള്ള പരിഗണനയാണ് ബോളിവുഡില് ലഭിച്ചുകൊണ്ടിരിക്കുന്നത്. ബിഗ് ബോസ് എന്ന റിയാലിറ്റി ഷോയിലൂടെയാണ് സണ്ണി ലിയോണ് ബോളിവുഡിലെത്തിയത്.\n2009ല് ആലാദീന് എന്ന ചിത്രത്തിലൂടെ ബോളിവുഡില് എത്തിയ ജാക്വിലിന് ശ്രീലങ്കക്കാരിയാണ്. 2006ലെ മിസ് ശ്രീലങ്ക യൂണിവേഴ്‌സ് പട്ടം നേടിയത് ജാക്വിലിനായിരുന്നു. ഏറ്റവും ഒടുവില് ജാക്വിലിന് അഭിനയിച്ച ചിത്രം രാമയ്യ വസ്തവയ്യയാണ്.\nഅമേരിക്കക്കാരിയായ നര്‍ഗിസ് ഫക്രി രണ്‍ബീര് കപൂര് നായകനായ റോക്‌സ്റ്ററിലൂടെയാണ് ബോളിവുഡ് അരങ്ങേറ്റം നടത്തിയത്. ഇപ്പോള് ബോളിവുഡില് മൂന്ന് ചിത്രങ്ങളില് നായികയായി തീരുമാനിക്കപ്പെട്ടിരിക്കുന്നത് നര്‍ഗീസാണ്.\nബ്രിട്ടീഷ് ഇന്ത്യന് താരമാണ് കത്രീന കെയ്ഫ്. ബോളിവുഡിന്റെ ബാര്‍ബി ഡോള് എന്നറിയപ്പെടുന്ന കരീനയെ ഉയര്‍ത്തിക്കൊണ്ടുവന്നത് നടന് സല്‍മാന് ഖാനായിരുന്നു. ഇപ്പോള് ബോളിവുഡിലെ മുന്‍നിര താരങ്ങള്‍ക്കിടയിലാണ് കത്രീനയുടെ സ്ഥാനം.\nപോളണ്ടില് ജനിച്ച ക്ലോഡിയയുടെ അച്ചന് പോളണ്ടുകാരനും അമ്മ ജര്‍മ്മന്‍കാരിയുമാണ്. സ്വന്തം താല്‍പര്യപ്രകാരം ഹിന്ദുമതം സ്വീകരിച്ച ക്ലോഡിയ അക്ഷയ് കുമാര് നായകനായ ഖിലാഡി 785 എന്ന ചിത്രത്തിലൂടെയാണ് ബോളിവുഡിലെത്തിയത്.\nബ്രിട്ടീഷ് സുന്ദരിയായ അമി ജാക്‌സണും സൗന്ദര്യമത്സരത്തില് വിജയം നേടിയാണ് വെള്ളിത്തിരയില് എത്തിയത്. മോഡലും നടിയുമായ അമി തമിഴിലും തെലുങ്കിലും ബോളിവുഡിലെ ഒരുപോലെ അഭിനയിക്കുന്നുണ്ട്.\nബ്രസീലില് നിന്നുള്ള മോഡലും നടുമായ ഗിസെല്ലി ലവ് ആജ് കല് എന്ന ചിത്രത്തില് സിഖ് പെണ്‍കുട്ടിയായിട്ടാണ് അരങ്ങേറ്റം നടത്തിയത്. പിന്നീട് കഭി കഭിയെന്ന ചിത്രത്തിലും അഭിനിച്ചു ഈ താരം.\nമെക്‌സിക്കന് താരമായ ബാര്‍ബറ മോറി, ബോളിവുഡിലെ ഒരു സ്ഥിരം താരമല്ല. പക്ഷേ ഹൃതിക് റോഷന്റെ നായികയായി ബാര്‍ബറ അഭിനയിച്ച കൈറ്റ്‌സ് എന്ന ഒറ്റച്ചിത്രം തന്നെ അവരെ ബോളിവുഡിന്റെ പ്രിയ നടിയാക്കി മാറ്റി.\nചെക്കോസ്ലോവാക്യയില് നിന്നെത്തിയ യാന ബോളിവുഡില് ഇടം നേടിയത് ബാബൂജി സര ധീരേ ചലോ എന്ന ഐറ്റം നമ്പറിലൂടെയാണ്. പിന്നീട് പതിനൊന്നോളം ബോളിവുഡ് ചിത്രങ്ങളില് ഇവര് അഭിനയിച്ചു.\nRead more about: bollwood actress sunny leone katrina kaif amy jackson ബോളിവുഡ് നടി വിദേശി സണ്ണി ലിയോണ് കത്രീന കെയ്ഫ് ജാക്വിലിന് ഫെര്‍ണാണ്ടസ് എമി ജാക്‌സണ്\nHere isalist of some of the foreign entries into the tinsel town including Sunny Leone, Nargis Fakhri, Claudia Ceisla and others.\nStory first published: Friday, October 4, 2013, 17:05 [IST]


എന്റെ പൊന്നേ ലവ് യു.... ഞാൻ ഏറ്റവും കൂടുതൽ മിസ്സ് ചെയുന്നത് നിന്നെയാണ് കുട്ടി മണിക്കൊപ്പമുള്ള ക്യൂട്ട് വീഡിയോ പങ്കുവെച്ച് റിമിടോമി - Creator Pen\nഎന്റെ പൊന്നേ ലവ് യു…. ഞാൻ ഏറ്റവും കൂടുതൽ മിസ്സ് ചെയുന്നത് നിന്നെയാണ് കുട്ടി മണിക്കൊപ്പമുള്ള ക്യൂട്ട് വീഡിയോ പങ്കുവെച്ച് റിമിടോമി\nമലയാളികളുടെ പ്രിയ ഗായികയാണ് റിമിടോമി. പ്രായഭേദമന്യേ കുടുംബ പ്രേക്ഷകർക്ക് ഇഷ്ട താരമായ റിമി ഗായികയായി വന്നു പിന്നീട് അഭിനയരംഗത്തും അവതാരികയയും ഒക്കെ കഴിവ് തെളിയിച്ച വ്യക്തിത്വമാണ്. സോഷ്യൽ മീഡിയയിൽ സജീവമായ താരത്തിന്റെ വിശേഷങ്ങൾ എല്ലാം തന്നെ വീഡിയോകൾ ആയും ചിത്രങ്ങളായും താരം ആരാധകരുമായി പങ്കുവയ്ക്കാറുണ്ട്. ഇത്രയധികം ആരാധകരുള്ള മറ്റൊരു താരം ഉണ്ടാവില്ല.\nആദ്യം ഇൻസ്റ്റഗ്രാമിൽ സജീവമായ താരം പിന്നീട് ലോക് ഡൗൺ കാലത്ത് ഒരു യുട്യൂബ് ചാനൽ ആരംഭിക്കുകയായിരുന്നു. ചുരുങ്ങിയ സമയം കൊണ്ട് റിമിയുടെ യുട്യൂബ് ചാനൽ പ്രേക്ഷകരുടെ ഇടയിൽ വൈറൽ ആയി എന്നതാണ് സത്യം. ലോക് ഡൗൺ കാലത്ത് ആണ് താരം സോഷ്യൽ മീഡിയയിൽ സജീവമായി തുടങ്ങിയത്. തന്റെ ജീവിതത്തിലെ രസകരമായ വിശേഷങ്ങളും സന്തോഷങ്ങളും ആഘോഷങ്ങളും പാട്ടും പാചക വിശേഷങ്ങളുമെല്ലാം തന്നെ റിമി ആരാധകരുമായി പങ്കുവെയ്ക്കുന്നുണ്ട് . തന്റെ വർക്കൗട്ട് വീഡിയോകൾ എല്ലാം തന്നെ താരം ഇൻസ്റ്റഗ്രാമിൽ പങ്കുവെയ്ക്കാറുണ്ട്. വീഡിയോ പങ്കുവെച്ച് നിമിഷ നേരം കൊണ്ട് തന്നെ വീഡിയോകൾ എല്ലാം വൈറലാവാറുണ്ട്. ഇപ്പോൾ സോഷ്യൽ മീഡിയയിൽ വൈറലാവുന്നത് റിമി ടോമിയുടെ ഒരു ഇൻസ്റ്റഗ്രാം വീഡിയോയാണ്. കുട്ടിമണിക്കൊപ്പമുള്ള ക്യൂട്ട് വിഡിയോയാണ് താരം ഇപ്പോൾ തന്റെ സോഷ്യൽ മീഡിയ വഴി പങ്കുവെച്ചിരുന്നത്.\nവീഡിയോ വന്ന് മിനിറ്റുകൾക്കുള്ളിൽ തന്നെ വൈറൽ ആവുകയും ചെയ്തു. റിമിയുടെ അനിയത്തി റീനുവിന്റെ ഇളയമകളാണ് കുട്ടിമണി. ജീവിതത്തിൽ താൻ ഏറ്റവും കൂടുതൽ മിസ് ചെയ്യുന്ന ആളെ കുറിച്ചാണ് റിമി ഈ വീഡിയോയിലൂടെ പറയുന്നത്. ഇതിനു മുൻപും അനിയത്തിയുടെ കുഞ്ഞിനെ താലോലിക്കുന്നതിന്റെ ചിത്രങ്ങൾ റിമി തന്റെ സോഷ്യൽ മീഡിയ വഴി പങ്കുവച്ചിട്ടുണ്ട് .എന്റെ പൊന്നേ ലവ്യു കുട്ടി മണി ഇത്രം ഞാന് ഇപ്പോള് മിസ് ചെയ്യുന്ന വേറൊരാളില്ല. നീ എന്റെയാണ്, എന്റെ മാത്രം’ അടിക്കുറിപ്പോടെ താരം പങ്കുവെച്ച് വീഡിയോ ആണ് ആരാധകർ ഏറ്റെടുത്തിരിക്കുന്നത്. വീഡിയോയ്ക്ക് താഴെ ലൈക്കും കമന്റുകളുമായി ആരാധകരും സുഹൃത്തുക്കളും രംഗത്ത് എത്തിയിട്ടുണ്ട്.


സ്റ്റാർട്ടപ്പ് മിഷനിലെ സീനിയർ ഫെലോ ആയ അമേരിക്കൻ വനിത രാജി വച്ചു | Azchavattom Online USA\nസ്റ്റാർട്ടപ്പ് മിഷനിലെ സീനിയർ ഫെലോ ആയ അമേരിക്കൻ വനിത രാജി വച്ചു\nവിവാദങ്ങളും വിമർശനങ്ങളും വരുന്ന സാഹചര്യത്തിൽ സ്റ്റാർട്ടപ്പ് മിഷനിലെ സീനിയർ ഫെലോ ആയ അമേരിക്കൻ വനിത രാജി വച്ചു. അമേരിക്കൻ പൌരത്വമുള്ള ലാബി ജോർജ്ജ് എന്ന വനിതയെ സ്റ്റാർട്ടപ്പ് മിഷനിൽ ഉയർന്ന തസ്തികയിൽ നിയമിച്ചതിൽ ദുരൂഹതയുണ്ടെന്ന് പ്രതിപക്ഷ നേതാവ് ആരോപിച്ചതിന് പിന്നാലെയാണ് ഇവരുടെ രാജി. അതേസമയം, ഇവരുടേതടക്കമുള്ള നിയമനങ്ങളിലേക്ക് മാധ്യമ ശ്രദ്ധ വരാതിരിക്കാൻ സ്റ്റാർട്ടപ്പ് മിഷൻ അധികൃതർ ഇവരുടെ രാജി ആവശ്യപ്പെടുകയായിരുന്നു എന്നാണ് ലഭിക്കുന്ന വിവരം.\nസ്റ്റാർട്ടപ്പ് കമ്പനികളുടെ ഇവാല്വേഷൻ നടത്തി അവരുടെ ഓഹരികൾ വിൽക്കാൻ തുടങ്ങുന്ന പരിപാടിയാണ് ഐപിഒ. ഇതിൽ ഈ കമ്പനിയ്ക്കുള്ള പങ്കെന്താണെന്നും അതിനിടയിൽ ഈ വിദേശവനിത എത്തരത്തിലാണ് പ്രവർത്തിക്കുന്നതെന്നുമുള്ള ഇവാർത്തയുടെ ഇമെയിൽ ചോദ്യങ്ങൾക്ക് കേരള സ്റ്റാർട്ടപ്പ് മിഷൻ സിഇഒ സജി ഗോപിനാഥ് ഇനിയും മറുപടി നൽകിയിട്ടില്ല. ഇ-മൊബിലിറ്റി പദ്ധതിയുടെ കണ്‍സള്‍ട്ടന്‍സിയില് നിന്നും പ്രൈസ് വാട്ടര് ഹൗസ് കൂപ്പേഴ്സിനെ ഒഴിവാക്കിയത് വാർത്തയായിരിക്കുന്ന സാഹചര്യത്തിലാണിത്.\n80000 രൂപ മാസശമ്പളത്തിൽ സ്റ്റാർട്ടപ്പ് മിഷനിലെ പ്രോഡക്ട് മാർക്കറ്റിങ്ങ് വിഭാഗത്തിൽ സീനിയർ പ്രോജക്ട് ഫെലോ ആയിട്ടായിരുന്നു ഇവരെ നിയമിച്ചത്. അമേരിക്കൻ പൌരത്വമുള്ള ഇന്ത്യാക്കാർക്ക് നൽകുന്ന ഒസിഐ (ഓവർസീസ് ഇന്ത്യൻ സിറ്റിസൺ) കാർഡ് ഇവർക്കുണ്ടെന്നായിരുന്നു സ്റ്റാർട്ടപ്പ് മിഷൻ അറിയിച്ചത്. കോവിഡ് രോഗികളുടേതടക്കമുള്ള പ്രധാനപ്പെട്ട വിവരങ്ങൾ കൈകാര്യം ചെയ്യുന്ന ടീമിൽ ഇവർ ചുമതല വഹിച്ചിരുന്നതായി ഇവാർത്തയ്ക്ക് വിവരം ലഭിച്ചിരുന്നു. ഇത്തരം ചുമതലകളിൽ ഒസിഐ കാർഡുള്ള വിദേശ പൌരന്മാരെ നിയമിക്കുന്നതിന് കേന്ദ്ര സർക്കാരിന്റെ പ്രത്യേക അനുമതി ആവശ്യമാണ്. എന്നാൽ ഇവരുടെ കാര്യത്തിൽ ഇത്തരത്തിൽ അനുമതി ലഭിച്ചിരുന്നോ എന്ന ചോദ്യത്തോടെ സ്റ്റാർട്ടപ്പ് മിഷൻ പ്രതികരിച്ചിട്ടില്ല.\nആമസോൺ , ഗൂഗിൾ മാജിക് ലീപ്പ് അടക്കമുള്ള വിവിധ കമ്പനികളിൽ 20 വർഷത്തിലധികം പ്രവർത്തനപരിചയമുണ്ടെന്നവകാ‍ശപ്പെട്ടാണ് ഇവർ സ്റ്റാർട്ടപ്പ് മിഷനിൽ ജോലിയിൽ കയറിയത്. എന്നാൽ ഇവരുടെ ഈ അവകാശവാദങ്ങൾ പലതും വിശ്വാസയോഗ്യമല്ലെന്നാണ് മേഖലയിലെ വിദഗ്ദ്ധർ പറയുന്നത്.\nസമൂഹമാധ്യമങ്ങളിൽ ഇഞ്ചിപ്പെണ്ണ് എന്ന അനോണി ഐഡി ഉപയോഗിക്കുന്ന ഈ വനിത കൊച്ചിയിൽ ബിനാമി പേരിൽ ഒരു മാധ്യമസ്ഥാപനം നടത്തുകയും ചെയ്തിരുന്നു.\nഎന്നാൽ മാധ്യമ വാർത്തകൾക്ക് ശേഷം തങ്ങൾ ഇക്കാര്യത്തിൽ ഒരു അന്വേഷണം നടത്തിയിട്ടുണ്ടെന്നും അവർക്ക് ആ സ്ഥാപനവുമായി ബന്ധമുണ്ടെന്ന് തെളിയിക്കുന്ന രേഖകൾ ഒന്നും ലഭിക്കാത്തതിനാലാണ് സ്റ്റാർട്ടപ്പ് മിഷൻ ഇക്കാര്യത്തിൽ നടപടികളൊന്നും സ്വീകരിക്കാതിരുന്നതെന്നുമാണ് സ്റ്റാർട്ടപ്പ് മിഷന്റെ സി ഇ ഒ സജി ഗോപിനാഥ് പ്രതികരിച്ചത്. എന്നാൽ ഇഞ്ചിപ്പെണ്ണ് എന്ന പേരിലറിയപ്പെടുന്ന ലാബി ജോർജ്ജ് തന്നെയാണ് ഈ സ്ഥാപനം നടത്തിയിരുന്നതെന്നാണ് സ്ഥാപന ഉടമ സന്തോഷ് പട്ടത്തിൽ പ്രതികരിച്ചത്. ഇവർ അമേരിക്കൻ പൌരത്വമുള്ളയാളാണെന്നോ മറ്റു വിവരങ്ങളോ തനിക്കറിയില്ലായിരുന്നുവെന്നും സന്തോഷ് പറയുന്നു.\nPreviousആഗോള തലത്തില് കോവിഡ് ബാധിതരുടെ എണ്ണം ഒരു കോടി 74 ലക്ഷം കടന്നു\nNextഎന്നും കൂടെയുണ്ടാവുമെന്ന വാക്ക് തെറ്റിക്കാതെ ഭാര്യ ആശുപത്രിയുടെ പുറത്തു പ്രാർത്ഥനയോടെ


വൈറലായി മമ്മൂട്ടിയുടെ ' ദി പ്രീസ്റ്റ്' ന്‍റെ ടീസര് | Future Kerala\nവൈറലായി മമ്മൂട്ടിയുടെ ‘ ദി പ്രീസ്റ്റ്’ ന്‍റെ ടീസര്\nമമ്മൂട്ടി ചിത്രം ‘ ദി പ്രീസ്റ്റി’ ന്‍റെ ടീസര് സോഷ്യല് മീഡിയയില് വൈറലാകുന്നു. ഇന്നലെ വൈകിട്ട് 7.00ന് പുറത്തിറങ്ങിയ ടീസര് ഇതിനകം 10 ലക്ഷത്തിലധികം പേര് കണ്ട് കഴിഞ്ഞു. ആദ്യ 24 മണിക്കൂറില് ഏറ്റവുമധികം പേര് കണ്ട ടീസറുകളുടെ കൂട്ടത്തിലേക്ക് പ്രീസ്റ്റ് എത്തിയേക്കും. മമ്മൂട്ടി പുരോഹിത വേഷത്തില് എത്തുന്ന ചിത്രം ഡാര്‍ക്ക് ത്രില്ലര് ആണെന്ന് വ്യക്തമാക്കുന്നതാണ് ടീസര്. നവാഗതനായ ജോഫിന് ചാക്കോയുടെ സംവിധാനത്തില് ഒരുങ്ങുന്ന ചിത്രത്തിന് മഞ്ജു വാര്യര് ആദ്യമായി മമ്മൂട്ടിക്കൊപ്പം അഭിനയിക്കുന്നു എന്ന സവിശേഷത കൂടിയുണ്ട്. പ്രധാന ലൊക്കേഷന് കുട്ടിക്കാനം ആയിരുന്നു.\nജോഫിന്‍റെ തന്നെ കഥയ്ക്ക് തിരക്കഥയും സംഭാഷണങ്ങളും ഒരുക്കിയത് ദീപു പ്രദീപും ശ്യാം മോഹനും ചേര്‍ന്നാണ്. നിഖില വിമല്, സാനിയ ഇയപ്പന്, ബേബി മോണിക്ക, ജഗദീഷ്, രമേശ് പിഷാരടി,അമേയ മാത്യു, വെങ്കിടേഷ്, ടോണി ലൂക്ക് എന്നിവരടങ്ങുന്ന വന് താരനിര ചിത്രത്തിലുണ്ട്. അഖില് ജോര്‍ജ് ക്യാമറയും ഷമീര് മുഹമ്മദ് എഡിറ്റിംഗും നിര്‍വഹിക്കുന്നു. രാഹുല് രാജാണ് ചിത്രത്തിന്‍റെ സംഗീത സംവിധായകന്. ആന്‍റോ ജോസഫ്, ബി ഉണ്ണികൃഷ്ണന്, വി എന് ബാബു എന്നിവര് സംയുക്തമായാണ് ചിത്രം നിര്‍മ്മിക്കുന്നത്.\nTags: Mammootty The Priest\nPrevious മഞ്ജു വാര്യരുടെ ഹൊറര് ചിത്രം ‘ചതുര്‍മുഖം’ തിയറ്ററുകളിലേക്ക്\nNext മികച്ച അഭിപ്രായങ്ങള് സ്വന്തമാക്കി ‘ദി ഗ്രേറ്റ് ഇന്ത്യന് കിച്ചണ്’


പട്ടികവർഗ്ഗ വികസന വകുപ്പ്\nഓൺലൈൻ അപേക്ഷ സമർപ്പിക്കുന്നതിനുള്ള നിർദ്ദേശങ്ങൾ\nറിക്രൂട്ട്മെൻ്റിൻ്റെ എല്ലാ ഘട്ടങ്ങളിലേക്കുമുള്ള പ്രവേശനം താൽക്കാലികം മാത്രമായിരിക്കും . അഭിമുഖം/നിയമനം എന്നിവയ്ക്കുമുൻപ് അപേക്ഷകരുടെ യോഗ്യതാ പത്രങ്ങളുടെ സൂക്ഷ്മപരിശോധന നടത്തുന്നതാണ് . സൂക്ഷ്മപരിശോധനയുടെ ഏതെങ്കിലും ഘട്ടത്തിൽ വൈരുദ്ധ്യം കണ്ടെത്തിയാൽ അവരുടെ ഉദ്യോഗാർത്ഥിത്വം നിരസിക്കപ്പെടുന്നതാണ് .\nഅപേക്ഷ സമർപ്പിക്കുന്നതിന് മുൻപ് ഉദ്യോഗാർത്ഥികൾ സെൻ്റർ ഫോർ മാനേജ്‌മെൻ്റ് ഡെവലപ്പ്മെൻ്റ് അല്ലെങ്കിൽ പട്ടികവർഗ്ഗ വികസന വകുപ്പിൻ്റെ വെബ്‌സൈറ്റിൽ പ്രസിദ്ധീകരിച്ചിരിക്കുന്ന വിജ്ഞാപനത്തിൽ വ്യക്തമാക്കിയിട്ടുള്ള യോഗ്യത മാനദണ്ഡങ്ങൾ പാലിക്കുന്നുണ്ടെന്ന് ഉറപ്പുവരുത്തേണ്ടതാണ് .\nഉദ്യോഗാർത്ഥികൾ സെൻ്റർ ഫോർ മാനേജ്‌മെൻ്റ് ഡെവലപ്പ്മെൻ്റ് അല്ലെങ്കിൽ പട്ടികവർഗ്ഗ വികസന വകുപ്പിൻ്റെ വെബ്‌സൈറ്റ് മുഖാന്തരം ഓൺലൈനായി മാത്രം അപേക്ഷകൾ സമർപ്പിക്കേണ്ടതാണ് .\nഅപേക്ഷ സമർപ്പിക്കുമ്പോൾ ഉദ്യോഗാർത്ഥികൾ അവരുടെ പാസ്പോർട്ട് -സൈസ് ഫോട്ടോയും (ആറ് മാസത്തിനുള്ളിൽ എടുത്തത് ) ഒപ്പും അപ്‌ലോഡ് ചെയ്യണം. ഫോട്ടോയും, ഒപ്പും ജെപിഇജി(jpeg) ഫോർമാറ്റിൽ ആയിരിക്കണം അപ്‌ലോഡ് ചെയ്യേണ്ടത്. ഫോട്ടോയുടെ വലുപ്പം 200 KB യും ഒപ്പ് 50 KB യിലും കൂടുവാൻ പാടുള്ളതല്ല. സർട്ടിഫിക്കറ്റുകളുടെ പകർപ്പുകൾ 3MB യിൽ കവിയാതെ jpeg ഫോർമാറ്റിലോ PDF ഫോർമാറ്റിലോ സമർപ്പിക്കേണ്ടതാണ്.\nഇ-മെയിൽ , മൊബൈൽ നമ്പർ മുഖാന്തരം അറിയിപ്പുകൾ ഉണ്ടാകുമെന്നതിനാൽ ഉദ്യോഗാർത്ഥികൾ മൊബൈൽ നമ്പറും ഇ-മെയിൽ വിലാസവും അതീവ ശ്രദ്ധയോടെ നൽകേണ്ടതാണ്\nതാരതമ്യേന കൂടുതൽ ഉദ്യോഗാർത്ഥികൾ യോഗ്യരാകുന്ന സാഹചര്യം ഉണ്ടായാൽ, അപേക്ഷകരുടെ പ്രാഥമിക വിലയിരുത്തലും സ്‌ക്രീനിംഗും നടത്തുന്നതാണ്.\nഅപേക്ഷ സമർപ്പിക്കുമ്പോൾ അക്ഷയ കേന്ദ്രങ്ങളുടെയോ മറ്റ് സ്ഥാപനങ്ങളുടെയോ ഇ-മെയിൽ ഐഡിയും ഫോൺ നമ്പറും നൽകാതിരിക്കാൻ ഉദ്യോഗാർത്ഥികൾ പ്രത്യേകം ശ്രദ്ധിക്കണം. അറിയിപ്പുകൾ അയയ്ക്കുന്നത് ഉദ്യോഗാർത്ഥികൾ സമർപ്പിക്കുന്ന മൊബൈൽ നമ്പറിലേക്കും ഇ-മെയിൽ ഐഡിയിലേക്കും മാത്രമായിരിക്കും.


കോപ കിരീടം ബ്രസീലിന് | Copa America: Brazil beats Argentina 4-2 on penalties in final - Malayalam Oneindia\nകോപ കിരീടം ബ്രസീലിന്\nലിമ: ലാറ്റിനമേരിക്കന് ഫുട്ബാള് രാജാക്കന്മാര് തങ്ങള് തന്നെയാണെന്ന് ബ്രസീല് തെളിയിച്ചു. പെനാല്‍റ്റി ഷൂട്ടൗട്ടില് 4-2ന് അര്‍ജന്റീനയെ തകര്‍ത്താണ് ബ്രസീല് കിരീടമണിഞ്ഞത്.\nഈ വിജയത്തിന് ബ്രസീല് നന്ദി പറയേണ്ടത് ഗോളി ജൂലിയോ സീസറോടാണ്. അര്‍ജന്റീനയുടെ ആന്ദ്രെ ഡി അലസാന്‍ഡ്രോയുടെ പെനാല്‍റ്റി ഷൂട്ടൗട്ട് ജൂലിയോ തടഞ്ഞിട്ടു. ഗബ്രിയേല് ഹെയ്ന്‍സ് പെനാല്‍റ്റി പാഴാക്കുകയും ചെയ്തു.\nആദ്യ രണ്ട് പെനാല്‍റ്റി കിക്കുകള് അര്‍ജന്റീന പാഴാക്കിയപ്പോള് തന്നെ വിജയം ആരുടെ പക്ഷത്താണ് ഉറപ്പായിക്കഴിഞ്ഞിരുന്നു. ബ്രസീലിന് വേണ്ടി പെനാല്‍റ്റി കിക്കെടുത്ത അഡ്രിയാനോ, എഡു, ഡീഗോ, ജുവാന് എന്നിവര് അത് ഗോളുകളാക്കി. അര്‍ജന്റീനയുടെ ക്രിസ്റ്യന് ഗൊണ്‍സാലെസും ജുവാന് പാബ്ലോ സോറിനും മാത്രം പെനാല്‍റ്റി കിക്കുകള് ഗോളുകളാക്കി.\nമത്സരം 2-2 സമനിലയില് പിരിഞ്ഞതിനെതുടര്‍ന്നാണ് പെനാല്‍റ്റി ഷൂട്ടൗട്ട് വേണ്ടി വന്നത്.


രാജ്യത്ത് കൊവിഡ് മൂന്നാം തരംഗം ആരംഭഘട്ടത്തിൽ; കുട്ടികളെ കാര്യമായി ബാധിക്കില്ലെന്ന് റിപ്പോർട്ട് | Malayali Manasu\nHome Kerala രാജ്യത്ത് കൊവിഡ് മൂന്നാം തരംഗം ആരംഭഘട്ടത്തിൽ; കുട്ടികളെ കാര്യമായി ബാധിക്കില്ലെന്ന് റിപ്പോർട്ട്\nരാജ്യത്ത് കൊവിഡ് മൂന്നാം തരംഗം ആരംഭഘട്ടത്തിൽ; കുട്ടികളെ കാര്യമായി ബാധിക്കില്ലെന്ന് റിപ്പോർട്ട്\nരാജ്യത്ത് കൊവിഡ് മൂന്നാം തരംഗത്തിന് തുടക്കമായെന്ന് ഔദ്യോഗിക സ്ഥിരീകരണം. മൂന്നാം തരംഗം കുട്ടികളെ കാര്യമായി ബാധിക്കില്ലെന്ന് പിജിമെർ ഡയറക്ടർ ജഗത് റാം പറഞ്ഞു. സിറോ സർവെ റിപ്പോർട്ടിന്റെ അടിസ്ഥാനത്തിലാണ് മുന്നറിയിപ്പെന്ന് അദ്ദേഹം വ്യക്തമാക്കി. സിറോ സർവേയിൽ 71 ശതമാനം കുട്ടികളിലും ആന്റിബോഡി കണ്ടെത്തിയതായി റിപ്പോർട്ടിൽ പറയുന്നു.\nഅതേസമയം കൊവിഡ് മൂന്നാം തരംഗം മുന്നിൽ കണ്ട് കേരളത്തിൽ വളരെ നേരത്തെ തന്നെ മുന്നൊരുക്കം ആരംഭിച്ചുവെന്ന് മുഖ്യമന്ത്രി പിണറായി വിജയൻ പറഞ്ഞിരുന്നു . താലൂക്ക് തലം മുതലുള്ള ആശുപത്രികളിൽ ഇതിനുള്ള സൗകര്യം ഒരുക്കിയിട്ടുണ്ടെന്നും ആശുപത്രികളിൽ പ്രത്യേക ശിശുരോഗ ഐ.സി.യുകളും കട്ടിലുകളും സജ്ജമാക്കുന്നുണ്ടെന്നും മുഖ്യമന്ത്രി വ്യക്തമാക്കിയിരുന്നു. മൂന്നാം തരംഗത്തിന്റെ സാധ്യതകൾ നിലനിൽക്കുന്നതിനാൽ കൂടുതൽ ജാഗ്രതയോടെ മുന്നോട്ടുപോകണമെന്നും മുഖ്യമന്ത്രി മുന്നറിയിപ്പ് നൽകിയിരുന്നു .\nഓക്സിജൻ ലഭ്യത ഉറപ്പാക്കാനും നടപടി എടുത്തിട്ടുണ്ടെന്ന് വ്യക്തമാക്കിയിരുന്നു. 870 മെട്രിക് ടൺ ഓക്സിജൻ നിലവിൽ കരുതൽ ശേഖരമായി സൂക്ഷിച്ചിട്ടുണ്ട്. സർക്കാർ നിർദേശപ്രകാരം 13 മെട്രിക് ടൺ ഓക്സിജൻ സ്ഥാപിക്കാൻ സഹായകരമാവുന്ന പ്ലാന്റുകൾ സ്വകാര്യ ആശുപത്രികളിൽ സജ്ജമാക്കുമെന്നും അദ്ദേഹം പറഞ്ഞിരുന്നു.\nPrevious article9 മുതല് 12 വരെ ക്ലാസുകള് ആദ്യം തുറക്കും; സംസ്ഥാനത്ത് സ്‌കൂള് തുറക്കുന്നതില് തീരുമാനം ഉടന്\nNext articleപെണ്‍കുട്ടിയാണെന്ന വ്യാജേന പതിനാറുകാരന് അശ്ലീല വീഡിയോ അയച്ചു; നഗ്നചിത്രം അയച്ചുതരണമെന്നും ആവശ്യം; യുവാവ് അറസ്റ്റില്


പോര്‍ച്ചുഗലിനെ ഷൂട്ടൗട്ടില് തോല്‍പിച്ച് ചിലി ഫൈനലില്\n24 Apr, 2018 at 01:42 AM\nജര്‍മനി മെക്‌സിക്കോ മത്സരത്തിലെ രണ്ടാം സെമിയിലെ വിജയിയെയാണ് ഫൈനലില് ചിലിക്ക് നേരിടേണ്ടത്.\nപോര്‍ച്ചുഗലിനെ തോല്‍പ്പിച്ച് ചിലി കോണ്‍ഫെഡറേഷന്‍സ് കപ്പ് ഫൈനലില്. ആവേശകരമായ സെമിയില് പെനാല്‍റ്റി ഷൂട്ടൗട്ടിലാണ് യൂറോപ്യന് ചാമ്പ്യന്മാരെ മുട്ടുകുത്തിച്ചത്. ഇന്ന് നടക്കുന്ന ജര്‍മനി മെക്‌സിക്കോ മത്സരത്തിലെ വിജയിയെയാണ് ഫൈനലില് ചിലിക്ക് നേരിടേണ്ടത്.\nമികച്ച ആക്രമണ നിരയുണ്ടായിട്ടും ഇരുടീമിനും നിശ്ചിത സമയത്തും അധികസമയത്തും ഗോളുകള് കണ്ടെത്താന് കഴിയാതെ വന്നതോടെ മത്സരം പെനാല്‍റ്റി ഷൂട്ടൗട്ടിലേക്ക് നീളുകയായിരുന്നു. നാനിയും റൊണാള്‍ഡോയും ഒരു വശത്തും സാഞ്ചസും വിദാലും മറുവശത്തും നിലയുറപ്പിച്ചതോടെ തുല്യശക്തികളുടെ പോരാട്ടം ആവേശകരമായ അന്ത്യത്തിലേക്ക്. പക്ഷെ, അവസാന നിമിഷം പറങ്കിപ്പടയുടെ ജീവനെടുത്ത് ക്ലോഡിയോ ബ്രാവോ അവതരിച്ചു.\nചിലിക്കായി ആദ്യ കിക്കെടുത്ത അര്‍ദുറോ വിദാലിന് പിഴച്ചില്ല. പോര്‍ച്ചുഗലിനായി റിക്കാര്‍ഡോ ക്വറസ്‌മോയുടെ ശ്രമം ബ്രാവോ തട്ടിയകറ്റി. ചിലിക്ക് അടുത്ത ഊഴം, പന്ത് വലയിലെത്തിച്ച് അരാങ്കീസ് ചിലിക്ക് ലീഡ് സമ്മാനിച്ചു. പറങ്കിപ്പടയുടെ രണ്ടാ അവസരവും ബ്രാവോ വിഫലമാക്കി. അലക്‌സിസ് സാഞ്ചസിലൂടെ ചിലി മൂന്നാമതുംലക്ഷ്യം കണ്ടു. നാനിയെടുത്ത കിക്കും ബ്രാവോയുടെ ചോരാത്ത കൈകള് സേവ് ചെയ്തതോടെ അവസാന ചിരി ചിലിയുടെതോയി.\nനിരാശയോട റൊണാള്‍ഡോയും സംഘവും മടങ്ങി. ഇന്ന് നടക്കുന്ന ജര്‍മനിമെക്‌സിക്കോ മത്സരവിജയികളെയാകും ചിലിക്ക് ഫൈനലില് നേരിടേണ്ടത്.


Actress geethu mohandas posted about her daughter | മകളെക്കുറിച്ച് മനസുതുറന്ന് ഗീതു മോഹന്‍ദാസ്! കമന്റുകളുമായി പൂര്‍ണിമയും മഞ്ജുവും - Malayalam Filmibeat\n| Updated: Friday, July 3, 2020, 10:52 [IST]\nനടിയായും സംവിധായികയായും മലയാളത്തില് ശ്രദ്ധേയയായ താരമാണ് ഗീതു മോഹന്‍ദാസ്. കഴിഞ്ഞ വര്‍ഷം ഗീതുവിന്റെ സംവിധാനത്തില് പുറത്തിറങ്ങിയ മൂത്തോന് അന്താരാഷ്ട്ര തലത്തില് വരെ ശ്രദ്ധിക്കപ്പെട്ടിരുന്നു. ഗീതുവിന്റെ ഭര്‍ത്താവ് രാജീവ് രവിയും എല്ലാവര്‍ക്കും പ്രിയപ്പെട്ട സംവിധായകനാണ്. ഛായാഗ്രാഹകനായും രാജീവ് രവി മലയാളത്തിലും ബോളിവുഡിലുമായി തിളങ്ങിയിരുന്നു.\nസിനിമാത്തിരക്കുകള്‍ക്കിടെയിലും വീട്ടുവിശേഷങ്ങളും പങ്കുവെക്കാറുളള താരമാണ് ഗീതു മോഹന്‍ദാസ്. നടിയുടെതായി വരാറുളള മിക്ക പോസ്റ്റുകളും ശ്രദ്ധേയമാവാറുണ്ട്. മകളെക്കുറിച്ചുളള സംവിധായികയുടെ പുതിയ പോസ്റ്റും ആരാധകര് ഏറ്റെടുത്തിരുന്നു. മകള് ആരാധനയുടെ എഴുത്തുകളും വളരെ കുഞ്ഞായിരിക്കുമ്പോള് എടുത്ത ചിത്രങ്ങളുമാണ് ഗീതു മോഹന്‍ദാസ് പങ്കുവെച്ചിരിക്കുന്നത്.\nപുതിയ പോസ്റ്റുകളിലൂടെ മകള് എത്ര പെട്ടെന്നാണ് വളര്‍ന്നതെന്ന് ആശ്ചര്യപ്പെടുകയാണ് ഗീതു. നടി പങ്കുവെച്ച ചിത്രങ്ങള്‍ക്ക് താഴെ കമന്റുകളുമായി അടുത്ത സുഹൃത്തുക്കളായ പൂര്‍ണിമ ഇന്ദ്രജിത്തും മഞ്ജു വാര്യരും എത്തിയിരുന്നു. ആരാധനയുടെ ചിത്രത്തിന് എന്റെ വാവ എന്നാണ് പൂര്‍ണിമ കുറിച്ചിരിക്കുന്നത്. കൂടാതെ സംഗീത സംവിധായകന് ഷഹബാസ് അമനും ഗീതു മോഹന്‍ദാസിന്റെ ചിത്രത്തിന് താഴെ കമന്റുമായി എത്തിയിരുന്നു.\nആരുപക്ഷി എന്നാണ് ഷഹബാസ് അമന് ആരാധനയുടെ ചിത്രത്തിന് താഴെ കുറിച്ചിരിക്കുന്നത്. 2009ലാണ് രാജീവ് രവിയും ഗീതുമോഹന്‍ദാസും വിവാഹിതരായത്. അടുത്ത സുഹൃത്തുക്കളായിരുന്ന ഇരുവരും ജീവിതത്തിലും ഒരുമിക്കുകയായിരുന്നു. ഞാന് സ്റ്റീവ് ലോപ്പസ് ആണ് രാജീവ് രവിയുടെ സംവിധാനത്തില് പുറത്തിറങ്ങിയ ആദ്യ ചിത്രം. പിന്നാലെ അന്നയും റസൂലും, കമ്മട്ടിപ്പാടം തുടങ്ങി സിനിമകളും സംവിധായകന്റെതായി ഏറെ ശ്രദ്ധിക്കപ്പെട്ടു.\nകേള്‍ക്കുന്നുണ്ടോ എന്ന ഹ്രസ്വചിത്രത്തിലൂടെയാണ് ഗീതു മോഹന്‍ദാസ് സംവിധാന രംഗത്തേക്ക് എത്തിയത്. പിന്നാലെ ലയേഴ്‌സ് ഡയസ് എന്ന ചിത്രവും നടിയുടെതായി പുറത്തിറങ്ങി. കഴിഞ്ഞ വര്‍ഷം നിവിന് പോളിയെ നായകനാക്കിയാണ് മൂത്തോന് എന്ന ചിത്രം ഗീതു ഒരുക്കിയത്. സിനിമ രണ്ട് പേരുടെയും കരിയറില് വലിയ വഴിത്തിരിവായി മാറിയിരുന്നു. റോഷന് മാത്യൂവും ചിത്രത്തില് പ്രധാന വേഷത്തില് എത്തിയിരുന്നു. രാജീവ് രവി തന്നെയാണ് മൂത്തോന്റെ ഛായാഗ്രഹണം നിര്‍വ്വഹിച്ചിരുന്നത്.\nActress geethu mohandas posted about her daughter


MALAPPURAM Archives - IBC Live\nPosted By: Editoron: June 09, 2022 In: DISTRICT, KERALA, LATEST, MALAPPURAM, NEWS, TOP NEWS\nകുടുബശ്രീയുടെ മറവിൽ വൻ സാമ്പത്തിക തട്ടിപ്പ്. തിരൂരിലെ എഡി എസ് ആണ് കുടുംബശ്രീ അംഗങ്ങളിൽ നിന്ന് 73 ലക്ഷം രൂപ തട്ടിയെടുത്ത്. 45 ഓളം കുടുംബശ്രീ അംഗങ്ങളാണ് തട്ടിപ്പിനിരയായത്. വായ്പ എടുത്താണ് തട്ട...\tRead more\nPosted By: Editoron: May 25, 2022 In: DISTRICT, KERALA, LATEST, MALAPPURAM, NEWS, TOP NEWS\nമലപ്പുറം: കരിപ്പൂരിൽ പോലീസിൻ്റെ വൻ സ്വർണ്ണ വേട്ട. 1.5 കോടി വില വരുന്ന രണ്ടേ മുക്കാൽ കിലോയിലധികം സ്വർണ്ണ മിശ്രിതമാണ് കാലിക്കറ്റ് എയർപോർട്ടിന് പുറത്ത് വെച്ച് പോലീസ് പിടിച്ചത്. ബെഹ്റൈനിൽ നിന്നു...\tRead more


പിണറായി സര്‍ക്കാര് പിന്നാക്കക്കാരെ പിറകില് നിന്ന് കുത്തി, ചതിച്ചു: വെള്ളാപ്പള്ളി | Reporter Kerala\nമുന്നാക്ക സംവരണത്തില് സര്‍ക്കാരിനെ രൂക്ഷമായി വിമര്‍ശിച്ച് വെള്ളാപ്പള്ളി നടേശന്. എല്.ഡി.എഫ് സര്‍ക്കാര് പിന്നാക്കക്കാരെ പിറകില് നിന്ന് കുത്തി. വിദ്യാഭ്യാസ മേഖലയിലെ മുന്നാക്ക സംവരണത്തില് ഗൂഢാലോചനയുണ്ടെന്നും വെള്ളാപ്പള്ളി പറഞ്ഞു. യോഗനാദത്തിലെ മുഖപ്രസംഗത്തിലാണ് പിണറായി സര്‍ക്കാരിനെതിരെ വെള്ളാപ്പള്ളി ആഞ്ഞടിച്ചിരിക്കുന്നത്.\nന്യൂനപക്ഷ അവകാശങ്ങള്‍ക്ക് വേണ്ടി കുരിശുയുദ്ധം നയിക്കുന്ന രാഷ്ട്രീയ പാര്‍ട്ടികള് ഈ രാജ്യത്തിന്‍റെ തനത് സംസ്കാരത്തിന്‍റെ പിന്മുറക്കാരോട് ചെയ്തതും ചെയ്തുകൊണ്ടിരിക്കുന്നതും ഏറ്റവും കടുത്ത അനീതിയാണ്, ജനാധിപത്യ വിരുദ്ധതയാണ്. ജാതി സംവരണം ദാരിദ്ര്യലഘൂകരണ പദ്ധതിയോ, സഹായ പദ്ധതിയോ അല്ല. ചരിത്രപരമായ നെറികേടുകള്‍ക്ക് പ്രായശ്ചിത്തം ചെയ്യാനുള്ള ബാദ്ധ്യതയില് നിന്ന് രാജ്യത്തിന് ഒഴിഞ്ഞു നില്‍ക്കാനാവില്ലെന്നും വെള്ളാപ്പള്ളി പറയുന്നു. കേവലം വോട്ടു ബാങ്കെന്ന അപ്പക്കഷ്ണത്തിനായി പിണറായി സര്‍ക്കാര് ചെയ്യുന്ന ദ്രോഹം വലിയൊരു സമൂഹം ഒരു കാലത്തും മറക്കാന് പോകുന്നില്ലെന്നും വെള്ളാപ്പള്ളി വിമര്‍ശിച്ചു.\nപിന്നാക്ക ജനവിഭാഗം നൂറ്റാണ്ടുകള് അനുഭവിച്ച അടിമത്തത്തില് നിന്ന് മോചനം നേടാന് സ്വതന്ത്ര ഇന്ത്യയുടെ ശില്പികള് ആവിഷ്കരിച്ചതാണ് സംവരണം. തലമുറകളായി നിഷേധിക്കപ്പെട്ട വിദ്യാഭ്യാസവും തൊഴിലും ജനസംഖ്യാനുപാതികമായി അവര്‍ക്ക് ലഭിക്കണമെന്ന നീതിശാസ്ത്രം ജനകോടികള്‍ക്ക് പകര്‍ന്ന പ്രതീക്ഷ ഇനിയും ഫലവത്തായില്ലെന്നതാണ് യാഥാര്‍ത്ഥ്യം. അതിന് ഉദാഹരണമാണ് കേരളത്തിലെ പട്ടികവര്‍ഗ വിഭാഗത്തില് നിന്ന് ഇന്ത്യന് സിവില് സര്‍വീസിലേക്ക് നടന്നുകയറാന് ഒരാള്‍ക്ക് 2019 വരെ കാക്കേണ്ടി വന്നു എന്ന സത്യം. വയനാട്ടിലെ ആദിവാസികുടിയിലെ ഇല്ലായ്മയില് നിന്ന് സ്വന്തം കഴിവുകൊണ്ട് പൊതുവിഭാഗത്തിലാണ് ശ്രീധന്യ എന്ന പെണ്‍കുട്ടി അത് നേടിയെടുത്തതെന്ന കാര്യം സാമ്ബത്തിക സംവരണവാദികള് സൗകര്യപൂര്‍വം മറക്കുകയുമരുത്.\nസംവരണം കല്പാന്തകാലത്തേക്ക് വിഭാവനം ചെയ്തതല്ല. അര്‍ഹമായ പങ്കാളിത്തം സര്‍ക്കാര് ഉദ്യോഗസ്ഥതലങ്ങളിലും വിദ്യാഭ്യാസ പദ്ധതികളിലും എന്നു ലഭിക്കുന്നുവോ അന്ന് അവസാനിപ്പിക്കേണ്ടതുമായിരുന്നു. ആ ലക്ഷ്യം സ്വാതന്ത്ര്യം നേടി മുക്കാല് നൂറ്റാണ്ടായിട്ടും സാക്ഷാത്കരിക്കാനായില്ലെന്ന സത്യത്തിന്റെ നേര്‍ക്ക് കണ്ണടച്ച് നില്‍ക്കുകയാണ് ഇന്ന് കോണ്‍ഗ്രസും ബി.ജെ.പിയും ഇടതുപാര്‍ട്ടികളുമെല്ലാം. മനുഷ്യത്വരഹിതമായ ജാതിവിവേചനങ്ങള്‍ക്ക് ഇരകളാണ് രാജ്യത്തെ ബഹുഭൂരിപക്ഷം വരുന്ന പട്ടികജാതി, പട്ടികവര്‍ഗ, പിന്നാക്കവിഭാഗങ്ങള്. അവര്‍ക്ക് പൊതുധാരയിലേക്കെത്താനുള്ള ഏക മാര്‍ഗമാണ് സംവരണം.\nന്യൂനപക്ഷ അവകാശങ്ങള്‍ക്ക് വേണ്ടി കുരിശുയുദ്ധം നയിക്കുന്ന രാഷ്ട്രീയ പാര്‍ട്ടികള് ഈ രാജ്യത്തിന്റെ തനത് സംസ്കാരത്തിന്റെ പിന്മുറക്കാരോട് ചെയ്തതും ചെയ്തുകൊണ്ടിരിക്കുന്നതും ഏറ്റവും കടുത്ത അനീതിയാണ്, ജനാധിപത്യ വിരുദ്ധതയാണ്. ജാതി സംവരണം ദാരിദ്ര്യലഘൂകരണ പദ്ധതിയോ, സഹായ പദ്ധതിയോ അല്ല. ചരിത്രപരമായ നെറികേടുകള്‍ക്ക് പ്രായശ്ചിത്തം ചെയ്യാനുള്ള ബാദ്ധ്യതയില് നിന്ന് രാജ്യത്തിന് ഒഴിഞ്ഞു നില്‍ക്കാനാവില്ല. ഈ സാഹചര്യത്തിലാണ് മുന്നാക്ക വിഭാഗത്തിലെ ദരിദ്രര്‍ക്കെന്ന പേരില് സാമ്ബത്തിക സംവരണം എന്ന അനീതി ബി.ജെ.പി സര്‍ക്കാര് ഭരണഘടനാ ഭേദഗതിയിലൂടെകൊണ്ടുവരുന്നതും അതിനും മുമ്ബേ കേരളത്തിലെ ഇടതുസര്‍ക്കാര് തിരുവിതാംകൂര് ദേവസ്വം ബോര്‍ഡില് നിയമവിരുദ്ധമായി നടപ്പില്‍വരുത്താന് ശ്രമിച്ചതും. 96 ശതമാനവും സവര്‍ണ വിഭാഗക്കാര് ജോലി ചെയ്യുന്നിടത്ത് ഇവര്‍ക്കായി വീണ്ടും പത്തുശതമാനം സംവരണം പ്രഖ്യാപിച്ചത് പിന്നാക്കവിഭാഗക്കാരോട് ഇടതുസര്‍ക്കാര് ചെയ്ത ഏറ്റവും വലിയ ചതിയായിരുന്നു. കേവലം വോട്ടു ബാങ്കെന്ന അപ്പക്കഷ്ണത്തിനായി ഇവര് ചെയ്യുന്ന ദ്രോഹം വലിയൊരു സമൂഹം ഒരു കാലത്തും മറക്കാന് പോകുന്നില്ല.\nഭരണഘടനാ ഭേദഗതി സുപ്രീം കോടതിയില് ചോദ്യം ചെയ്യപ്പെട്ടിരിക്കുകയാണ്. കേന്ദ്രസര്‍ക്കാര് പോലും സാമ്ബത്തിക സംവരണം നടപ്പാക്കിയിട്ടില്ല. എന്നിട്ടും കേരളത്തില് ഇടതുസര്‍ക്കാര് അവര്‍ക്ക് കരുത്തുപകരുന്ന പിന്നാക്കക്കാരെ പിന്നില് നിന്ന് തന്നെ കുത്തി. ഇക്കൊല്ലത്തെ പ്ളസ് ടൂ, പ്രൊഫഷണല് കോഴ്സ് പ്രവേശനങ്ങളില് തെളിയുന്നത് സാമ്ബത്തിക സംവരണമെന്ന ദുര്‍ഭൂതം പിന്നാക്കക്കാര്‍ക്ക് എങ്ങിനെ വിനാശകരമാകുമെന്നതാണ്. വിദ്യാഭ്യാസ രംഗത്ത് ഇപ്പോള് ഏറ്റവുമധികം സംവരണം ലഭിക്കുന്ന വിഭാഗങ്ങളിലൊന്നായി കേരളജനസംഖ്യയില് 20 ശതമാനം പോലുമില്ലാത്ത മുന്നാക്കക്കാര് മാറിയതിന് പിന്നില് വലിയ ഗൂഢാലോചനയുണ്ട്. സര്‍ക്കാരാണോ, ഉദ്യോഗസ്ഥതലങ്ങളിലെ മുന്നാക്ക ചാണക്യന്മാരാണോ ഇതിന് പിന്നിലെന്ന് മാത്രമേ അറിയാനുളള്ളൂ. പൊതുവിഭാഗത്തില് നിന്ന് പത്ത് ശതമാനമാകും സാമ്ബത്തിക സംവരണം എന്നു പറഞ്ഞ ശേഷം നടപ്പാക്കിയപ്പോള് മൊത്തം സീറ്റിലെ പത്ത് ശതമാനമാക്കിയത് നിഷ്കളങ്കമായ ഒരു തെറ്റായി കാണാന് കഴിയില്ല.\nഇത്രയും കാലം സംവരണവിരുദ്ധര് പറഞ്ഞിരുന്നത് തങ്ങളേക്കാള് യോഗ്യതയും മാര്‍ക്കും റാങ്കും തീരെ കുറഞ്ഞവര് തൊഴില്, വിദ്യാഭ്യാസ അവസരങ്ങള് അപഹരിക്കുന്നുവെന്നാണ്. ഇപ്പോള് കേരളത്തിലെ പ്ളസ് ടൂ, പ്രൊഫഷണല് കോഴ്സുകളുടെ പ്രവേശനം പൂര്‍ത്തിയാകുമ്ബോള് റാങ്ക് ലിസ്റ്റില് ഏറെ പിന്നില് നില്‍ക്കുന്ന സവര്‍ണദരിദ്രര് പിന്നാക്കക്കാരെ നോക്കുകുത്തിയാക്കി അഡ്മിഷന് സ്വന്തമാക്കുന്ന കാഴ്ചയാണ്. ദാരിദ്ര്യത്തിന് ജാതിയോ മതമോ ഇല്ല. പാവപ്പെട്ടവനെ സഹായിക്കുന്നതിനെ ഞങ്ങളാരും എതിര്‍ക്കുന്നുമില്ല. പക്ഷേ ജാതിയാല് ദരിദ്രനായവനെ ശാക്തീകരിക്കണമെങ്കില് വിദ്യാഭ്യാസവും സര്‍ക്കാര് ജോലിയും അനിവാര്യമാണ്. സര്‍ക്കാര്, സ്വകാര്യ ഉദ്യോഗങ്ങളില് സിംഹഭാഗം കൈവശവുമുള്ളതും ഉയര്‍ന്ന സാമൂഹിക അംഗീകാരം തലമുറകളായി അനുഭവിക്കുന്നവരുമായ സവര്‍ണരിലെ പാവപ്പെട്ടവര്‍ക്ക് മറ്റ് സാമ്ബത്തിക പദ്ധതികളിലൂടെ പിന്തുണ നല്‍കുകയാണ് നീതി. അതിന് പകരം വളഞ്ഞ വഴിയിലൂടെ സാമ്ബത്തിക സംവരണമെന്ന നുകം കൂടി പിന്നാക്കക്കാരുടെ മുതുകില് വച്ചുകെട്ടുന്നത് അപരിഹാര്യമായ തെറ്റായി പരിണമിക്കും. കാലം അതു തെളിയിക്കുമെന്ന് ഉറപ്പാണ്. തിരുത്തലുകള്‍ക്ക് ഇനിയും അവസരമുണ്ട്. അത് പാഴാക്കില്ലെന്ന് പ്രത്യാശിക്കാം.\nPreviousബീഹാറില് പ്രധാനമന്ത്രി നരേന്ദ്രമോദിക്കെതിരെ ആഞ്ഞടിച്ച് രാഹുല് ഗാന്ധി\nNextകൊവിഡ് പ്രതിസന്ധിക്കിടെ ജാര്‍ഖണ്ഡില് ആറു വയസ്സുകാരന് പോളിയോ ബാധിച്ചതായി സംശയം\nകോവിഡ് രോഗികളുമായി എത്തിയ ആംബുലന്‍സ് മറിഞ്ഞ് അപകടം;5പേര്‍ക്ക് പരിക്ക്


New born baby death കണ്ണൂരിൽ നവജാത ശിശു മരിച്ച സംഭവം; ഡോക്ടർക്കും നഴ്‌സിനുമെതിരെ നടപടി\nകണ്ണൂരിൽ നവജാത ശിശു മരിച്ച സംഭവത്തിൽ ഡോക്ടർക്കും നഴ്‌സിനുമെതിരെ നടപടി. പാനൂർ സിഎച്ച്‌സിയിലെ ഡോക്ടർക്കും നഴ്‌സിനുമെതിരെയാണ് നടപടി. ഇരുവരേയും സ്ഥലം മാറ്റി. സംഭവം അന്ത്യന്തം വേദനാജനകമാണെന്ന് ആരോഗ്യമന്ത്രി കെ കെ ശൈലജ പ്രതികരിച്ചു.\nകണ്ണൂർ പാനൂരിലാണ് സംഭവം. മാണിക്കോട്ട് ഹനീഫ-സമീറ ദമ്പതികളുടെ കുഞ്ഞാണ് പ്രസവത്തെ തുടർന്ന് മരിച്ചത്. എട്ട് മാസം ഗർഭിണിയായിരുന്ന സമീറയ്ക്ക് ഇന്ന് രാവിലെ ശാരീരിക അസ്വസ്ഥതകൾ അനുഭവപ്പെട്ടിരുന്നു. തുടർന്ന് അരക്കിലോമീറ്റർ മാത്രം അകലെയുള്ള പാനൂർ സിഎച്ച്‌സിയിൽ വിവരം അറിയിച്ചു. എന്നാൽ കൊവിഡ് കാലമായതിനാൽ വീട്ടിൽ എത്താൻ സാധിക്കില്ലെന്നായിരുന്നു മറുപടി. ഇതിനിടെ സമീറയുടെ ആരോഗ്യസ്ഥതി മോശമായി. തൊട്ടടുത്തുള്ള സ്വകാര്യ ക്ലിനിക്കിലെ നഴ്‌സ് എത്തിയാണ് പ്രവസമെടുത്തത്.\nRead Also :സഹായം അഭ്യർത്ഥിച്ചിട്ടും തിരിഞ്ഞുനോക്കിയില്ല; യുവതി വീട്ടിൽ പ്രസവിച്ച കുഞ്ഞ് മരിച്ചു; ആരോഗ്യവകുപ്പിന് വീഴ്ചയെന്ന് കുടുംബം\nStory Highlights – New born baby death\nRead more on: new born baby


ജെയിംസ് എ. മിഷ്‌നര്\nതന്റെ അസാധാരണമായ വ്യക്തിത്വത്തിന്റെ പിന്‍ബലത്തില് മുഹമ്മദ് അറേബ്യയുടെയും മുഴുവന് പൗരസത്യ ദേശത്തിന്റെയും ജീവിതത്തില് വിപ്ലവം സൃഷ്ടിച്ചു. മരുഭൂമിയിലെ ആചാരങ്ങള് ചുറ്റിവരിഞ്ഞ കെട്ടില് നിന്ന് അദ്ദേഹം സ്ത്രീകളെ ഉയര്‍ത്തുകയും പൊതുവായ സാമൂഹിക നീതി പ്രബോധനം ചെയ്യുകയും ചെയ്തു. മുഹമ്മദ് ഭോഗാസക്തമായ ഒരു മതമാണ് സ്ഥാപിച്ചതെന്ന പാശ്ചാത്യ എഴുത്തുകാര് ആരോപിക്കുമ്പോള്, അത് ഒരു വിരോധാഭാസമായി വിശേഷിച്ചും മുസ്‌ലിംകള് കരുതുന്നു. മദ്യാസക്തരില് നിന്ന് അദ്ദേഹം മദ്യത്തെ ഉന്‍മൂലനം ചെയ്തു. തദ്ഫലമായി, ഇന്നും എല്ലാ നല്ല മുസ്‌ലിംകളും മദ്യവിരോധികളാണ്. മടിയന്‍മാര്‍ക്കിടയില് ദിനേന അഞ്ചുനേരത്തെ വ്യക്തിപരമായ പ്രാര്‍ത്ഥന അദ്ദേഹം ഏര്‍പ്പെടുത്തി. സദ്യയൊരുക്കുന്നതില് ആഹ്ലാദിച്ചുവന്ന ഒരു ജനതയില് വര്‍ഷത്തിലൊരു മാസം പൂര്‍ണമായും പകല് മുഴുവന് നീണ്ടുനില്‍ക്കുന്ന കര്‍ശനമായ ഉപവാസം അദ്ദേഹം സ്ഥാപിച്ചു. സ്ത്രീകളുടെ പ്രശ്‌നത്തിലാണ് പാശ്ചാത്യന് എഴുത്തുകാര് മുഖ്യമായും ഭോഗാസക്തിയെക്കുറിച്ച തങ്ങളുടെ ആരോപണങ്ങളെ സ്ഥാപിച്ചിരിക്കുന്നത്. എന്തുതന്നെയായാലും മുഹമ്മദിനുമുമ്പ് പുരുഷന്‍മാര് അസംഖ്യം ഭാര്യമാരെ സ്വീകരിക്കുന്നത് പ്രോത്സാഹിപ്പിക്കപ്പെട്ടിരുന്നു. അദ്ദേഹമത് നാലാക്കി പരിമിതപ്പെടുത്തുകയാണ് ചെയ്തത്. രണ്ടോ അതിലധികമോ ഭാര്യമാര്‍ക്കിടയില് കണിശമായ സമത്വം പാലിക്കാന് കഴിയാത്തവര് ഒന്നു മാത്രമാക്കി ചുരുക്കണമെന്ന് ഖുര്‍ആന് വ്യക്തമായി അനുശാസിക്കുകയും ചെയ്യുന്നു.


ശശികല കയറിയപ്പോൾ നട അടയ്‌ക്കേണ്ട, ശുദ്ധിക്രിയയും ചെയ്യേണ്ട! സർക്കാർ കനപ്പിച്ചപ്പോൾ അയഞ്ഞ് തന്ത്രി | No Purification this time, says Sabarimala Thantri on women entry - Malayalam Oneindia\nശശികല കയറിയപ്പോൾ നട അടയ്‌ക്കേണ്ട, ശുദ്ധിക്രിയയും ചെയ്യേണ്ട! സർക്കാർ കനപ്പിച്ചപ്പോൾ അയഞ്ഞ് തന്ത്രി\nPublished: January52019, 11:09 [IST]\nപത്തനംതിട്ട: ശ്രീലങ്കന് യുവതി ശബരിമലയില് ദര്‍ശനം നടത്തിയ സംഭവത്തില് ഇപ്പോള് ശുദ്ധിക്രിയ ആവശ്യമില്ലെന്ന് തന്ത്രി കണ്ഠര് രാജീവര്. ശ്രീലങ്കന് യുവതി ശബരിമലയില് ദര്‍ശനം നടത്തിയോ എന്ന കാര്യത്തില് സ്ഥിരീകരണമില്ലാത്തതിന്റെ പശ്ചാത്തലത്തിലാണ് ഇപ്പോള് ശുദ്ധിക്രിയ വേണ്ട എന്ന നിലപാട് തന്ത്രിയെടുത്തത് എന്നാണ് റിപ്പോര്‍ട്ടുകള്. ആവശ്യമെങ്കില് മകരവിളക്കിന് മുന്‍പായി ശുദ്ധിക്രിയ നടത്തുമെന്നും തന്ത്രി വ്യക്തമാക്കിയതായി റിപ്പോര്‍ട്ടുകളുണ്ട്.\nശ്രീലങ്കന് സ്വദേശിനിയായ ശശികല എന്ന 47 കാരി ശബരിമലയില് ദര്‍ശനം നടത്തിയെന്ന് വെള്ളിയാഴ്ച രാവിലെയാണ് പോലീസും സര്‍ക്കാരും സ്ഥിരീകരിച്ചത്. എന്നാല് ഈ വാര്‍ത്തയോട് തന്ത്രി പ്രതികരിച്ചിരുന്നില്ല.\nബിന്ദു, കനകദുര്‍ഗ എന്നീ രണ്ട് യുവതികള് ജനുവരി 2ന് ശബരിമലയില് ദര്‍ശനം നടത്തിയതിനെ തുടര്‍ന്ന് തന്ത്രി ഒരു മണിക്കൂറോളം നട അടച്ചിട്ട് ശുദ്ധിക്രിയ നടത്തിയിരുന്നു. എന്നാല് ഇത് ദേവസ്വം ബോര്‍ഡുമായി കൂടിയാലോചിക്കാതെ എടുത്ത തീരുമാനമായിരുന്നതിനാല് വലിയ വിമര്‍ശനങ്ങള്‍ക്ക് ഇടയാക്കി. ദേവസ്വം ബോര്‍ഡ് തന്ത്രിയോട് വിശദീകരണം തേടിയിട്ടുണ്ട്. 15 ദിവസത്തിനകം തന്ത്രി ദേവസ്വ ബോര്‍ഡിന് മറുപടി നല്‍കണം.\nകഴിഞ്ഞ ദിവസം മുഖ്യമന്ത്രി പിണറായി വിജയന് തന്ത്രിക്കെതിരെ രംഗത്ത് വന്നിരുന്നു. സുപ്രീം കോടതി വിധി അനുസരിക്കാന് തയ്യാറല്ലെങ്കില് തന്ത്രി സ്ഥാനം രാജി വെച്ച് ഒഴിയണമെന്ന് മുഖ്യമന്ത്രി തുറന്നടിച്ചു. ശബരിമല നട അടച്ചിട്ട സംഭവം വിചിത്രമാണെന്നും മുഖ്യമന്ത്രി പറഞ്ഞു. മന്ത്രി ജി സുധാകരന്, വിഎസ് സുനില് കുമാര് എന്നിവരും ഇതിനകം തന്ത്രിക്കെതിരെ രംഗത്ത് വന്നിട്ടുണ്ട്.\nNo Purification this time, says Sabarimala Thantri on women entry\nStory first published: Saturday, January 5, 2019, 11:09 [IST]


ജനുവരി ഒന്ന് മുതൽ കളി മാറും; സെക്രട്ടേറിയേറ്റിൽ ജീവനക്കാർക്ക് പഞ്ചിംഗ് നിർബന്ധമാക്കി-punching must for government staff in state secretariate\nസെക്രട്ടേറിയേറ്റ് ജീവനക്കാർക്ക് തിരിച്ചറിയൽ കാർഡും നിർബന്ധമാക്കി\nതിരുവനന്തപുരം: കേരളത്തിന്റെ ഭരണ സിരാകേന്ദ്രമായ സെക്രട്ടേറിയേറ്റിൽ ജീവനക്കാരുടെ പഞ്ചിങ് നിർബന്ധമാക്കി. ജനുവരി ഒന്ന് മുതൽ പുതിയ തീരുമാനം നടപ്പിലാക്കാനാണ് സർക്കാർ ശ്രമിക്കുന്നത്. ഇതിന്റെ ഉത്തരവ് സെക്രട്ടേറിയേറ്റിലെ എല്ലാ വകുപ്പ് മേധാവികൾക്കും കൈമാറി.\nഇതിന് പുറമേ സെക്രട്ടേറിയേറ്റ് ജീവനക്കാർക്ക് തിരിച്ചറിയൽ കാർഡും നിർബന്ധമാക്കി. ഈ മാസം 15 ന് മുൻപ് എല്ലാവരും കാർഡ് കൈപ്പറ്റണം. പുറമേ കാണും വിധം കാർഡ് അണിയുകയും വേണം. പൊതുഭരണ വകുപ്പ് പ്രിൻസിപ്പൽ സെക്രട്ടറി ബിശ്വന്ത് സിൻഹയുടേതാണ് ഉത്തരവ്. ഇനി മുതൽ ഈ സംവിധാനം വഴി മാത്രമേ ഹാജർ രേഖപ്പെടുത്തുകയുള്ളൂവെന്നാണ് ഉത്തരവിൽ വ്യക്തമാക്കിയിരിക്കുന്നത്.\nTags: Governement, kerala, Secretariat\nസ്‌പാർട്ടക് മോസ്കോയെ പറപറപ്പിച്ച് ലിവർപൂൾ; ജയം എതിരില്ലാത്ത7ഗോളിന്


Janmabhumi| തിരുനാവായയില് സിൽവർ ലൈൻ കുറ്റികൾ ഇറക്കാനുള്ള ശ്രമം തടഞ്ഞു; ഇറക്കിയ കുറ്റികള് നാട്ടുകാര് വാഹനത്തിലേക്ക് തിരികെ കയറ്റി\nJune 20, 2022, 02:18 p.m.\nസ്വകാര്യ വ്യക്തിയുടെ സ്ഥലത്ത് സൂക്ഷിച്ചിരുന്ന കുറ്റികള് റോഡ്സ് ആന്‍ഡ് ബ്രിഡ്സജസ് കോര്‍പ്പറേഷന്‍റെ പക്കലുള്ള ഭൂമിയിലേക്ക് മാറ്റാനായിരുന്നു ശ്രമമെന്നാണ് കെ റെയില് നൽകുന്ന വിശദീകരണം.\nമലപ്പുറം: തിരുനാവായയില് സില്‍വര് ലൈന് അതിരുകല്ലുകള് ഇറക്കാനുള്ള നീക്കം നാട്ടുകാര് തടഞ്ഞു. തൊഴിലാളികള് ഇറക്കിയ കുറ്റികള് നാട്ടുകാര് വാഹനത്തിലേക്ക് കയറ്റി. ഇവ സൂക്ഷിക്കാന് കൊണ്ടുവന്നതാണെന്നാണ് തൊഴിലാളികള് പറഞ്ഞത്.\nഇരുന്നോറോളം സില്‍വര് ലൈന് കുറ്റികള് ഇറക്കാനുള്ള ശ്രമമുണ്ടായത്. തിരുനാവായ എടക്കുളത്താണ് രണ്ട് വാഹനങ്ങളിലെത്തിച്ച സില്‍വര് ലൈന് കുറ്റികള് ഇറക്കിവച്ചത്. സില്‍വര് ലൈന് വിരുദ്ധ ആക്ഷന് കമ്മിറ്റിയും നാട്ടുകാരും എത്തി ഇത് തടഞ്ഞു. ഇറക്കിയ കുറ്റികള് തിരിച്ച് വാഹനത്തിലേക്ക് മാറ്റി വാഹനം തിരിച്ചയച്ചു. വീണ്ടും കുറ്റികള് ഇങ്ങോട്ട് എത്തിച്ചാല് വലിയ ജനകീയ പ്രതിഷേധം ഉണ്ടാകുമെന്ന് നാട്ടുകാര് മുന്നറിയിപ്പ് നല്‍കിയിട്ടുണ്ട്.\nസ്വകാര്യ വ്യക്തിയുടെ സ്ഥലത്ത് സൂക്ഷിച്ചിരുന്ന കുറ്റികള് റോഡ്സ് ആന്‍ഡ് ബ്രിഡ്സജസ് കോര്‍പ്പറേഷന്‍റെ പക്കലുള്ള ഭൂമിയിലേക്ക് മാറ്റാനായിരുന്നു ശ്രമമെന്നാണ് കെ റെയില് നൽകുന്ന വിശദീകരണം. ഇതിനായി അനുമതി വാങ്ങിയിരുന്നു. പൊതുസ്ഥലമായതിനാല് ഇവിടെ കുറ്റികൾ ഇറക്കുന്നതിന് തടസങ്ങൾ ഒന്നുമില്ല. നാട്ടുകാർ തടഞ്ഞതിനാല് കുറ്റികൾ നേരത്തെ വച്ച സ്ഥലത്തേക്ക് കൊണ്ടുപോയി. കുറ്റികൾ എവിടെ സൂക്ഷിക്കണമെന്ന് ചർച്ച് ചെയ്ത് തീരുമാനിക്കുമെന്നും ഉദ്യോഗസ്ഥന് അറിയിച്ചു.\nസില്‍വര് ലൈന് സമരം ഏറ്റവും ശക്തമായ പ്രദേശമാണിത്. പ്രതിഷേധങ്ങള് കണക്കിലെടുത്താണ് തൃക്കാക്കര ഉപതിരഞ്ഞെടുപ്പിന് മുമ്പ് കല്ലിടല് നിര്‍ത്തിയത്. ജിപിഎസ് സര്‍വ്വേയിലേക്ക് മാറാനാണ് തീരുമാനം. എന്നാല് അതും തുടങ്ങിയിട്ടില്ല.


മുസ്ലീ പവര് പരസ്യത്തിലെ ഫോട്ടോയ്‌ക്കെതിരെ ശ്വേത | Sweta Menon, Musli Power, Advertisement, Kayam, Women Commission, AMMA, ശ്വേത മേനോന്, കയം, പരസ്യം, മുസ്ലി പവര് എക്‌സ്ട്ര, അമ്മ, വനിതാ കമ്മീഷന്, - Malayalam Filmibeat\n» മുസ്ലീ പവര് പരസ്യത്തിലെ ഫോട്ടോയ്‌ക്കെതിരെ ശ്വേത\nPublished: Tuesday, December 7, 2010, 12:25 [IST]\nതന്റെ ചിത്രം അനുമതിയില്ലാതെ ലൈംഗികോത്തേജന മരുന്നിന്റെ പരസ്യത്തിന് ഉപയോഗിച്ചതിനെതിരെ നടി ശ്വേത മേനോന് നിയമയുദ്ധത്തിനൊരുങ്ങുന്നു. ശ്വേതയുടെ പുറത്തിറങ്ങാനിരിക്കുന്ന കയം എന്ന ചിത്രത്തിന്റെ പോസ്റ്ററുകളിലാണ് മുസ്ലി പവര് എക്‌സ്ട്രായുടെ പരസ്യം വന്നിരിക്കുന്നത്.\nചിത്രത്തിന്റെ സംവിധായകനും നിര്‍മ്മാതാവും തങ്ങള് ഇക്കാര്യം മുന്‍കൂട്ടി അറിഞ്ഞിട്ടില്ലെന്നും പരസ്പര ധാരണയോടെയല്ല ഇത് നടന്നിരിക്കുന്നതെന്നും വ്യക്തമാക്കിയിരിക്കുകയാണ്. ഇതുസംബന്ധിച്ച് ശ്വേത താരസംഘടനയായ അമ്മയിലും പൊലീസിലും പരാതി നല്‍കിയിരുന്നു. ഇതുപോരാഞ്ഞ് വനിതാ കമ്മീഷന് കൂടി പരാതി നല്‍കാന് ഒരുങ്ങുകയാണ് താരം.\nആരാണിതിനു പിന്നിലെന്നു കണ്ടെത്തി ശിക്ഷിച്ചേ തീരൂവെന്ന വാശിയിലാണ് നടി. ചിത്രത്തിന്റെ റിലീസിങ് മുടങ്ങാതിരിക്കാന് ശ്വേതയെ അനുനയിപ്പിക്കാനുള്ള ശ്രമത്തിലാണ് സംവിയായകന് അനില് ബാബുവും നിര്‍മാതാവും.\nഅതിനിടെ, വിവാദത്തിലൂടെ സിനിമയ്ക്ക് ശ്രദ്ധ നേടിക്കൊടുക്കാന് ശ്വേത കൂട്ടുനിന്നുകൊണ്ടുള്ള ശ്രമമാണോ സംഭവമെന്ന സംശയവും ഉയരുന്നുണ്ട്.\nതലസ്ഥാനത്ത്, സെക്രട്ടേറിയറ്റിനു മുന്നിലുള്‍പ്പെടെ സ്ഥാപിച്ച കൂറ്റന് ഫ്‌ളെക്‌സ് ബോര്‍ഡിലാണ് വിവാദ പരസ്യം വന്നത്. ചിത്രത്തില് ശ്വേത അഭിനയിച്ച കഥാപാത്രത്തിന്റെ അതീവ സെക്‌സിയായ ഫോട്ടോയും ഒപ്പം അതേ വലിപ്പത്തില് പരസ്യവുംമാണ് കൊടുത്തിരിക്കുന്നത്. ജീവിതം ആസ്വാദ്യമാക്കാന് മുസ്‌ലി പവര് എക്‌സ്ട്ര ഉപയോഗിക്കൂ എന്നാണ് പരസ്യത്തിലെ വാചകം.\nഈ പരസ്യം തിരുവനന്തപുരത്തല്ലാതെ വേറൊരിടത്തും ഉണ്ടായിട്ടില്ലെന്നതും ശ്രദ്ധേയമാണ്. പരസ്യത്തെക്കുറിച്ച് അറിഞ്ഞ ശ്വേത സുഹൃത്തുക്കള് മുഖേന ഇതിന്റെ ചിത്രവും മറ്റും ശേഖരിച്ചു. തുടര്‍ന്ന് ആഭ്യന്തര മന്ത്രി കോടിയേരി ബാലകൃഷ്ണനു പരാതി നല്കി.\nആദ്യം താര സംഘടന അമ്മയെയാണു സമീപിച്ചത്. പോലീസില് പരാതി കൊടുക്കാന് അമ്മ പ്രസിഡന്റ് ഇന്നസെന്റ് ഉള്‍പ്പെടെ നിര്‍ദേശിക്കുകയായിരുന്നു. സംഘടന ഇക്കാര്യത്തില് കൂടെയുണ്ടാകുമെന്നും ഉറപ്പു നല്‍കി.\nസ്ത്രീയെന്ന നിലയിലും കലാകാരിയെന്ന നിലയിലും തന്നെ അപമാനിക്കുന്ന നടപടിയാണ് താനറിയാതെ തന്റെ ചിത്രത്തിനൊപ്പം ലൈംഗികോത്തേജന മരുന്നിന്റെ പരസ്യം ചേര്‍ത്തതെന്ന് ശ്വേത പരാതിയില് പറയുന്നു. ഇതേ കാരണം തന്നെ ചൂണ്ടിക്കാട്ടി സംസ്ഥാന വനിതാ കമ്മീഷനു കൂടി പരാതി നല്‍കാന് ശ്വേതയ്ക്ക് നിയമോപദേശം ലഭിച്ചുകഴിഞ്ഞു.\nകാമസൂത്രയുടെ പരസ്യത്തില് ശ്വേത മുമ്പ് അഭിനയിച്ചിരുന്നു. അറിയപ്പെടുന്ന താരമാകുന്നതിനു മുമ്പാണിത്. ഈ പരസ്യം വന് ജനശ്രദ്ധ നേടിയിരുന്നു, മോഡലായിരുന്ന ശ്വേത ഇതോടെയാണ് പ്രശസ്തിയിലേയ്ക്കുയര്‍ന്നത്.\nRead more about: advertisement amma അമ്മ കയം പരസ്യം വനിതാ കമ്മീഷന് ശ്വേത മേനോന് kayam sweta menon women commission\nStory first published: Tuesday, December 7, 2010, 12:25 [IST]


ഷോപിയാന് വെടിവയ്പ്: ആദിത്യകുമാറിനെതിരായ നടപടിക്ക് സ്റ്റേ • Suprabhaatham\nഷോപിയാന് വെടിവയ്പ്: ആദിത്യകുമാറിനെതിരായ നടപടിക്ക് സ്റ്റേ\nവിഷയത്തില് രണ്ടാഴ്ചക്കകം വിശദീകരണം നല്‍കണമെന്ന് കേന്ദ്രത്തോട് സുപ്രിം കോടതി\nFebruary 12, 2018 | 2:24 pm IST\nന്യൂഡല്‍ഹി: കശ്മീരിലെ ഷോപിയാനില് സൈന്യം നടത്തിയ വെടിവയ്പില് സിവിലിയന് കൊല്ലപ്പെട്ട കേസില് കുറ്റാരോപിതനായ സൈനിക ഉദ്യോഗസ്ഥന് മേജര് ആദിത്യകുമാറിനെതിരെ നടപടി എടുക്കുന്നത് സുപ്രിം കോടതി സ്റ്റേ ചെയ്തു. ആദിത്യകുമാറിന്റെ പിതാവ് ലെഫ്. കേണല് കരംവീര് സിങ് നല്‍കിയ ഹരജിയിലാണ് തീരുമാനം.\nവിഷയത്തില് സുപ്രിം കോടതി കേന്ദ്രത്തിന് നോട്ടിസ് അയച്ചു. രണ്ടാഴ്ചക്കകം മറുപടി നല്‍കണമെന്ന് ആവശ്യപ്പെട്ടിട്ടുണ്ട്. അറ്റോര്‍ണി ജനറല് കെ.കെ വേണുഗോപാലിനോട് വിഷയത്തില് അസിസ്റ്റ് ചെയ്യാനും കോടതി ആവശ്യപ്പെട്ടു.\nഷോപിയാനില് സൈന്യം നടത്തിയ വെടിവയ്പില് സിവിലിയന് കൊല്ലപ്പെട്ട സംഭവത്തില് പൊലിസ് കേസ് റദ്ദാക്കണമെന്ന് ആവശ്യപ്പെട്ടാണ് കരംവീര് സിങ് ഹരജി നല്‍കിയത്. കശ്മീര് പൊലിസ് രജിസ്റ്റര് ചെയ്ത കേസില് നിന്ന് മേജര് ആദിത്യ കുമാറിന്റെ പേര് ഒഴിവാക്കണമെന്നായിരുന്നു ഹരജിയിലെ ആവശ്യം.\nജനുവരി 27ന് നടന്ന വെടിവെപ്പുമായി ബന്ധപ്പെട്ട് മേജര് ഉള്‍പ്പെടെയുള്ള സൈനികര്‍ക്കെതിരെ പൊലിസ് കേസ് രജിസ്റ്റര് ചെയ്തിരുന്നു. സൈന്യത്തിലെ ‘പത്ത് ഗര്‍വാള്’ യൂനിറ്റിലെ മേജര് ആദിത്യ ആണ് വെടിയുതിര്‍ത്തതെന്നാണ് എഫ്.ഐ.ആറില് പറയുന്നത്. കൊലപാതകം, കൊലപാതക ശ്രമം, ജീവന് അപകടത്തിലാക്കല് എന്നീ വകുപ്പുകള് ചേര്‍ത്താണ് കേസ് എടുത്തിരിക്കുന്നത്.\nവാഹന വ്യൂഹത്തിനു കല്ലെറിഞ്ഞ ആള്‍ക്കൂട്ടത്തിനു നേരെ സൈന്യം വെടിയുതിര്‍ക്കുകയായിരുന്നു. പ്രതിഷേധക്കാര് കല്ല് എറിഞ്ഞതിനെ തുടര്‍ന്ന് സ്വയം പ്രതിരോധമെന്ന നിലയില് ആണ് വെടിവെച്ചതെന്നാണ് സൈന്യത്തിന്റെ വാദം.


വൈദ്യ പരിശോധനയ്‌ക്ക് എത്തിച്ചപ്പോൾ ലേബർ റൂമിലെ ഡോക്ടർമാർ പൂട്ടിയിട്ട് ഭീഷണിപ്പെടുത്തി;മോൻസനെതിരായ പോക്‌സോ പീഡനക്കേസിൽ രണ്ട് ഡോക്ടർമാർക്കെതിരെ കേസെടുത്ത് ക്രൈംബ്രാഞ്ച്വൈദ്യ പരിശോധനയ്‌ക്ക് എത്തിച്ചപ്പോൾ ലേബർ റൂമിലെ ഡോക്ടർമാർ പൂട്ടിയിട്ട് ഭീഷണിപ്പെടുത്തി;മോൻസനെതിരായ പോക്‌സോ പീഡനക്കേസിൽ രണ്ട് ഡോക്ടർമാർക്കെതിരെ കേസെടുത്ത് ക്രൈംബ്രാഞ്ച് - Media Malayalam (മീഡിയ മലയാളം)\nവൈദ്യ പരിശോധനയ്‌ക്ക് എത്തിച്ചപ്പോൾ ലേബർ റൂമിലെ ഡോക്ടർമാർ പൂട്ടിയിട്ട് ഭീഷണിപ്പെടുത്തി;മോൻസനെതിരായ പോക്‌സോ പീഡനക്കേസിൽ രണ്ട് ഡോക്ടർമാർക്കെതിരെ കേസെടുത്ത് ക്രൈംബ്രാഞ്ച്വൈദ്യ പരിശോധനയ്‌ക്ക് എത്തിച്ചപ്പോൾ ലേബർ റൂമിലെ ഡോക്ടർമാർ പൂട്ടിയിട്ട് ഭീഷണിപ്പെടുത്തി;മോൻസനെതിരായ പോക്‌സോ പീഡനക്കേസിൽ രണ്ട് ഡോക്ടർമാർക്കെതിരെ കേസെടുത്ത് ക്രൈംബ്രാഞ്ച്\nകൊച്ചി: മോൻസനെതിരായ പോക്‌സോ പീഡനക്കേസിൽ രണ്ട് ഡോക്ടർമാർക്കെതിരെ കേസെടുത്ത് ക്രൈംബ്രാഞ്ച്. കളമശ്ശേരിയിലെ രണ്ട് ഡോക്ടർമാർക്കെതിരെയാണ് കേസെടുത്തിരിക്കുന്നത്. പെൺകുട്ടിയെ വൈദ്യ പരിശോധനയ്‌ക്ക് എത്തിച്ചപ്പോൾ ലേബർ റൂമിലെ ഡോക്ടർമാർ പൂട്ടിയിട്ട് ഭീഷണിപ്പെടുത്തിയെന്ന പരാതിയെ തുടർന്നാണ് കേസ് എടുത്തിരിക്കുന്നത്.\nഭീഷണിപ്പെടുത്തലിന് പിന്നാലെ പെൺകുട്ടി പോലീസ് സ്‌റ്റേഷനിൽ നേരിട്ടെത്തി പരാതി നൽകുകയും ചെയ്തിരുന്നു. വൈദ്യ പരിശോധനക്കെത്തിയപ്പോൾ മോൻസനെ ന്യായീകരിക്കുകയും തന്നെ ഭീഷണിപ്പെടുത്തുകയും ചെയ്‌തെന്നാണ് പെൺകുട്ടി വെളിപ്പെടുത്തിയത്. എന്തിനാണ് അമ്മയോടൊപ്പം മോൻസന്റെ വീട്ടിൽ പോയി താമസിച്ചതെന്നും നിങ്ങൾ അച്ഛനുമായി സ്ഥിരം വഴക്കല്ലേയെന്നും ഡോക്ടർമാർ ചോദിച്ചു.\nമോൻസന്റെ മകൻ ഈ മെഡിക്കൽ കോളേജിൽ പഠിച്ചിട്ടുണ്ടെന്നും നല്ല കുടുംബമാണ് മോൻസന്റേതെന്നും ഡോക്ടർമാർ പറഞ്ഞു. പെൺകുട്ടിയെ കൂട്ടിക്കൊണ്ടുപോകാൻ ബന്ധുക്കൾ എത്തിയപ്പോഴാണ് ഡോക്ടർമാർ വാതിൽ പൂട്ടിയത്. തുറന്ന് ബലമായി വാതിൽ തള്ളിത്തുറന്ന് പുറത്തേയ്‌ക്ക് ഓടുകയായിരുന്നു. പുറകെ സെക്യൂരിറ്റിയും ഡോക്ടർമാരും ഓടിവന്നുവെന്നും പെൺകുട്ടി പറഞ്ഞു. എന്നാൽ ആശുപത്രി അധികൃതർ ഇക്കാര്യം നിഷേധിച്ചിട്ടുണ്ട്.\nതുടർ വിദ്യാഭ്യാസം വാഗ്ദാനം ചെയ്ത് നിരവധി തവണ പീഡിപ്പിച്ചുവെന്നാണ് പെൺകുട്ടിയുടെ പരാതി. 2013ലാണ് കേസിനാസ്പദമായ സംഭവം നടക്കുന്നത്. മോൻസന്റെ ഉന്നത ബന്ധം ഭയന്നാണ് ഇതുവരെ പരാതി നൽകാതിരുന്നതെന്നും പെൺകുട്ടി പറഞ്ഞിരുന്നു. പീഡനം നടക്കുമ്പോൾ പെൺകുട്ടിയ്‌ക്ക് 17 വയസ്സാണ്. ജീവനക്കാരിയുടെ മകളാണ് പീഡനത്തിനിരയായത്. പീഡനത്തെ തുടർന്ന് ഗർഭിണിയായ മകളെ നിർബന്ധിച്ച് ഗർഭഛിദ്രം നടത്തിച്ചെന്ന് ഗുരുതര ആരോപണവും പരാതിക്കാർ ഉന്നയിയിച്ചിരുന്നു.\nഅതേസമയം മോൺസനെതിരെ പീഡനപരാതിയുമായി ഒരു യുവതി കൂടി രംഗത്ത് വന്നിരുന്നു. മോൺസന്റെ മസാജ് സെന്ററില് ജോലി ചെയ്തിരുന്ന യുവതിയാണ് പരാതിയുമായി രംഗത്ത് വന്നിരിക്കുന്നത്. മോന്‍സന്റെ സ്ഥാപനത്തില് ജോലി ചെയ്യുന്നതിനിടെയാണ് ലൈംഗിക പീഡനത്തിന് ഇരയായത്. നേരത്തെതന്നെ സ്ഥാപനത്തില് നിന്ന് യുവതി ഇറങ്ങിയിരുന്നു. മോന്‍സന്റെ ഗുണ്ടകള് ഭീഷണിപ്പെടുത്തിയതിനാലാണ് അന്ന് പരാതി നല്‍കാതിരുന്നതെന്ന് യുവതി പറഞ്ഞു.\nCrime Branch files case against two doctors\nDoctors in labor room locked\nin Poku200cmon torture case against Monson\nup and threatened when he was brought in for medical examination\nPrevious articleപതിനാറുകാരിയെ പീഡിപ്പിച്ച് നഗ്‌നചിത്രം പകര്‍ത്തിയ കേസ് പിന്‍വലിക്കണമെന്ന് ആവശ്യപ്പെട്ട് പെണ്‍കുട്ടിയുടെ പിതാവിനെ സിപിഎം പ്രവര്‍ത്തകര് മര്‍ദിച്ചതായി പരാതി\nNext articleദീപാവലി സ്പെഷൽ ട്രെയിനുകൾ നാളെ മുതൽ ഓടിത്തുടങ്ങും


പിളരുന്ന മഞ്ഞിനു മേലൊരു ‘പ്രേത’പരീക്ഷണ ശാല; അന്റാർട്ടിക്കിലെ അദ്ഭുതം | An Abandoned 'Ghost Base' Is Doing Science Deep in Antarctica Without Any Humans\nപിളരുന്ന മഞ്ഞിനു മേലൊരു ‘പ്രേത’പരീക്ഷണ ശാല; അന്റാർട്ടിക്കിലെ അദ്ഭുതം!\nമനോരമ ലേഖകൻ July 10, 2019 03:22 PM IST\n1950–കൾ മുതൽ അന്റാർട്ടിക്കയിലെ താപനിലയും അന്തരീക്ഷവും ഓസോണിന്റെ അളവും മഞ്ഞുകാറ്റിന്റെ ഗതിയുമെല്ലാം ഈ ഗവേഷണ കേന്ദ്രത്തില് ശേഖരിക്കുന്നുണ്ട്. അടുത്ത കാലത്തായി പക്ഷേ മഞ്ഞുപാളികളിൽ വിള്ളൽ ഭീഷണി വന്നതോടെയാണ് ശീതകാലത്ത് ലാബിൽ നിന്നു നിർബന്ധിത ഒഴിപ്പിക്കൽ ആരംഭിച്ചത്. 2017ലും 2018ലും മഞ്ഞുകാലത്ത് ഏതാനും മാസം ഇവിടെ യാതൊരു തരത്തിലുള്ള പരീക്ഷണങ്ങളും നടത്താനായില്ല. വൈദ്യുതിയില്ലാതിരുന്നതാണു പ്രശ്നമായത്. എന്നാൽ ഹാലിയിൽ പ്രവർത്തിക്കുന്ന ബ്രിട്ടിഷ് അന്റാർട്ടിക് സർവേയിലെ(ബാസ്) ഗവേഷകർ അതൊരു വെല്ലുവിളിയായി സ്വീകരിച്ചു. മനുഷ്യരാരുമില്ലെങ്കിലും ഹാലി ലാബ് പ്രവർത്തിപ്പിക്കാനായിരുന്നു അവരുടെ ശ്രമം. അങ്ങനെ കഴിഞ്ഞയാഴ്ച ആ നിർണായക പ്രഖ്യാപനവും വന്നു–ചരിത്രത്തിലാദ്യമായി യാതൊരു മാനുഷിക ഇടപെടലുമില്ലാതെ ഹാലി ലാബ് പ്രവർത്തിച്ചു!\nഅന്റാർട്ടിക്കിന്റെ വിദൂരതയിൽ, ആരുമില്ലാതെ, വെളിച്ചം നിറഞ്ഞു നിന്ന പരീക്ഷണശാലയെ ‘പ്രേതലാബ്’ എന്നാണു ശാസ്ത്രമാധ്യമങ്ങൾ വിശേഷിപ്പിച്ചത്. ഇക്കഴിഞ്ഞ ഫെബ്രുവരി മുതൽ ഒരൊറ്റ മനുഷ്യന് പോലും ഹാലിയിൽ കാലുകുത്തിയിരുന്നില്ല എന്നതാണു യാഥാർഥ്യം. ‘ഏതു തണുപ്പിലും പ്രവർത്തിക്കുന്ന സംവിധാനങ്ങളായിരുന്നു ഞങ്ങളൊരുക്കിയത്. അപ്പോഴും ഭയമുണ്ടായിരുന്നു. അത്രയേറെ അപകടം നിറഞ്ഞതും അപ്രതീക്ഷിതവുമായ മാറ്റങ്ങളാണു മഞ്ഞുകാലത്ത് അന്റാർട്ടിക്കയിലുണ്ടാകാറുള്ളത്...’ ബാസിലെ ശാസ്ത്രജ്ഞനായ തോമസ് ബർണിങ്ങാം പറയുന്നു. ഇദ്ദേഹമാണു മഞ്ഞുകാലത്ത് തനിയെ പ്രവർത്തിക്കാൻ ഹാലി ഓട്ടമേഷൻ പ്രോജക്ട് തയാറാക്കിയത്.\nനിലവിലെ സാഹചര്യത്തിൽ ലാബിലെ സംവിധാനങ്ങൾ മൈനസ് 43 ഡിഗ്രി സെൽഷ്യസിൽ വരെ പ്രവർത്തിക്കുമെന്നുറപ്പായിട്ടുണ്ട്. മണിക്കൂറിൽ 79.55 കിലോമീറ്റർ വേഗതയിൽ വീശുന്ന മഞ്ഞുകാറ്റിനെയും പ്രതിരോധിക്കും. സ്റ്റേഷനിലെ മോണിറ്ററിങ് ഉപകരണങ്ങൾ 24 മണിക്കൂറും പ്രവർത്തിക്കാനാവശ്യമായ വൈദ്യുതി നൽകുന്ന ഓട്ടണോമസ് പവർ സംവിധാനമാണ് കൂട്ടത്തിൽ പ്രധാനി. താപനില നിയന്ത്രിച്ച കണ്ടെയ്നറിൽ സ്ഥാപിച്ചിരിക്കുന്ന മൈക്രോ ടർബൈനാണ് വൈദ്യുതി ഉൽപാദനത്തിൽ സഹായിക്കുന്നത്. ഒരു പെട്ടിയിൽ വച്ചിട്ടുള്ള ജെറ്റ് എന്‍ജിൻ എന്നാണ് ഈ ടർബൈനെ വിശേഷിപ്പിക്കുന്നത്. അതിന്റെ പ്രവർത്തനശേഷി തന്നെ കാരണം– ഒൻപതു മാസമെങ്കിലും യാതൊരു അറ്റകുറ്റപ്പണികളും നടത്താതെ 24 മണിക്കൂറും കറങ്ങിക്കൊണ്ടിരിക്കുകയെന്നതാണ് ടർബൈന്റെ ജോലി. ഫെബ്രുവരിയിൽ തുടങ്ങി നവംബറിൽ ഗവേഷകർ മടങ്ങിയെത്തുന്നതു വരെ ഈ ‘കറക്കം’ തുടരണം.\nഇതുവരെ 136 ദിവസം യാതൊരു കുഴപ്പവുമില്ലാതെ ഓട്ടണോമസ് സംവിധാനം പ്രവർത്തിച്ചു. മഞ്ഞുകാലം കഴിയും വരെ ഇതു തുടരുമെന്നും ബാസ് ഗവേഷകർക്ക് ഉറപ്പുണ്ട്. കാലാവസ്ഥയും ഓസോണും അന്തരീക്ഷവുമെല്ലാം നിരീക്ഷിക്കുക മാത്രമല്ല ലാബിൽ നിന്നുള്ള വിവരങ്ങൾ യുകെയിലേക്ക് അയയ്ക്കുന്നതിനും ടർബൈന്റെ വൈദ്യുതിസഹായം ലഭിക്കുന്നുണ്ട്. പ്രതിദിനം ഒരു ജിബി ഡേറ്റയാണ് ലാബിലെ ഓട്ടണോമസ് സംവിധാനം യുകെയിലെ ഗവേഷകർക്ക് അയയ്ക്കുന്നത്. മനുഷ്യർക്ക് ജീവിക്കാനാകാത്തത്ര കൊടുംഭീകരമായ കാലാവസ്ഥാ സാഹചര്യങ്ങളിൽ സഹായകരമായേക്കാവുന്ന ഇത്തരം കണ്ടെത്തലുകൾ വ്യാപിപ്പിക്കാനുള്ള പ്രചോദനം കൂടിയാവുകയാണ് ഹാലി ഗവേഷകരുടെ കണ്ടെത്തൽ.


happy birthday kunchacko boban - Malayalam Filmibeat\n39ാം ജന്മദിനത്തില് ചാക്കോച്ചന്റെ സിനിമ വിശേഷങ്ങളിലൂടെ\n| Published: Monday, November 2, 2015, 13:47 [IST]\nഅനിയത്തിപ്രാവിലൂടെ മലയാളി പ്രേക്ഷകര്‍ക്ക് ലഭിച്ച റൊമാന്റിക് ഹീറോ ചാക്കോച്ചന് ഇന്ന് 39ാം പിറന്നാള്. നവാഗതനായ രഘുരാമ വര്‍മ്മ സംവിധാനം ചെയ്യുന്ന രാജമ്മ @യാഹൂ എന്ന ചിത്രത്തിന്റെ തിരക്കിലാണ് ഇപ്പോള് ചാക്കോച്ചന്. അനില് രാധാകൃഷ്ണ മേനോന് സംവിധാനം ചെയ്ത ലോര്‍ഡ് ലിവിങ്‌സ്റ്റണ് 7000 കണ്ടി എന്ന ചിത്രത്തതിന് ശേഷം ചാക്കോച്ചന് നായകനായി എത്തുന്ന ചിത്രമാണ് രാജമ്മ @യാഹു.\n1997 ല് ഫാസില് സംവിധാനം ചെയ്ത അനിയത്തിപ്രാവ് എന്ന ചിത്രത്തില് നായകനായി എത്തിയ ചാക്കോച്ചന് അക്കാലത്ത് മലയാള സിനിമയുടെ സജീവ സാന്നിധ്യമായിരുന്നു. നായകനായി അരങ്ങേറ്റം കുറിച്ച അനിയത്തിപ്രാവ് എന്ന ഹിറ്റ് ചിത്രത്തിന് ശേഷം നക്ഷത്രതാരട്ട് എന്ന ചിത്രത്തിലൂടെ താരം വീണ്ടും എത്തി. എന്നാല് ചിത്രം കാര്യമായി വിജയിച്ചില്ല. എന്നാല് നക്ഷത്രതാരാട്ടിലെ പരാജയം പിന്നീട് പുറത്തിറങ്ങിയ നിറം എന്ന ഹിറ്റ് ചിത്രത്തിലൂടെ തിരിച്ച് പിടിക്കുകെയും ചെയ്തു. ആ വര്‍ഷം ഇറങ്ങിയ ചിത്രങ്ങളില് ഏറ്റവും കൂടുതല് വാണിജ്യ വിജയം നേടിയ ചിത്രവും അതായിരുന്നു.\nഎന്നാല് ചാക്കോച്ചന്റേതായി പിന്നീട് പുറത്തിറങ്ങിയ സിനിമകള് ഒന്നും തന്നെ കാര്യമായി വിജയിച്ചതുമില്ല. എന്നാല് ശേഷം വന്ന ദോസ്ത്, നരേന്ദ്രന് മകന് ജയകാന്ദന് വക, കസതൂരിമാന്, സ്വപ്‌നകൂട് തുടങ്ങിയ ചിത്രങ്ങള് ഹിറ്റാകുകെയും ചെയ്തിരുന്നു. എങ്കിലും അനിയത്തിപ്രാവ്, നിറം എന്നീ ചിത്രങ്ങളിലൂടെ മലയാളി പ്രേക്ഷകര് ചാക്കോച്ചന് നല്‍കിയ ചോക്ലേറ്റ് നായകന് എന്ന പേര് മെല്ലെ മങ്ങി തുടങ്ങുകയായിരുന്നു. ചാക്കോച്ചന്റെ സിനിമകളിലൂടെ തുടര്‍ന്ന് വായിക്കുക.\nഅനിയത്തിപ്രാവിലെ സുധി എന്ന കഥാപാത്രത്തെ അവതരിപ്പിച്ചുക്കൊണ്ടായിരുന്നു കുഞ്ചാക്കോ സിനിമയിലേക്കുള്ള അരങ്ങേറ്റം. ബാലതാരമായി മലയാള സിനിമയില് തിളങ്ങിയ ശാലിനിയായിരുന്നു ചിത്രത്തില് കുഞ്ചാക്കോയുടെ നായികയായി എത്തിയത്. ചിത്രം സൂപ്പര്‍ഹിറ്റായിരുന്നു.\nഅനിയത്തിപ്രാവിന് ശേഷം കുഞ്ചാക്കോ ബോബനും ശാലിനിയും വീണ്ടും ഒന്നിച്ച ചിത്രമായിരുന്നു നക്ഷത്ര താരാട്ട്. എന്നാല് അനിയത്തിപ്രാവു പോലെ ചിത്രം കാര്യമായ വിജയം നേടിയിരുന്നില്ല.\nനക്ഷത്രതാരട്ടിന് ശേഷവും കുഞ്ചാക്കോയുടെ ചിത്രങ്ങളെല്ലാം തുടര്‍ച്ചയായി പരാജയം മാത്രമായിരുന്നു. ഇതില് ഹരികൃഷണന്‍സ് വിജയിച്ചുവെങ്കിലും ചിത്രത്തില് കുഞ്ചാക്കോ ചെറിയ വേഷമായിരുന്നു കൈകാര്യം ചെയ്തത്. പിന്നീടുണ്ടായ മയില്‍പീലികാവ്, ചന്ദമാമ,മഴവില്ല്, പ്രേമ പൂജാരി എന്നീ ചിത്രങ്ങളെല്ലാം കാര്യമായി വിജയിച്ചതുമില്ല.\n2001ല് തുളസിദാസ് സംവിധാനം ചെയ്ത ചിത്രമായിരുന്നു ദോസ്ത്. കുഞ്ചാക്കോ ബോബന്, ദിലീപ,് കാവ്യാ മാധവന് എന്നിവര് ഒന്നിച്ച ചിത്രം സുഹൃത്ത് ബന്ധത്തിന്റെ കഥ പറഞ്ഞ ചിത്രമായിരുന്നു. നിറത്തിന് ശേഷം വിജയിച്ച കുഞ്ചാക്കോ ബോബന് ചിത്രമായിരുന്നു ദോസ്ത്.\nകുഞ്ചാക്കോ ബോബബനൊപ്പം സംയുക്ത വര്‍മ്മ, അസിന്, ശ്രീനിവാസന് എന്നിവര് പ്രധാന കഥാപാത്രങ്ങളെ അവതരിപ്പിച്ച ചിത്രമായിരുന്നു നരേന്ദ്രന് മകന് ജയകാന്ദന് വക. സത്യന് അന്തിക്കാട് സംവിധാനം ചെയ്ത നരേന്ദ്രന് മകന് ജയകാന്തന് വക ഹിറ്റായിരുന്നു.\n2003ല് പുറത്തിറങ്ങിയ കുഞ്ചാക്കോ ബോബന്റെ കസ്തൂരിമാനും സ്വപ്‌നകൂടും ആ വര്‍ഷത്തെ ഹിറ്റ് ചിത്രങ്ങളുടെ പട്ടികയിലുണ്ടായിരുന്നു. എന്നാല് ആ വര്‍ഷം തന്നെ പുറത്തിറങ്ങിയ സ്വപ്‌നക്കൊണ്ട് തുലാഭാരം എന്ന ചിത്രം കാര്യമായ വിജയം നേടിയിരുന്നില്ല.\n2004 പുറത്തിറങ്ങിയ ഈ സ്‌നേഹതീരത്ത് എന്ന ചിത്രത്തിലെ അഭിനയത്തിന് ആ വര്‍ഷത്തെ സംസ്ഥാന ചലച്ചിത്ര അവാര്‍ഡും പ്രത്യേക ജൂറി അവാര്‍ഡും നേടിക്കൊടുത്തു.\n2005ലെ വിവാഹത്തിന് ശേഷം റിയല് എസ്റ്റേറ്റ് രംഗത്തേക്ക് പോയി. പിന്നീട് 2006ലെ കിലുക്കം കിലുകിലുക്കം എന്ന ചിത്രത്തിലൂടെ തിരിച്ചു വന്നെങ്കിലും ഒരു വര്‍ഷത്തേക്ക് സിനിമയില് നിന്നും പൂര്‍ണമായി വിട്ടു നിന്നു.\n2011ന് ശേഷം കുഞ്ചാക്കോയുടെ മിക്ക ചിത്രങ്ങളും ഹിറ്റായിരുന്നു. ട്രാഫിക്,സീനിയേഴ്‌സ്, ത്രീ കിംങ്‌സ്, ഡോക്ടര് ലൗ എന്നീ ചിത്രങ്ങളെല്ലാം സാമ്പത്തിക വിജയം നേടിയ ചിത്രങ്ങളായിരുന്നു.\n2012ല് പുറത്തിറങ്ങിയ കുഞ്ചാക്കോയുടെ രണ്ട് ചിത്രങ്ങളും ഹിറ്റായിരുന്നു. ഓര്‍ഡിനറി,മല്ലുസിങ്.\n2014ല് റോഷന് ആന്‍ഡ്രൂസ് സംവിധാനം ചെയ്ത ചിത്രമായിരുന്നു ഹൗ ഓള്‍ഡ് ആര് യൂ. ഒരു നീണ്ട ഇടവേളയ്ക്ക് ശേഷം മഞ്ജു വാര്യര് സിനിമയിലേക്ക് തിരിച്ച് വന്ന ചിത്രം കൂടിയായിരുന്നു ഇത്. ചിത്രം സൂപ്പര് ഹിറ്റായിരുന്നു.\nRead more about: malayalam film news actor kunchacko boban birthday മലയാളം സിനിമ നടന് കുഞ്ചാക്കോ ബോബന്\nhappy birthday kunchacko boban.\nStory first published: Monday, November 2, 2015, 13:47 [IST]


മഴയത്തൊരു കുട പിടിക്കാം; പ്രകൃതി സംരക്ഷണ ഗാനവുമായി സിസ്റ്റര് ജിയ എംഎസ് ജെ : Marian Pathram\nLast updated Jul 31, 2020 794\nകൊറോണയുടെ കരാളഹസ്തത്തില് നിന്ന് ഇനിയും മുക്തമായിട്ടില്ലാത്ത കേരളത്തിന്റെ ചങ്കിടിപ്പ് വര്‍ദ്ധിപ്പിച്ചുകൊണ്ട് ഇതാ മഴയും പെയ്തുതുടങ്ങിയിരിക്കുന്നു. പലയിടവും കനത്ത മഴയില് മുങ്ങി. വരുന്ന ദിവസങ്ങളില് മഴയുണ്ടാകുമെന്ന മുന്നറിയിപ്പും ലഭിച്ചു കഴിഞ്ഞു.\nഓരോ കേരളീയന്റെയും ഹൃദയമിടിപ്പ് കൂട്ടിക്കൊണ്ടാണ് ഇത്തരം മുന്നറിയിപ്പുകള് വരുന്നത്. കാരണം കഴിഞ്ഞ രണ്ടുവര്‍ഷങ്ങളിലെ പ്രളയം അത്രയ്ക്കും വലിയ ആഘാതമായിരുന്നുവല്ലോ നമുക്ക് നല്കിയത്. ഇത്തരം സാഹചര്യത്തിലാണ് മഴയൊരുക്കം എന്ന കവിതയുമായി എംഎസ് ജെ സന്യാസിനി യായ സിസ്റ്റര് ജിയയും ടീമും കടന്നുവരുന്നത്\nOct 24, 2020 250\t0\nOct 21, 2020 307\t0\nOct 19, 2020 733\t0\nമഴയൊരുക്കം എന്ന വീഡിയോ ആല്‍ബത്തിലെ\nമഴവരുന്നൊരുങ്ങിനിലക്കാം, മനസ്സുകൊണ്ടടുത്തുനില്ക്കാം, എന്ന കവിത ഓര്‍മ്മിപ്പിക്കുന്നത് പ്രകൃതിയെ സംരക്ഷിക്കണമെന്നും ദുരിതമുഖങ്ങളില് മനുഷ്യരെല്ലാവരും പാരസ്പര്യത്തോടെ കൈകള് കോര്‍ത്ത് നില്ക്കണമെന്നുമാണ്.\nപ്രകൃതിയെ അപകടത്തിലാക്കുന്ന വിവിധ കാരണങ്ങളെക്കുറിച്ചും കവിത ഓര്‍മ്മിപ്പിക്കുന്നു. പാരിസ്ഥിതിക സൗന്ദര്യബോധം ഉണര്‍ത്തുന്ന ലൗദാത്തോസിയെന്ന ഫ്രാന്‍സിസ് മാര്‍പാപ്പയുടെ ചാക്രികലേഖനത്തിന്റെ ഓര്‍മ്മയും സന്ദേശവും ഈ വരികളിലുണ്ട്. വരാന്‍പോകുന്ന പ്രളയത്തെ നേരിടാനുള്ള മുന്നൊരുക്കങ്ങളാണ് ഈ കവിതയിലുള്ളത്.\nആല്‍ഡ്രിയ സാബുവാണ് കവിതയ്ക്ക് ശബ്ദം നല്കിയിരിക്കുന്നത്. സംഗീതം ദിനേഷ് തൃപ്രയാര്. തോമസ് പൈനാടത്ത് ഓര്‍ക്കസ്‌ട്രേഷനും നിര്‍വഹിച്ചിരിക്കുന്നു. എംഎസ് ജെ കോണ്‍ഗ്രിഗേഷനാണ് നിര്‍മ്മാണം.\nആത്മീയമേഖലയില് മാത്രമായി തന്റെ കഴിവുകള് ഒതുക്കിനിര്‍ത്താതെ സമസ്തലോകത്തിനും പ്രയോജനപ്പെടുന്ന വിധത്തില് ദൈവം നല്കിയ കഴിവുകളെ വിനിയോഗിക്കാന് ധൈര്യം കാട്ടിയ സിസ്റ്റര് ജിയയും പിന്തുണയുമായി നിന്ന എംഎസ് ജെ സന്യാസിനി സമൂഹവും പ്രത്യേകം അഭിനന്ദനം അര്‍ഹിക്കുന്നു. മരിയന് പത്രത്തിന്റെ എല്ലാ ഭാവുകങ്ങളും.


അഷിതയ്ക്ക് മാനസിക വിഭ്രാന്തിയായിരുന്നെന്ന് സഹോദരന്; നിങ്ങളല്ല, ഞാനായിരുന്നു അഷിതയ്ക്ക് സഹോദരനെന്ന് ചുള്ളിക്കാട്\n17 May 2019 8:53 AM GMT\nഅടുത്തിടെ അന്തരിച്ച എഴുത്തുകാരി അഷിതയ്‌ക്കെതിരെ അധിക്ഷേപവുമായി സഹോദരന് സന്തോഷ് നായര്. ദേശാഭിമാനി വാരികയില് എഴുതിയ കത്തിലാണ് അഷിതയ്ക്ക് മാനസിക വിഭ്രാന്തിയുണ്ടായിരുന്നുവെന്ന് സന്തോഷ് നായര് ആരോപിക്കുന്നത്. ഇതിനെതിരെ കവി ബാലചന്ദ്രന് ചുള്ളിക്കാട് രംഗത്തെത്തിയിട്ടുണ്ട്. അഷിതയുടെ അവസാന നാളുകളില് പ്രസിദ്ധീകരിച്ച ഒരു അഭിമുഖത്തിലെ ചില പരാമര്‍ശങ്ങള്‍ക്കെതിരെയാണ് സന്തോഷ് കുമാര് അവര് മരിച്ചതിന് ശേഷം രംഗത്തെത്തിയിരിക്കുന്നത്. ഈ അഭിമുഖം പിന്നീട് ഏതാനും പത്രങ്ങളിലും വന്നുവെന്നും അവയെല്ലാം മരിച്ചുപോയ തങ്ങളുടെ അച്ഛനെയും തൊണ്ണൂറ് വയസ്സുള്ള അമ്മയെയും അപകീര്‍ത്തിപ്പെടുത്തുന്ന തരത്തിലുള്ളതായിരുന്നുവെന്നും സന്തോഷ് കുമാര് പറയുന്നു.\nലേഖനത്തിലെ ഉള്ളടക്കം ഞെട്ടിച്ചത് കുടുംബക്കാരെ മാത്രമല്ലെന്നും അഷിതയുടെ സുഹൃത്തുക്കള് ചികിത്സിച്ച ഡോക്ടര്‍മാര്, അഭ്യുദയകാംക്ഷികള് എന്നിവരെക്കൂടിയായിരുന്നെന്നും സന്തോഷ് കത്തില് പറയുന്നു. അഷിതയുടെ മാനസിക പ്രശ്‌നങ്ങള്, സമ്മര്‍ദ്ദം എന്നിവയെക്കുറിച്ചോ ചിന്തിക്കാതെയാണ് അത് പ്രസിദ്ധീകരിച്ചത്. അഷിതയുടെ പ്രശ്‌നങ്ങള് ഇക്കാലമത്രയും കുടുംബത്തിനകത്തുതന്നെ ഒതുക്കിവയ്ക്കാനായിരുന്നു ശ്രമിച്ചത്. കൗമാരത്തില് തന്നെ അഷിതയ്ക്ക് കടുത്ത സ്‌കീസോഫ്രീനിയ രോഗം പിടിപെട്ടിരുന്നു. അതിന്റെ സൂചന ലഭിക്കുന്നത് എഴുപതുകളുടെ തുടക്കത്തിലാണെന്നും സന്തോഷ് നായര് ആരോപിക്കുന്നു.\nഅഷിത പറഞ്ഞതുപോലെ ഒരിക്കലും ഒരു മനോരോഗാശുപത്രിയില് അഷിതയെ പ്രവേശിപ്പിച്ചിട്ടില്ല. പേരുകേട്ട മനോരോഗ വിദഗ്ധരുടെ ക്ലിനിക്കിലായിരുന്നു ചികിത്സ. രോഗം മൂലം അഷിത എല്ലായ്‌പ്പോഴും ജീവിച്ചിരുന്നത് യാഥാര്‍ത്ഥ്യത്തിലും ഭാവനയിലുമുള്ള രണ്ട് ലോകങ്ങളിലാണ്. രണ്ടിനെയും പലപ്പോഴും തിരിച്ചറിയാന് സാധിച്ചിരുന്നില്ല. കുടുംബാംഗങ്ങളെക്കുറിച്ച് ലേഖനത്തില് സൂചിപ്പിച്ച കാര്യങ്ങള് അബദ്ധവും അതിശയോക്തിപരവുമാണ്. പലപ്പോഴും നിയന്ത്രണം വിട്ടിരുന്ന അഷിതയുടെ മനസും ചിന്താഗതികളും ആത്മസഹതാപത്തെ ന്യായീകരിക്കാനും ദൈനംദിന സംഭവങ്ങള് ഊതിവീര്‍പ്പിച്ച് പര്‍വതീകരിക്കാനുള്ള ശ്രമങ്ങളുടെ ഭാഗമായി നടന്നതാണെന്ന് തോന്നുന്നുവെന്നും സന്തോഷിന്റെ കത്തില് പറയുന്നു.\nഅമ്പത് വര്‍ഷം മുമ്പ് വഴിയില് ഉപേക്ഷിച്ചെന്നും അഞ്ചു വയസ്സുള്ള അഷിതയെ പാല് വാങ്ങാന് നിര്‍ബന്ധിച്ച് അയച്ചെന്നതുമൊക്കെ ആ മതിഭ്രമത്തിന് ഉദാഹരണങ്ങളാണ്. എഴുത്തുകാരന് അത് കണ്ടെത്താനും സത്യാവസ്ഥ തിരിച്ചറിയാനുമുള്ള സമയം ലേഖനം പ്രസിദ്ധീകരിക്കാനുള്ള തിരക്കില് കിട്ടിയിട്ടുണ്ടാകില്ല. ഇതെല്ലാം പറയേണ്ടി വന്നതില് ഞങ്ങള്‍ക്ക് ഖേദമുണ്ട്. പക്ഷേ, പറയാതെ നിവൃത്തിയില്ല. അഷിത അനുഗ്രഹീതയായ എഴുത്തുകാരിയായിരുന്നു. അഷിതയ്ക്ക് മാതാപിതാക്കളും സഹോദരങ്ങളും നല്‍കിയ പ്രോത്സാഹനവും പരിചരണവും വളരെ വലുതാണ്. അതിലും പ്രധാനമാണ് ഭര്‍ത്താവിന്റെ ക്ഷമയും പിന്തുണയും. രോഗാവസ്ഥയിലും ചികിത്സയിലും അഷിതയുടെ സാഹിത്യവാസന പരിപോഷിപ്പിക്കാനും ലോകമറിയുന്ന അഷിതയാക്കി മാറ്റാനും കുടുംബം വഹിച്ച പങ്ക് ചെറുതല്ലെന്നും സന്തോഷ് നായരുടെ കത്തില് പറയുന്നു.\nഅതേസമയം ഈ കത്തിനെതിരെ കവി ബാലചന്ദ്രന് ചുള്ളിക്കാട് രംഗത്തെത്തി. അഷിതയുടെയും തന്റെയും സുഹൃത്തുക്കള്‍ക്കയച്ച കുറിപ്പിലാണ് ചുള്ളിക്കാട് സന്തോഷ് നായര്‍ക്കെതിരെ രൂക്ഷവിമര്‍ശനം ഉന്നയിച്ചിരിക്കുന്നത്. ഈ കുറിപ്പ് പിന്നീട് ദേശാഭിമാനി ഓണ്‍ലൈന് പ്രസിദ്ധീകരിച്ചു.\n'മരിച്ചുപോയ കഥാകാരി അഷിതയ്ക്ക് ഭ്രാന്തായിരുന്നു എന്നും, അവരുടെ ആത്മകഥയില് പറയുന്ന കാര്യങ്ങള് നുണയാണെന്നും പറഞ്ഞുകൊണ്ട് അഷിതയുടെ സഹോദരന് രംഗത്തുവന്നിരിക്കുന്നു(ദേശാഭിമാനി 16-05-2019). മറുപടി പറയാന് ഇന്ന് അഷിത ഇല്ല. 1975മുതല് എനിക്ക് അഷിതയുമായി സൗഹൃദമുണ്ട്. അഷിതയുടെ വിഷാദമോഹനവും ദീര്‍ഘവുമായ കത്തുകള് എന്റെ കയ്യില് നിന്ന് നഷ്ടപ്പെട്ടുപോയി. 1979-82 കാലത്ത് ഞങ്ങള് മഹാരാജാസ് കോളേജില് സഹപാഠികളുമായിരുന്നു. അക്കാലത്ത് അപരാഹ്നങ്ങളില് ലൈബ്രറിയിയുടെ അരികിലെ പടവുകളിലിരുന്ന് ഞങ്ങള് ദീര്‍ഘനേരം സംസാരിക്കുമായിരുന്നു. അന്ന് അഷിത എന്നോടു പറഞ്ഞിട്ടുള്ള ഹൃദയഭേദകമായ അനുഭവങ്ങളുടെ സൗമ്യമായ ആവര്‍ത്തനം മാത്രമേയുള്ളു ഈയിടെ പ്രസിദ്ധീകരിച്ച പുസ്തകത്തില്. ഭ്രാന്ത് നല്ല ഒരു ഒഴിവുകഴിവാണ് വീട്ടുകാര്‍ക്ക്. മരിച്ചവരെക്കുറിച്ചാകുമ്പോള് എളുപ്പമുണ്ട്. അഷിത എന്നോടു പറഞ്ഞിട്ടുള്ളതും ഗുരുതരവുമായ ചില കാര്യങ്ങളുണ്ട്. അതൊന്നും എന്നെക്കൊണ്ട് പറയിപ്പിക്കരുത്. മിസ്റ്റര് സന്തോഷ് നായര്, നിങ്ങളല്ല, ഞാനായിരുന്നു അഷിതയ്ക്കു സഹോദരന്. നിങ്ങള് അവര്‍ക്ക് ദുരന്തമായിരുന്നു'. എന്നാണ് ചുള്ളിക്കാടിന്റെ കുറിപ്പ്.\nAlso Read: പുരപ്പുറത്ത് കയറി ‘ജനാധിപത്യ കേരളം’ എന്ന് ഘോഷിക്കുന്നവരുടെ ശ്രദ്ധയ്ക്ക്, സംസ്ഥാന തെരഞ്ഞെടുപ്പ് ചരിത്രത്തിലാദ്യമായാണ് കള്ളവോട്ടിന്റെ പേരില് റീപോളിംഗ്\nashitha Balachandran Chullikkadu deshabhimani maharajas college Santhosh Nair


ആദ്യ ഏഷ്യാ കപ്പ് ചാമ്പ്യന്മാരായത് ഇന്ത്യ; അന്ന് തുരത്തിയത് ശ്രീലങ്കയെയും പാക്കിസ്ഥാനെയും; ശാസ്ത്രിയും തിളങ്ങി - myKhel Malayalam\n» ആദ്യ ഏഷ്യാ കപ്പ് ചാമ്പ്യന്മാരായത് ഇന്ത്യ; അന്ന് തുരത്തിയത് ശ്രീലങ്കയെയും പാക്കിസ്ഥാനെയും; ശാസ്ത്രിയും തിളങ്ങി\nആദ്യ ഏഷ്യാ കപ്പ് ചാമ്പ്യന്മാരായത് ഇന്ത്യ; അന്ന് തുരത്തിയത് ശ്രീലങ്കയെയും പാക്കിസ്ഥാനെയും; ശാസ്ത്രിയും തിളങ്ങി\nUpdated: Thursday, September 13, 2018, 14:36 [IST]\nആദ്യ ഏഷ്യകപ്പ് ജേതാക്കളായ ഇന്ത്യയുടെ കഥ | Oneindia Malayalam\nദില്ലി: ഏഷ്യയിലെ ക്രിക്കറ്റ് ടീമുകളെ ഉള്‍പ്പെടുത്തി വര്‍ഷങ്ങളായി നടത്തപ്പെടുന്ന ഏഷ്യാ കപ്പിന്റെ ആദ്യ എഡിഷനില് ചാമ്പ്യന്മാരായത് ഇന്ത്യ. 1984ല് നടത്തിയ ടൂര്‍ണമെന്റില് ശ്രീലങ്കയെയും പാക്കിസ്ഥാനെയും തോല്‍പ്പിച്ചാണ് ഇന്ത്യ കിരീടം നേടിയത്. അന്ന് ബംഗ്ലാദേശും അഫ്ഗാനിസ്ഥാനും ഉള്‍പ്പെടെയുള്ള രാജ്യങ്ങള് ക്രിക്കറ്റില് പിച്ചവെച്ചു വരുന്നതേയുള്ളൂ.\n1983ല് ആദ്യമായി ലോകകപ്പ് ജേതാക്കളായതിന്റെ തലയെടുപ്പോടെയാണ് ഇന്ത്യ ഷാര്‍ജയില് നടത്തിയ ടൂര്‍ണമെന്റിനെത്തിയത്. എന്നാല്, ലോകകപ്പ് നേടിയ ടീമിലെ ചില പ്രമുഖരെ മാറ്റി നിര്‍ത്തിയിരുന്നു. കപില് ദേവ്, കെ. ശ്രീകാന്ത്, സയീദ് കിര്‍മാനി, മൊഹീന്ദര് അമര്‍നാഥ് തുടങ്ങവര്‍ക്ക് ഇന്ത്യ വിശ്രമം നല്‍കി. പകരം മനോജ് പ്രഭാകര്, ചേതന് ശര്‍മ, സുരീന്ദര് ഖന്ന എന്നിവര് പകരമായി എത്തി.\nപല കളികള് കളിച്ച് ഫൈനലും കടന്ന് കപ്പു നേടുന്ന ഇന്നത്തെ രീതിക്കു പകരം മൂന്നു ടീമുകളും ഒരുതവണ കളിച്ച് ജേതാക്കളെ നിശ്ചയിക്കുന്ന രീതിയായിരുന്നു ആദ്യ ടൂര്‍ണമെന്റില്. ഇന്ത്യയുടെ ആദ്യ കളിയാകട്ടെ ശ്രീലങ്കയ്‌ക്കെതിരെ. 41 ഓവറില് കേവലം 96 റണ്‍സിന് ശ്രീലങ്കയുടെ യുവനിരയെ ഇന്ത്യ എറിഞ്ഞിട്ടു. ചേതന് ശര്‍മ (3-22), മദന് ലാല്(3-11), പ്രഭാകര്(2-16) എന്നിവരുടെ ബൗളിങ്ങാണ് ശ്രീലങ്കയെ തകര്‍ത്തത്.\nമറുപടി ബാറ്റിങ്ങിനിറങ്ങിയ ഇന്ത്യ 10 വിക്കറ്റിന് ജയം സ്വന്തമാക്കി. ഓപ്പണര് സുരീന്ദര് ഖന്ന 51 റണ്‍സും ഗുലാം പാര്‍ക്കര് 32 റണ്‍സുമെടുത്തപ്പോള് 21.4 ഓവറില് കളി പൂര്‍ത്തിയായി. രണ്ടാം മത്സരത്തില് ചിരവൈരികളായ പാക്കിസ്ഥാനും ഇന്ത്യയ്ക്കു മുന്നില് വീണു. ഇന്ത്യ 46 ഓവറില് നാലു വിക്കറ്റിന് 188 റണ്‍സെടുത്തപ്പോള് പാക്കിസ്ഥാന് 39.4 ഓവറില് 134 റണ്‍സിന് എല്ലാവരും പുറത്തായി.\nഇന്ത്യയ്ക്കുവേണ്ടി പാര്‍ക്കര്(22), സന്ദീപ് പാട്ടീല് (43), സുനില് ഗാവസ്‌കര് (36) എന്നിവരായിരുന്നു പ്രധാന സ്‌കോറര്‍മാര്. റോജര് ബിന്നി (3-33), രവി ശാസ്ത്രി (3-40) എന്നിവര് മികച്ച ബൗളിങ് പുറത്തെടുത്തപ്പോള് പാക്കിസ്ഥാന് തകര്‍ന്നടിഞ്ഞു. ഇമ്രാന് ഖാന്, സഹീര് അബ്ബാസ് തുടങ്ങിയ പ്രമുഖരെ ഒഴിവാക്കിയാണ് പാക്കിസ്ഥാന് അന്ന് ടൂര്‍ണമെന്റിനെത്തിയത്.\nRead more about: asia cup history asia cup 2018 asia cup cricket india rohit sharma uae oneday odi ഏഷ്യാ കപ്പ് 2018 ഏഷ്യാ കപ്പ് ക്രിക്കറ്റ് ഇന്ത്യ രോഹിത് ശര്‍മ യുഎഇ ഏകദിനം ശ്രീലങ്ക പാക്കിസ്ഥാന്


'ഹൃദയം'കാക്കാന് കച്ചമുറുക്കി | Local Body Election 2020\nDec 4, 2020, 09:35 AM IST\nനഗരകേന്ദ്രത്തില് മുന്നണികളുടെപോരാട്ടം ഒപ്പത്തിനൊപ്പം\nകൊടിതോരണങ്ങള്‍കൊണ്ട് അലംകൃതമായ പാല്‍ക്കുളങ്ങര കവറടി ജങ്ഷന്\nതിരുവനന്തപുരം: രാജഭരണചരിത്രവുമായി ബന്ധപ്പെട്ടുകിടക്കുന്നതാണ് നഗരത്തിന്റെ ഹൃദയഭാഗം ഉള്‍ക്കൊള്ളുന്ന വാര്‍ഡുകള്. ഇതിനൊപ്പം തീരദേശത്തെ എട്ട് വാര്‍ഡുകള് കൂടിച്ചേരുമ്പോഴാണ് തിരുവനന്തപുരം നിയമസഭാമണ്ഡലമാകുന്നത്.\nതീരദേശം ഒഴിച്ചുള്ള ഭാഗത്ത് എല്.ഡി.എഫിനും യു.ഡി.എഫിനും ഒരുപോലെ സ്വാധീനമുണ്ട്. കഴിഞ്ഞ രണ്ട് തദ്ദേശ തിരഞ്ഞെടുപ്പുകളില് ബി.ജെ.പി.യും ക്രമാനുഗതമായി വളര്‍ന്ന് രണ്ട് മുന്നണികള്‍ക്ക് ഒപ്പമെത്തുകയും ചെയ്തു.\nസെക്രട്ടേറിയറ്റ്, കോട്ട, ചാല, തമ്പാനൂര് റെയില്‍വേബസ് സ്‌റ്റേഷനുകള് തുടങ്ങിയ പ്രധാന കേന്ദ്രങ്ങള് ഉള്‍പ്പെടുന്ന നഗരകേന്ദ്രീകൃത പ്രദേശത്തെ വാര്‍ഡുകളില് ഇടതും വലതും മുന്നണികള് മാറിമാറി ജയിക്കുകയാണ് പതിവ്. പ്രാദേശിക വിഷയങ്ങളും സ്ഥാനാര്‍ഥികളുടെ സ്വാധീനവുമെല്ലാം ഈ വാര്‍ഡുകളുടെ വിജയപരാജയങ്ങള് നിര്‍ണയിക്കുന്നതാണ്. മൂന്നോ നാലോ വാര്‍ഡുകളില് മാത്രമാണ് ഒരേ മുന്നണികള്‍ക്കു തുടര്‍ച്ചയായി വിജയം നേടാനായിട്ടുള്ളത്.\nകിഴക്കേക്കോട്ടയ്ക്കു സമീപമുള്ള വാര്‍ഡുകളിലാണ് ബി.ജെ.പി. സ്വാധീനം ഉറപ്പിച്ചിട്ടുള്ളത്. 2010ല് നേടിയ നാലു വാര്‍ഡുകള് 2015ലും ഇവര്‍ക്ക് നിലനിര്‍ത്താനായി.\nആറ് വാര്‍ഡുകള്‍കൂടി പിടിച്ചെടുക്കാനുമായി. യു.ഡി.എഫിന് ഈ മേഖലയില് 2015ല് കടുത്ത തിരിച്ചടി നേരിടേണ്ടിവന്നു. എഴ് വാര്‍ഡില്‍നിന്ന് ഒന്നിലേക്ക് യു.ഡി.എഫ്. ചുരുങ്ങുകയാണുണ്ടായത്.\nനിലവിലുണ്ടായിരുന്ന വാര്‍ഡുകളെല്ലാം നഷ്ടമായപ്പോള് എല്.ഡി.എഫില്‍നിന്ന് പേട്ട പിടിച്ചെടുക്കുകയാണുണ്ടായത്. എണ്ണത്തില് എല്.ഡി.എഫിന് ഒരു വാര്‍ഡ് അധികം ലഭിക്കുകയും ചെയ്തു. ഇത്തവണ പക്ഷേ, ഈ കണക്കുകളെല്ലാം മാറി മറിയാം. ശ്രദ്ധേയമായ മത്സരങ്ങള് നടക്കുന്ന പത്തോളം വാര്‍ഡുകളാണ് ഈ മേഖലയിലുള്ളത്. പതിനഞ്ചോളം വാര്‍ഡുകളാണ് ഇവിടെനിന്ന് എല്.ഡി.എഫും എന്.ഡി.എ.യും പ്രതീക്ഷിക്കുന്നത്.\nയു.ഡി.എഫ്. മുന്നേറ്റമുണ്ടാക്കി തിരിച്ചുവരാനുള്ള സാധ്യതയും നിലനില്‍ക്കുന്നുണ്ട്. നേമം, വട്ടിയൂര്‍ക്കാവ് എന്നിവപോലെ ബി.ജെ.പി.ക്കു വേരോട്ടമുണ്ടാക്കാനായ പ്രദേശമാണ് കിഴക്കേക്കോട്ടയും പരിസര വാര്‍ഡുകളും. 2015ല് ഈ പ്രദേശത്തുനിന്നു കൂടുതല് വാര്‍ഡുകള് നേടിയതും ബി.ജെ.പി.യാണ്.\nമൂന്ന് മുന്നണികളുടെയും ശ്രദ്ധേയരായ സ്ഥാനാര്‍ഥികള് മാറ്റുരയ്ക്കുന്ന വാര്‍ഡുകള് തിരുവനന്തപുരം മേഖലയിലുണ്ട്. മുന് സ്ഥിരംസമിതി അധ്യക്ഷന് വഞ്ചിയൂര് ബാബുവിന്റെ മകള് ഗായത്രി എസ്.നായര് മത്സരിക്കുന്ന വഞ്ചിയൂരില് മത്സരം ശക്തമാണ്. മുന് കൗണ്‍സിലര് പി.എസ്.സരോജമാണ് യു.ഡി.എഫിന്റെ സ്ഥാനാര്‍ഥി. കഴിഞ്ഞ തവണ വഞ്ചിയൂര് ബാബുവിനോട് മൂന്ന് വോട്ടിന് പരാജയപ്പെട്ട ബി.ജെ.പി. ജയലക്ഷ്മിയെയാണ് ഇത്തവണ രംഗത്തിറക്കിയിട്ടുള്ളത്. ഇവിടെ ജയപരാജയങ്ങള് പ്രവചനാതീതമാണ്.\nഡെപ്യൂട്ടി മേയറായിരുന്ന രാഖി രവികുമാര് ഇത്തവണയും വഴുതയ്ക്കാട് വാര്‍ഡില് തന്നെയാണ് മത്സരിക്കുന്നത്. സി.പി.ഐ.യുടെ മറ്റൊരു ഡെപ്യൂട്ടി മേയറായിരുന്ന വഴുതയ്ക്കാട് നരേന്ദ്രനെ 2010ല് പരാജയപ്പെടുത്തിയ യു.ഡി.എഫിന്റെ സുരേഷ് കുമാറാണ് എതിരാളി. ബി.ജെ.പി.യുടെ സുരേഷും മത്സരരംഗത്തുണ്ട്. ബി.ജെ.പി.യുടെ മുതിര്‍ന്ന കൗണ്‍സിലറായ പി.അശോക് കുമാര് പാല്‍ക്കുളങ്ങരയിലാണ് മത്സരിക്കുന്നത്. മുന് ബി.ജെ.പി. കൗണ്‍സിലറായ വിജയകുമാരി ഇടതുപക്ഷ സ്വതന്ത്രയായി മത്സരിക്കാനെത്തിയതോടെയാണ് വാര്‍ഡ് ശ്രദ്ധാകേന്ദ്രമായത്. പാല്‍ക്കുളങ്ങര ശംഭുവാണ് യു.ഡി.എഫ്. സ്ഥാനാര്‍ഥി.\nനിലവിലെ കൗണ്‍സിലില് അംഗമായിരുന്ന രണ്ട് വനിതകള് ഏറ്റുമുട്ടുന്ന ജഗതിയും നഗരത്തിലെ കടുത്ത മത്സരം നടക്കുന്ന വാര്‍ഡുകളിലൊന്നാണ്. 2010 മുതല് ബി.ജെ.പി. ജയിക്കുന്ന വാര്‍ഡില് കഴിഞ്ഞ തവണത്തെ കൗണ്‍സിലിലെ 'ബേബി'യായിരുന്ന വിദ്യാ മോഹനെയാണ് സി.പി.എം. രംഗത്തിറക്കിയിരിക്കുന്നത്. രണ്ട് തവണ കൗണ്‍സിലറായിരുന്ന ഷീജ മധുതന്നെയാണ് ഇത്തവണയും ബി.ജെ.പി.യുടെ സ്ഥാനാര്‍ഥി.\nബി.ജെ.പി.യുടെ സിറ്റിങ് വാര്‍ഡുകളായ പെരുന്താന്നിയിലും കുര്യാത്തിയിലും തീപാറുന്ന പോരാട്ടമാണ് നടക്കുന്നത്. പെരുന്താന്നിയില് യു.ഡി.എഫിലെ പദ്മകുമാറും എല്.ഡി.എഫിലെ പെരുന്താന്നി രാജുവും മുന് കൗണ്‍സിലര്‍മാരും വാര്‍ഡില് ചിരപരിചിതരുമാണ്. വാര്‍ഡ് നിലനിര്‍ത്താന് ബി.ജെ.പി. രംഗത്തിറക്കിയിരിക്കുന്നത് രതീഷ് തമ്പിയെയാണ്. കുര്യാത്തിയിലും രണ്ട് മുന് കൗണ്‍സിലര്‍മാര് തമ്മില് തന്നെയാണ് പോരാട്ടം. ബി.ജെ.പി.യിലെ ബി.മോഹനന് നായരും എല്.ഡി.എഫിനായി എല്.ജെ.ഡി.യിലെ കുര്യാത്തി ശശിയും. യുവാവായ ടി.ആര്.രാജേഷ് യു.ഡി.എഫ്. സ്ഥാനാര്‍ഥിയായി എത്തിയതോടെ മത്സരം അതിശക്തമായി.\nബി.ജെ.പി. മേയര് സ്ഥാനത്തേക്ക് പരിഗണിക്കുന്ന ചാലയിലെ സ്ഥാനാര്‍ഥിയായ സിമി ജ്യോതിഷ് ശക്തമായ മത്സരമാണ് നേരിടുന്നത്. ഇവിടെ എല്.ഡി.എഫിലെ രാജലക്ഷ്മിയും യു.ഡി.എഫിലെ സിന്ധു പഴനിയും തിരുവനന്തപുരം വികസന മുന്നേറ്റത്തിലെ ഉഷ സതീഷും രംഗത്തുണ്ട്.\nസി.പി.എമ്മിന്റെ ഉറച്ച കോട്ടകളിലൊന്നായ മുട്ടത്തറയില് ഇത്തവണ ബി.ജെ.പി. ശക്തമായ വെല്ലുവിളി ഉയര്‍ത്തുന്നുണ്ട്. ബി.ജെ.പി. അനില് സംസ്‌കാരയെയും സി.പി.എം. മുന് കൗണ്‍സിലര് ബി.രാജേന്ദ്രനേയും യു.ഡി.എഫ്. മുന് സി.പി.എം. നേതാവ് ബി.സോമനെയുമാണ് രംഗത്തിറക്കിയിട്ടുള്ളത്.\nമൂന്ന് മുന്നണികളും സ്വതന്ത്രരെ രംഗത്തിറക്കി പോരാടുന്ന വാര്‍ഡാണ് ഫോര്‍ട്ട്. ശ്രീപദ്മനാഭസ്വാമി ക്ഷേത്രത്തിനു ചുറ്റുമുള്ള കോട്ടയ്ക്കകത്തെ പ്രദേശങ്ങളാണ് ഈ വാര്‍ഡില് വരുന്നത്. ബി.ജെ.പി. സ്വതന്ത്രനാണ് കഴിഞ്ഞ തവണ ജയിച്ചത്. ഇവിടെ ബ്രാഹ്മണസഭ വനിതാ വിഭാഗം ജില്ലാ സെക്രട്ടറി എസ്.ജാനകി അമ്മാളിനെയാണ് ബി.ജെ.പി. സ്വതന്ത്രയായി രംഗത്തിറക്കിയിട്ടുള്ളത്.\nബ്രാഹ്മണസഭയുടെ വനിതാവിഭാഗം ജില്ലാ വൈസ് പ്രസിഡന്റായ എസ്.ഉദയലക്ഷ്മിയാണ് യു.ഡി.എഫ്. സ്വതന്ത്ര. 2010ല് ഉദയലക്ഷ്മി ഫോര്‍ട്ടിലെ കൗണ്‍സിലറായിരുന്നു.\nവാര്‍ഡ് തിരിച്ചുപിടിക്കാന് 24കാരിയായ എസ്.ചിത്രയെയാണ് എല്.ഡി.എഫ്. സ്വതന്ത്രയായി രംഗത്തിറക്കിയിരിക്കുന്നത്. നിഷ്പക്ഷ വോട്ടുകള് പിടിക്കാന് പാര്‍ട്ടി സ്ഥാനാര്‍ഥികളേക്കാള് സ്വതന്ത്രരാണ് നല്ലതെന്ന് രാഷ്ട്രീയ നേതാക്കള് ചൂണ്ടിക്കാട്ടുന്നു.കഴിഞ്ഞ രണ്ട് തിരഞ്ഞെടുപ്പുകളിലും സ്വതന്ത്രരായിരുന്നു ഫോര്‍ട്ടില് ജയിച്ചത്.\nനെയ്യാറ്റിന്‍കര: ജില്ലയുടെ തെക്കെയറ്റമായ പാറശ്ശാല, കിഴക്കന് മലനിരയായ വെള്ളറടയും ..


ഞൊട്ടാഞൊടിയന്‍കായ കഴിച്ചാല് സംഭവിക്കുന്നത് – Thozhil vartha\nഞൊട്ടാഞൊടിയന്‍കായ കഴിച്ചാല് സംഭവിക്കുന്നത്\nനാട്ടിൻപുറങ്ങളിലും വഴിവക്കിലും തൊടിയിലും മറ്റുമായി കാണുന്ന ഒരു ചെടിയാണ് ഞൊട്ടാഞൊടിയൻ. രോഗങ്ങൾക്കുള്ള പ്രകൃതിദത്തമായ ഔഷധമാണ് ഇത്. മുട്ട പുളി എന്നും ഇതിനെ പറയാറുണ്ട്. ഗോൾഡൻ ബെറി എന്നും ഇത് അറിയപ്പെടുന്നു. ഇതിൻറെ പഴുത്ത ഫലമാണ് കൂടുതലായി നമ്മൾ ഉപയോഗിക്കുക. ഇതിൻറെ ഉള്ളിൽ തരു തരുത്ത കുരുക്കൾ ഉണ്ട് ഇത് വളരെ ഔഷധമേറിയതാണ്. വൈറ്റമിൻ എ, വൈറ്റമിൻ ബി, വൈറ്റമിൻ സി എന്നിവയുടെ പ്രധാനപ്പെട്ട ഉറവിടം ആണ് ഇത്. ശരീരത്തിന് ഊർജം നൽകാനും ഇത് വളരെ ഗുണം ഏറിയതാണ്. കുട്ടികൾക്ക് അതുപോലെ അത്‌ലറ്റിക് പോകുന്നവർക്കും ഇത് വളരെ യോജിച്ചതാണ്.\nഇതിൽ ശരീരത്തിലെ വളർച്ചയെ സഹായിക്കുന്ന പ്രോട്ടീനുകളും ഫോസ്ഫറസും ധാരാളമായി അടങ്ങിയിട്ടുണ്ട്. മൂത്ര തടസ്സം മാറുന്നതിനും അതുപോലെ മൂത്രത്തിലെ കല്ല് മാറ്റുന്നതിനും ഇത് വളരെ സഹായിക്കുന്നു. അതുപോലെതന്നെ കിഡ്നിയുടെ നല്ല ആരോഗ്യത്തിനും ഇത് നല്ല ഗുണം ചെയ്യുന്നുണ്ട്. ഇനി ഞൊട്ടാഞൊടിയൻ ഫലം കഴിക്കുന്നതുകൊണ്ടുള്ള വളരെ ഗുണം ഉളള ഒരു കാര്യമാണ് നിങ്ങൾക്ക് പറഞ്ഞു തരുന്നത്. അതിനായി നിങ്ങൾ ഈ വീഡിയോ മൊത്തമായി കാണേണ്ടതാണ്.


UUKMA News നിയന്ത്രണരേഖയില് വീണ്ടും പാക് പ്രകോപനം; ഇന്ത്യ നല്‍കിയ തിരിച്ചടിയില് രണ്ടു പാക് സൈനികര് കൊല്ലപ്പെട്ടു - UUKMA News നിയന്ത്രണരേഖയില് വീണ്ടും പാക് പ്രകോപനം; ഇന്ത്യ നല്‍കിയ തിരിച്ചടിയില് രണ്ടു പാക് സൈനികര് കൊല്ലപ്പെട്ടു - UUKMA News\nനിയന്ത്രണ രേഖയില് പാകിസ്ഥാന് സൈന്യം വീണ്ടും വെടി നിര്‍ത്തല് കരാര് ലംഘിച്ചു. തുടര്‍ന്ന് നടന്ന ഏറ്റുമുട്ടലില് രണ്ട് പാക് സൈനികര് കൊല്ലപ്പെട്ടു. ജമ്മു കശ്മീരിലെ രജൗരി, പൂഞ്ച് ജില്ലകളിലായി മൂന്നു തവണയാണ് പാക് സൈന്യം വെടി നിര്‍ത്തല് കരാര് ലംഘിച്ചത്.\nസാധാരണക്കാര്‍ക്ക് നേരെയും ഇന്ത്യന് സൈനിക പോസ്റ്റുകള്‍ക്ക് നേ?രെയും പാക് സൈന്യം വെടിയുതിര്‍ക്കുകയും മോട്ടാര് ബോംബാക്രമണം നടത്തുകയും ചെയ്യുന്നതായി സൈനിക വൃത്തങ്ങള് അറിയിച്ചു.\nനാലു ദിവസത്തിനിടെ പത്തു തവണയാണ് നിയന്ത്രണ രേഖയില് വെടി നിര്‍ത്തല് കരാര് ലംഘിക്കപ്പെട്ടത്. പ്രകോപനമില്ലാതെ പാകിസ്ഥാന് നടത്തിയ ആക്രമണത്തില് ഇന്ത്യ ശക്തമായി തിരിച്ചടിച്ചു. ഏറ്റുമുട്ടല് ഇപ്പോളും തുടരുകയാണെന്ന് സൈനിക വൃത്തങ്ങള് അറിയിച്ചു.